Gujarati News » Lifestyle » Fashion » Urfi Javed's sizzling look in front cut out dress, watch viral video here\nફ્રન્ટ કટ આઉટ ડ્રેસમાં ઉર્ફી જાવેદનો સિઝલિંગ લુક, જુઓ વાયરલ વીડિયો\nUrfi Javed File Photo\nઉર્ફી જાવેદ બિગ બોસ 15થી લઈને ફેશન હોય કે સોશિયલ મીડિયા- દરેક જગ્યાએ તેણી સતત ખબરો બનાવતી રહે છે. ઉર્ફી જાવેદ ઇન્સ્ટાગ્રામ પર અવાર- નવાર તેના ફોટોશૂટસની તસવીરો તેના ફેન્સ સાથે શેર કરતી રહે છે. તેની દરેક પોસ્ટ પર લોકોનું મિક્સ રીએક્શન જોવા મળતું હોય છે.\nMar 07, 2022 | 8:49 PM\n‘બિગબોસ 15’ (Bigg Boss 15) થી ઘરે- ઘરે જાણીતી થયેલી અભિનેત્રી ઉર્ફી જાવેદ (Urfi Javed) તેની નવી નવી અને ખાસ કરીને વિયર્ડ ફેશન સેન્સથી સોશિયલ મીડિયા પર સતત ટ્રોલ થતી હોય છે. તેણી જાહેરમાં તેના ખૂબ જ બોલ્ડ લુક માટે જાણીતી છે. તેના આઉટફિટ્સને લઈને ફેશનિસ્ટા હંમેશા સવાલ ઉઠાવતા રહે છે.\nઉર્ફી જાવેદનો તાજેતરમાં એક બેહદ બોલ્ડ લુક સામે આવ્યો છે, જેમાં તેણીએ ફ્રન્ટ કટ અને બેક કટ- આમ બંને બાજુએથી કટ કરેલો ડ્રેસ પહેર્યો છે. અને આ જોયા બાદ લોકો સોશિયલ મીડિયા પર ફરીથી તેને ટ્રોલ કરી રહ્યા છે. ઉર્ફી તમે ક્યારેય પણ ના વિચાર્યું હોય તેવા અતરંગી લૂકસ સતત ટ્રાઇ કરતી રહે છે, અને તેના ફેન્સને ચોંકાવતી રહે છે.\nUrfi Javed’s Dress In Viral Video\nવાસ્તવમાં ઉર્ફી મુંબઈના રસ્તાઓ પર ટહેલવા નીકળી હતી, અને ત્યારે પાપારાઝીઓએ ઉર્ફીને તક જોઈને પોતાના કેમેરામાં કેદ કરી લીધી હતી. આ વખતે ઉર્ફી બ્રાઉન કલરના ઓફ શોલ્ડર શોર્ટ કટ ડ્રેસમાં જોવા મળી હતી. જેમાં સ્કીનટાઈટ ફેબ્રિકની સાથે બેલ્ટની યુનિક ડિઝાઇન પણ જોવા મળી રહી છે.\nફ્રન્ટ કટ આઉટ લુકમાં, ઉર્ફી જાવેદ ક્રિસ ક્રોસ ડિઝાઇનના શોર્ટ ડ્રેસમાં કેમેરા સામે ખૂબ જ આકર્ષક પોઝ આપતી જોવા મળી હતી. આ લુક માટે ઉર્ફીએ તેના વાળને સોફ્ટ કર્લ લુક આપ્યો હતો. અને મેકઅપ માટે તેણીએ ગ્લોસી પિચ લિપસ્ટિક લુક પર પોતાની પસંદગી ઉતારી હતી.\nઉર્ફીના આ વિયર્ડ ફેશન લુક માટે નેટિઝન્સ તેને સોશિયલ મીડિયા પર ખૂબ જ ટ્રોલ કરી રહ્યા છે. અનેક લોકોએ તેને પૂછ્યું છે કે, ”આ શું હવે તે પહેરી લીધું?” જ્યારે બીજાએ લખ્યું છે કે, ”તમારા આવા કપડાં કોણ ડિઝાઇન કરે છે?” જ્યારે ત્રીજા યુઝર્સે લખ્યું કે, ”હમ નહિ સુધરેંગે”. આ તમામ ટ્રોલ્સનો જો કે, અભિનેત્રી ઉર્ફી જાવેદ પર કોઈ જ અસર થઈ રહી નથી. તેણી અવાર નવાર આવા અતરંગી લૂકસ સાથે જાહેરમાં જોવા મળતી રહે છે.\nઆ પણ વાંચો – અભિનેત્રી અવનીત કૌરે5પ્રકારે દર્શાવ્યું કે જીન્સ કેવી રીતે કેરી કરવું જોઈએ\nઆ પણ વાંચો – દીપિકા પાદુકોણે સ્પેનમાંથી તેની અપકમિંગ ફિલ્મ ‘પઠાણ’ના શેર કર્યા ફોટા, નિહાળો અહીંયા\nFashionurfi javedUrfi Javed Weird Fashion SenseViral Video


અમદાવાદમાં ગરમીનો પારો 44ને પાર, મ્યુનિસિપલ કોર્પોરેશન આપી આ કડક સૂચના - GSTV\nઅમદાવાદમાં ગરમીનો પારો 44ને પાર, મ્યુનિસિપલ કોર્પોરેશન આપી આ કડક સૂચના\nLast Updated on June 9, 2019 by Mansi Patel\nઅમદાવાદ જ્યાં તાપમાનનો પારો દિવસેને દિવસે ઉંચો ચઢી રહ્યો છે. આજે અમદાવાદનું તાપમાન 44.1 ડીગ્રીને સ્પર્શી ગયું છે. ત્યારે હજુ પણ ગરમી વધશે તેવી આગાહી કરાઇ રહી છે. જેને પગલે અમદાવાદ શહેર માટે કોર્પોરેશન તંત્રએ આવતીકાલ માટે રેડ એલર્ટ જારી કર્યુ છે. જેના પગલે કંસ્ટ્રકશન સાઇટ પર કામદારો માટે વિશેષ સૂચના અપાઇ છે. જેમાં બપોરે 12થી4કામગીરી બંધ રાખવાની સાથે કામદારો માટે છાશ અને પાણીની વ્યવસ્થા કરવા સૂચના અપાઇ છે.\nતંત્રએ આ માટે એક જોઇન્ટ એન્ફોર્સમેન્ટની ટીમ તૈયાર કરી છે જે શહેરની ગમે તે સાઇટ પર જઇને તપાસ કરશે જો સૂચના મુજબ વ્યવસ્થા નહીં કરાઇ હોય તો દંડનીય કાર્યવાહી પણ કરવાની તંત્રએ તૈયારી કરી લીધી છે. અમદાવાદ મ્યુનિસિપલ કોર્પોરેશન દ્વારા હીટ પ્લાન એક્શન અંતર્ગત જરૂરી સૂચના બહાર પાડવામાં આવી છે. જેમાં કોર્પોરેશનનાં સફાઇ કર્મીઓ બપોરે3વાગ્યાની જગ્યાએ સાંજે5વાગે કામ કરશે.\nઆ ઉપરાંત બગીચામાં છાશનું વિતરણ, બીઆરટીએસ બસ સ્ટોપ અને એમટીએસ બસ સ્ટોપ પર ઓઆરએસનું વિતરણ કરાશે. આ ઉપરાંત તમામ અર્બન હેલ્થ સેન્ટર સાંજે7વાગ્યા સુધી ચાલું રાખવા અને હોસ્પિટલમાં બપોરે 2થી4છાસ વિતરણ કરવા માટે સૂચના અપાઇ છે.\n44 degreesahmedabadbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveTemperature\nમાલદીવથી PM મોદીના પાકિસ્તાન પર પ્રહાર, આતંકવાદ મુદ્દે ગ્લોબલ કોન્ફરન્સ જરૂરી\nહવામાન વિભાગે ચોમાસાને લઈને કરી આ મોટી આગાહી, આટલા ટકા પડશે વરસાદ


Posted on 6:24 pm December 23, 2019 Author Rachita VidhataComments Off on એકદમ સરળ રીતથી બનાવો વેજીટેબલ ફ્રેન્કી, બધા જ ચટ કરી જશે આ ઘરે બનેલી વાનગી\nઆપણા ઘરોમાં એક સમસ્યા હંમેશાથી બનેલી છે, કે બાળકોને બધા જ શાકભાજી ભાવતા નથી, પણ તેમના પોષણ માટે તો શાકભાજી ખાવા જરૂરી છે. ત્યારે દરેક મમ્મીને એક સવાલ જરૂર થતો હશે કે કઈ રીતે પોતાના બાળકોને શાકભાજી ખવડાવવામાં આવે. ત્યારે આવી મમ્મીઓ માટે આજે હાજર છે વેજેટીબલ ફ્રેન્કીની રેસિપી, જેમાં શાકભાજી પણ છે અને રોટલી પણ છે, જે બાળકોના સ્વાસ્થ્ય માટે ખૂબ જ ફાયદાકારક છે. માટે પોતાના બાળકોને શાકભાજી ખવડાવવા માટે બનાવો વેજીટેબલ ફ્રેન્કી, એ માટે નોંધી લો રેસિપી –\nઘઉંનો લોટ – ૧૬૦ ગ્રામ\nમેંદો – ૪૫ ગ્રામ\nગરમ પાણી – ૧૨૦ મિલી\nતેલ – 20 મિલી\nલસણ – ૧ ચમચી\nલીલી ડુંગળી – ૧ ચમચી\nડુંગળી – ૭૦ ગ્રામ\nકોબીજ – ૭૫ ગ્રામ\nગાજર – ૭૦ ગ્રામ\nકેપ્સિકમ – ૨૧૦ ગ્રામ\nમરી પાવડર – ૧/૨ ચમચી\nસરકો – ૧ ચમચી\nમાયોઝીન – ૭૦ ગ્રામ\nકેચપ – ૨ ચમચી\nસૌથી પહેલા એક મોટા વાસણમાં ઘઉંનો લોટ, મેંદો, ૧/૨ ચમચી મીઠું, તેલ, અને ગરમ પાણી નાખીને લોટ બાંધી લો અને ૧૫-૨૦ મિનિટ માટે મૂકી દો. પછી એક પેનમાં ૨૦ મીલીલીટર તેલ ગરમ કરો અને એમાં લસણ અને લીલા મરચા નાખીને શેકો.\nપછી ડુંગળી નાખીને શેકો, હવે તેમાં કોબીજ, ગાજર અને કેપ્સિકમ નાખીને સારી રીતે મિક્સ કરો. આ બધા જ શાકભાજીને માધ્યમ આંચ પર ૫-૭ મિનિટ માટે પકાવો, પછી એમાં મીઠું, મરી પાવડર, સોયા સોસ અને સરકો નાખીને સારી રીતે મિક્સ કરો.\nપછી તેને માધ્યમ આંચ પર ૫-૭ મિનિટ માટે થવા દો, પછી એને ગેસ પરથી ઉતારી લો અને બાજુ પર મૂકી દો. હવે એક વાટકામાં મેયોનીઝ અને કેચપ મિક્સ કરીને તેને એક બાજુ મૂકી દો.\nહવે પહેલા લોટ બાંધીને મુક્યો હતો એ લોટની પાતળી રોટલી વણી લો અને શેકી લો. હવે રોટલીને એક પ્લેટમાં લો અને એના પર મેયોનીઝ લગાવો અને પછી એના ઉપર તૈયાર કરીને મૂકેલું શાકભાજી પથારો અને પછી રોલ બનાવી દો.\nહવે આ રોલને એલ્યુનીમિયમ ફોઈલમાં લપેટી લો અને ગરમ-ગરમ પીરસો. આપના પરિવારના દરેક સભ્યને આ ફ્રેન્કી જરૂરથી ભાવશે.\n6:42 pm December 22, 2020 Niraj Patel Comments Off on આખા દેશમાં પ્રખ્યાત થઇ ગઈ આ રાજકોટની ચા વાળી, જાણો કમ્પ્યુટર ઓપરેટરથી લઈને ચા વેચવા સુધીની તેની સફર


વિશ્વની સૌથી સુંદર ૫૨ વર્ષના દાદી ગુજરાતના સુરતના નીરુ રસ્તોગી છે - Western Times News\nવિશ્વની સૌથી સુંદર ૫૨ વર્ષના દાદી ગુજરાતના સુરતના નીરુ રસ્તોગી છે\nસુરત, શહેરની ૫૨ વર્ષની રસ્તોગીએ અમેરિકા ફિલિપાઇન્સ જેવા ૩૮ દેશોની દાદીઓને માત આપી ‘ગ્રાન્ડ મા ગ્લોબલ યુનિવર્સ’નો ખિતાબ જીત્યો છે. બે દીકરીઓની માતા અને એક પૌત્રીની નાની નિરુએ ૨૨ મહિનામાં સૌંદર્ય સ્પર્ધાની રાજ્યથી અંતરરાષ્ટ્રીય સફર ખેડી છે. ૨૧ જાન્યુઆરીએ યુરોપના બલ્ગેરિયામાં આવેલા સોફિયા શહેરમાં યુનિવર્સ કાઉનિંગ સ્પર્ધા યોજાઇ હતી, જેમાં એકથી એક ખૂબસૂરત દાદીઓએ ભાગ લીધો હતો, પરંતુ તમામને પાછળ છોડી નીરુએ બાજી મારી હતી.\nનીરુ માટે આ ઉપલબ્ધિ સરળ નહોતી એમની પાંચ સર્જરી થઈ હતી.\nએક વર્ષ માટે મને ડોક્ટરે કોઈપણ કામ કરવાની ના પાડી હતી. સાથે સાથે ડોક્ટરે ડાન્સથી લઈ કંઈપણ વર્કઆઉટ કરવાની ના પાડી હતી. તેમ છતાં જીમ, એરોબિક્સ અને ડાન્સ ત્રણેય વસ્તુઓ બેડ રેસ્ટ પછી શરૂ કરી હતી. સુગર અને થાઈરોઈડ સાથે પણ ૫૯ કિલો વજન મેઈન્ટેઈન રાખ્યુ હતુ.\nનીરુએ જણાવ્યું હતુ કે, આ સ્પર્ધામાં નેશનલ કોસ્ટયુમ, ટેલેન્ટ અને ગાઉન એમ ત્રણ રાઉન્ડ યોજાયા હતા. જેમાં નીરુ રસ્તોગીએ નેશનલ કોસ્ચ્યુમમાં ભારતમાતાની વેશભૂષા ધારણ કરી હતી, જ્યારે ટેલેન્ટ રાઉન્ડમાં ગણેશ વંદના કરી સ્પર્ધામાં હાજર હજારો દર્શકોના દિલ જીતી લીધા હતા. નીરુનું ટેલેન્ટ જોઈ લોકો તાળીઓ વગાડતા રહ્યા હતા. પોતાની સુંદરતા અને ટેલેન્ટના કારણે તેઓ ત્યાં હાજર દર્શકોના દિલ જીતી લીધા હતા. અને ગ્રાન્ડમાં ગ્લોબલ યુનિવર્સ ૨૦૨૦નો ખિતાબ જીત્યો હતો.\nઅગાઉ તેઓ માર્ચ ૨૦૧૮માં યોજાયેલી ગેલેક્સી ક્વીન ગુજરાત ૨૦૧૮ સ્પર્ધામાં ફર્સ્ટ રનર-અપ થવાની સાથે જ આંતરરાષ્ટ્રીય કક્ષા સુધીની સફર શરૂ કરી હતી. ત્યારબાદ જાન્યુઆરી ૨૦૨૦માં યોજાયેલી મીસીસ ક્લાસિક ગેલેક્સી ઇન્ડિયા ૨૦૧૯માં વિજેતા થઇ હતી. યુરોપમાં આ સ્પર્ધાના સમયે ૬થી ૭ ડિગ્રી જેટલું નીચું તાપમાન હતું. પરંતુ તેમણે આટલા નીચા તાપમાનમાં પણ આ ઉંમરે પોતાની ટેલેન્ટ લોકોને બતાવી લોકોના દિલ મોહી લીધા હતા.આ ઉંમરે પણ એમની દેશભક્તિ આંખે ઉડીને વળગે એવી હતી. તેઓ દેશનું નામ રોશન કરવા માટે હંમેશા પોતાની સાથે રાષ્ટ્રધ્વજ રાખતા હતા. તેઓનું કહેવુ છે કે, આ જિંદગી ફરીથી મળશે નહીં જેથી તેને જીવ ભરીને જીવી લેવી જોઈએ.\nPrevious ઉમર અબ્દુલ્લાને કસ્ટડીમાં લેવા બાબતે SCએ સરકારને નોટીસ ફટકારી\nNext મોરબીના યુવાન: ભામાશાએ શહીદોનાં પરિવારને રૂબરૂ મળી ૫૮ લાખની સહાય કરી


સ્પીડ રીડુસર ક્લાસિફિકેશન - પ્લેરેન્ટ્રીઅડુસર.કોમ\nસ્પીડ રીડુસર વર્ગીકરણ\nસ્પીડ રીડુસ્ટર એક સચોટ ચોકસાઇ મશીન છે. તેનો ઉપયોગ હેતુ ઘટાડવા અને ટોર્ક વધારવા માટે છે. તેમાં ઘણા પ્રકારો છે, વિવિધ મોડેલોમાં અલગ અલગ ઉપયોગો છે\n(1) ટ્રાન્સમિશન પ્રકાર મુજબ, તેને ગિયર રીડીસ્કર, કૃમિ રેડ્યુસર અને ગ્રહોની ગિયર રીડીસ્કરમાં વિભાજિત કરી શકાય છે;\n(2) વિવિધ ટ્રાન્સમિશન શ્રેણી મુજબ, તેને સિંગલ-સ્ટેજ અને મલ્ટિ-સ્ટેજ રીડીસ્કરમાં વિભાજિત કરી શકાય છે;\n(3) ગિયર આકાર મુજબ, તેને સિલિન્ડ્રિકલ ગિયર રીડીસ્કર, બેવલ ગિયર રીડીસ્કર અને બેવલ ગિયર રીડીસ્કરમાં વિભાજિત કરી શકાય છે.\n(4) ટ્રાન્સમિશનના લેઆઉટ પ્રમાણે, તેને વિસ્તરણ પ્રકાર, શોન્ટ અને કોક્સિઅલ રેડુસરમાં વિભાજિત કરી શકાય છે.\n(1) કૃમિ ગિયર રીડીસ્કરનું મુખ્ય લક્ષણ એ છે કે તેમાં રિવર્સ સ્વ લોકનું કાર્ય છે. તેમાં મોટી ઘટાડો ગુણોત્તર હોઈ શકે છે ઇનપુટ અને આઉટપુટ અક્ષો એ જ અક્ષ પર નથી, ન જ પ્લેન પર. પરંતુ સામાન્ય વોલ્યુમ મોટી છે, ટ્રાન્સમિશન કાર્યક્ષમતા અને ચોકસાઈ ઊંચી નથી.\n(2) હાર્મોનિક સ્પીડ રીડીસ્કરની હાર્મોનિક ડ્રાઈવ એ સ્થિતિસ્થાપક તત્ત્વ દ્વારા નિયંત્રિત ગતિ અને શક્તિને પ્રસારિત કરવા માટે સ્થિતિસ્થાપક વિકૃતિ છે, વોલ્યુમ મોટી નથી, ચોકસાઇ ઊંચી હોય છે, પરંતુ ગેરલાભ એ છે કે લવચીક વ્હીલ મર્યાદિત છે, અસરની અસર નથી, મેટલ ભાગની તુલનામાં કઠોરતા નબળી છે અને ઇનપુટ રોટેશનની ગતિ ખૂબ ઊંચી નથી.\n(3) પ્લેનેટરી સ્પીડ રીડુસર પાસે કોમ્પેક્ટ માળખું, નાની વળતરની ક્લિયરન્સ, ઉચ્ચ ચોકસાઈ, લાંબા સેવા જીવન અને ઉચ્ચ રેટેડ આઉટપુટ ટોર્કનો ફાયદો છે.\n(4) મોડ્યુલર સંયોજન સિસ્ટમના આધારે ગિયર રીડીસ્કરનું નિર્માણ અને ઉત્પાદન કરવામાં આવ્યું છે. ઘણા મોટર સંયોજનો, સ્થાપન સ્વરૂપો અને માળખાકીય યોજનાઓ છે. ટ્રાન્સમિશન રેશિયો દંડ છે અને વિવિધ કામ કરવાની પરિસ્થિતિઓને પહોંચી વળવા અને મેકેનિકલ અને ઇલેક્ટ્રિકલ એકીકરણ મેળવવા માટે વર્ગીકૃત કરવામાં આવ્યું છે. ગિયર રીડીસ્કરમાં હાઇ ટ્રાન્સમિશન કાર્યક્ષમતા, ઓછી ઉર્જાનો વપરાશ અને ઉત્કૃષ્ટ કામગીરી છે.\n(5) સાયક્લોઇડલ સોય વ્હીલ રીડીસ્કર એ એક પ્રકારનું ટ્રાન્સમિશન મશીન છે જે ચક્રવાત સોય દાંતના ગ્રહનું પ્રસારણ ગ્રહોની પ્રસારણના સિદ્ધાંતને અપનાવે છે. તે ઘણા લાભો, વિશાળ એપ્લિકેશન્સ અને હકારાત્મક અને નકારાત્મક કામગીરી સાથે એક આદર્શ ટ્રાન્સમિશન ઉપકરણ છે.


“આત્મ નિર્ભર…એટલે….!” – Muktee Roopli\nPosted byMuktida Oza November 8, 2020 Posted inUncategorized\n“સ્વાવલંબી બાબતે આપણા\nસીમિત જ નહીં,\nપણ સાવઊંધા છે…,\nઆપણે કોઈ વ્યક્તિ જાતે આર્થિક પગભર થઈ જાય તેને સ્વાવલંબી કહીએ….,\nપણ આ પછી, અન્ય બાબતોમાં જેવીકે\nમાનસિક, કે સામાજિક બાબતોમાં સાવ પરાવલંબી બની બેસી જઈએ છીએ.. તેં વાત દેખાતી જ નથી.”\n——- (ઇસબ મલેક “અંગાર”)\nઆ ‘લોક ડાઉન’માં જ જુઓને! કામવાળી વગર ચાલ્યું,ચલાવ્યું! પણ કેવા અકળાઈ ગયા છે લોકો? મેં તો સાંભળ્યું કે ઘરમાં જો, કૉરોનાનો”પડછાયો” પણ દેખાય તો.?. લોકો છૂપાવે છે! કારણકે કામવાળા આવવાના બંધ થઈ જાયને?!\nદિવાળીના દિવસે “સાવરણી”ની ખાસ પૂજા કરવામાં આવે. ખબર છે ને?!!આ “કામવાળી”નું છે,એવું!!!!!\n₹સમાજના દરેક સ્તરે છે!એવું જ છે..હોસ્પીટલમાં જ્યાં સુધી મુખ્ય ડોક્ટર હુકમ,’ના’ કરે ત્યાં સુધી,દર્દીનું જે થવાનું હોય તે થાય. પણ બીજા કોઈ, કશું જ ના કરી શકે.!!\nતમે “સ્વાવલંબી” એટલે”પોતાનું,પોતાના પૂરતું જ કમાઈ લ્યો,એજ? હકીકતમાં “સ્વાવલંબી”એટલે “આત્મનિર્ભર”!!! અને આત્મનિર્ભર શબ્દ ને હું,મહાત્મા ગાંધી સાથે જોડીશ.તો પોતાનું કામ પોતે કરવું…. “મારાજ પાણી, મારાજ રોટલી, મારાજ જૂતા…. ડગલે ને પગલે મારાજ સિવાય જિંદગી આગળના વધે! અને જે દિવસે મારાજ ના હો ય ત્યારે જાણે શરીરનાં અંગ અપંગ થઈ ગયાં હોય!\nमुझे ठीक से याद नहीं है कि मैने कब पढा था..पोथी पढ़ पढ़ जग मुआ पंडित भया न कोय ढाई अक्षर प्रेम का पढ़े सो पंडित होय!\nમાત્ર વાંચ્યા કરવાથી પંડિત થવાતું હોત તો?અભિનેતાને જોઈને ઘણીવાર લોકો બોલતા હોય….આવો અભિનય તો હું પણ કરી શકું! અને જ્યારે સ્ટેજ ઉપર જાવાનો વારા આવે ત્યારે એવા તો “ત ત ફ ફ”થઈ જાય કે એમને જોઈને શ્રોતાઓને એમ થાય કે “ધરતીકંપ”થયો છે કે શું?!!”સ્વાવલંબી”થવા માટે પોતે જ પાણીમાં પડી તરતાં શીખવું પડે છે!કોઈના ખભે ચડી બંદૂક ફોડવી શક્ય નથી.!\nકુદરતની તરફ નઝર કરોને! સૂરજ કોઈ દિવસ કહે છે કે,”આજે જાવા દે ને! પૃથ્વી પર નથી જાવું”?વનસ્પતિ કહે છે! આજે મારે ઓકસીજન નથી છોડવો?કારણકે રાતના વધારે પડતો કાર્બનડાયોક્સાઈડ છોડી દીધો છે.! મારે તો સૂરજ પાસેથી પારજાંબલી કિરણો નથી લેવાં,કારણકે ગઈકાલે કાગડાએ હગાર કરી,મારી બધી ડાળીઓને બધી જ “ભીઠ”થી ભરી દીધી! એટલે સૂરજ મને(વૃક્ષ)કહે કે “હે! વૃક્ષ! તું તો ગંદું છો.”.અને એમ “મારે અને સૂરજને ઝઘડો થઈ ગયો”.\nગમે તે સંજોગોમાં,કુદરતની વસ્તુઓ,પોતાના માટેની શક્તિનો શ્રોત શોધી લે છે. લીલીછમ વનસ્પતિ કેટલી સુંદર લાગે છે?!, પોતાની સુંદરતા બતાવવા, વનસ્પતિએ બ્યુટીપાર્લરમાં જાવું નથી પડતું. કે “હું બહુજ મહાન છું “એવાં ગાણાં નથી ગાવાં પડતાં,કે પછી પોતાને આધારિત પેલી..નાજુક-નમણીશી ”વેલી’ને ડરાવતું નથી..કે “તું તો મારે આધીન છો.” લીમડા અને પીપળાના ઝાડને કોઈ દિવસ ઝઘડો કરતાં જોયાં? કે”આ જગ્યા મારી છે?!” બસ ઍ તો વર્ષોથી,જ્યાં ના ત્યાં જ ઊભાં છે,અને પોતાના ડાળી, ડાળખાં, મૂળિયાં, પાંદડાં, દરેકનો ઉપયોગ લોકોને કરવા આપેછે.\nપોતે જા મહેનત કરી, પોતાનું અને બીજાનું પણ ધ્યાન રાખી ઉપયોગી થવું એજ સ્વાવલંબન-આત્મનિર્ભરતા\nફક્ત પૈસા કમાવવા… એટલે સ્વાવલંબી નથી બની જવાતું….,\nપોતાના રોજબરોજના સામાન્ય કામ માં સંપૂર્ણ બીજા ઉપર આધાર રાખતા થઈ જાય તો એ આત્મનિર્ભર નહિ……,પણ માનસિક વિકલાંગ જ ગણાય.\nકેટલાક લોકોનો વિચિત્ર શોખ સનસનાટી ફેલાવવી…!


રાજકોટ કલેકટર સમક્ષ ર૭ લાખ ચો.મી.જમીન અંગે લેન્ડગ્રેબીંગની કુલ ૧ર૪ ફરીયાદોઃ આજ સુધીમાં પ કેસમાં ફોજદારી કરાઇ\n૧પ શખ્સો સામે ર૪ કરોડની ૪૧ હજારથી વધુ ચો.મી.જમીન હડપ અંગે ગુન્હો નોંધાયો : ર સામે ચાર્જશીટઃ ર કેસ સ્પે. કોર્ટને રીફર કરાયાઃ ૩૪ ઇન્કવાયરી પુરીઃ ર૮ અરજી ફગાવી દેવાઇ\nરાજકોટ તા. રપ : રાજકોટ એડી.કલેકટર શ્રી પરિમલ પંડયાએ આજે પત્રકારોને માહિતી આપતા જણાવ્યું હતું કે લેન્ડગ્રેબીંગ એકટનો કાયદો આવ્યા બાદ આજ સુધીમાં કલેકટર સમક્ષ કુલ ૧ર૪ જેટલી અરજીઓ લેન્ડગ્રેબીંગ એકટ હેઠળ આવી છે, અને ર કેસમાં સુઓમોટો કરાઇ હતી. કુલ ૧ર૬ કેસની જમીનનું ક્ષેત્રફળ ર૭ લાખ ચો.મી.થવા જાય છે.\nતેમણે જણાવેલ કે સમય મર્યાદામાં પ૧ અરજીની ઇન્કવાયરી પુરી થઇ છે. તો ૪૧ કેસમાં સમય મર્યાદા વટાવી ગઇ છે હાલ ૭૩ ટકા કેસમાં ઇન્કવાયરી પેન્ડીંગ છે પ્રાથમીક તપાસ પુરી થઇ હોયતેવી ૩૪ અરજીઓ છે. અને તેમાં ર૬ કેસમાં સમય મર્યાદામાં કમીટીએ નિણર્ય લઇ લીધો હતો.\nશ્રી પરીમલ પંડયાએ જણાવેલ કે કલેકટર સમક્ષ ચાલેલ કુલ ૧ર૪ માંથી ર૮ અરજી કમીટીએ ફગાવી દીધી છે. ૬ અરજીને કમીટીએ મંજુરી આપી તેમાં પ કેસમાં ફોજદારી દાખલ કરી કુલ ૧પ શખ્સો સામે ફરીયાદ થઇ છે. આજે પ કેસમાં ફરીયાદ દાખલ થઇ તેમાં કુલ ર૪ કરોડની ૪૧૮પ૮ ચો.મી. જમીનનો સમાવેશ થાય છે. જેમાં ર કેસમાં તો ચાર્જશીટ મુકી દેવાયું છે. અને ર કેસ સ્પે. કોર્ટને રીફર કરી દેવાયા છે.તેમણે જણાવેલ કે રર-ર-ર૦ર૧ની સ્થિતિએ શહેર જીલ્લાની કુલ ૧ર૪ ફરીયાદ મળી છે, પ કેસમાં રાજકોટ શહેરમાં-૧ રાજકોટ તાલુકા-ર ગોંડલ-૧, અને જેતપુર-૧નો સમાવેશ થાય છે. અને આજ સુધીમાં કલેકટરના અધ્યક્ષપદે કમીટીની કુલ ૪ મીટીંગ યોજાઇ છે.


કેરળના મોટા ગજાના નેતા થોમસ ચાંડીએ ભ્રષ્ટાચારના આરોપ બાદ મંત્રી પદેથી રાજીનામું આપી દીધું છે. તેઓ ટ્રાન્સપોર્ટ મિનિસ્ટરના હોદ્દા પર હતા. કેરળમાં લેફ્ટ સરકાર સત્તા પર આવી ત્યાર પછી આ ત્રીજા મંત્રીએ રાજીનામું આપ્યું છે.\nથીરુવંતપુરમઃ કેરળના મોટા ગજાના નેતા થોમસ ચાંડીએ ભ્રષ્ટાચારના આરોપ બાદ મંત્રી પદેથી રાજીનામું આપી દીધું છે. તેઓ ટ્રાન્સપોર્ટ મિનિસ્ટરના હોદ્દા પર હતા. કેરળમાં લેફ્ટ સરકાર સત્તા પર આવી ત્યાર પછી આ ત્રીજા મંત્રીએ રાજીનામું આપ્યું છે.\nથોમસ ચાંડીનું નામ સૌથી ધનિક ધારાસભ્યમાં આવતું હતું. તેમણે ઉમેદવારી વખતે રૂ. 92 કરોડની સંપત્તિની જાહેરાત કરી હતી. ગયા મહિને એક સરકારી અધિકારીએ પોતાના રિપોર્ટમાં ટાંક્યું હતું કે ચોખાની ખેતી માટે અનામત રાખવામાં આવેલી જમીન ટ્રાન્સપોર્ટ મિનિસ્ટરની માલિકી ધરાવતા એક રિસોર્ટ દ્વારા ગેરકાયદે રીતે પચાવી પાડવામાં આવી હતી. ચાંડીએ આ રિપોર્ટને હાઈકોર્ટમાં પડકાર્યો હતો.


Posted on 9:50 am December 14, 2021 Author Shah JinaComments Off on જામનગરમાં યુવતીની અડધી બળેલી લાશમાં આખરે થઇ જ થયો ઘટસ્ફોટ, જેને હત્યા કરી એ જાણીને ધ્રુજી ઉઠશો\nગુજરાતમાંથી હત્યા અને આત્મહત્યાના કિસ્સાઓમાં સતત વધારો નોંધાઇ રહ્યો છે, ત્યારે જામનગરમાંથી ગત શુક્રવારના રોજ એક મહિલાની લાશ સળગાવેલી હાલતમાં મળી આવી હતી અને તે બાદ પોલિસે આ બાબતે તપાસનો ધમધમાટ શરૂ કર્યો હતો. ત્યારે હવે આ બાબતે પોલિસે ગણતરીના દિવસોમાં જ ઘટનાનુ રહસ્ય ખોલી દીધુ છે.\nઆ મહિલાની તેના પૂર્વ મંગેતરે જ હત્યા કરી દીધી હતી અને હવે આ બાબત સામે આવતા સનસનાટી મચી ગઇ છે. જામનગર દરેડ GIDC નજીક પાણીના ખાબોચિયામાંથી શુક્રવાર સવારના રોજ એક યુવતિનો શંકાસ્પદ મૃતદેહ સળગાવેલી હાલતમાં મળી આવ્યો હતો. આ બાબતની જાણ થતા જ ઉચ્ચ અધિકારીઓનો કાફલો ઘટના સ્થળે દોડી આવ્યો હતો અને મૃતકની ઓળખ હાથ ધરવાની કવાયત શરૂ કરવામાં આવી હતી.\nજો કે, આદરેલી તપાસમાં સામે આવ્યુ કે, તેના પૂર્વ મંગેતર અને તેના સાગરીતોએ મોતને ઘાટ ઉતાર્યા પછી પુરાવાનો નાશ કરવા માટે તેમણે લાશને સળગાવી દીધી હોવાની વિગત સામે આવી છે. ઘટનાની વિગત તપાસીએ તો, મૃતક યુવતી તથા તેના ભાઈની લગભગ ચારેક મહિના પહેલા આરોપી અને તેની બહેન સાથે સામ-સામી સગાઈ થઈ હતી. કોઈ કારણસર બન્ને પક્ષે આ સંબંધ તોડી નાખ્યો હતો અને તે બાદ ગત બુધવારના રોજ સાંજે આ યુવતીને કારખાનેથી આરોપી પૂર્વ મંગેતર બાઈકમાં બેસાડી ગયો હતો અને શુક્રવારે સવારે તે યુવતીનો સળગેલો મૃતદેહ મળ્યો હતો. જેને લઈને પોલીસે આરોપીઓના સગડ મેળવવા તપાસ હાથ ધરી હતી.\nતસ્વીર સૌજન્ય: ન્યુઝ 18 ગુજરાતી\nઆ યુવતી મૂળ જામનગર તાલુકાના કોંઝા ગામના વતની છે યુવતિની લાશ મળતા જ પોલિસે તપાસ શરૂ કરી હતી. દરેડ નજીક મુરલીધર પાર્ક સોસાયટી-2માં વસવાટ કરતા અમિત જીવરાજભાઈ હીંગળાના 21 વર્ષીય બહેન ભારતીબેન ઉર્ફે આરતીબેનનો હોવાનું ખુલતા પોલીસે અમીત જીવરાજ ભાઈનો સંપર્ક કર્યો હતો અને મૃતદેહ બતાવતા આ યુવાને પોતાના બહેનનને ઓળખી લીધી હતી. ત્યારપછી પોલીસે આ તપાસ આગળ ધપાવી હતી અને યુવતીની તેના પૂર્વ મંગેતર કરણ શંકર સાદીયા નામના શખ્સે સળગાવી નાખી હત્યા કર્યાની વિગતો પ્રકાશમાં આવી હતી. મૂળ પોરબંદરના ટુકડા ગામના વતની અને હાલમાં મુરલીધર પાર્કમાં જ વસવાટ કરતા કરણને પોલિસે દબોચી લીધો હતો અને તપાસ હાથ ધરતા સામે આવ્યું હતું કે, આ યુવતિની તેની સાથે ચારેક મહિના અગાઉ સગાઈ થઇ હતી.\nજ્યારે આરતીના ભાઈ અમીતની સગાઈ કરણ સાદીયાની બહેન સાથે કરાઈ હતી. તે પછી કોઇ કારણસર આ સંબંધ તોડી નાખવાનું બન્ને પક્ષે નક્કી કર્યું હતું અને સપ્તાહ પહેલા સગાઈ તોડવા નિર્ણય કર્યો હતો. સંબંધ તૂટયા પછી પણ કરણે આરતીના પરીવારનો ફરીથી સંપર્ક કર્યો હતો અને ફરીથી સંબંધ જોડવાની વાત કરી હતી. પરંતુ અમીત તથા તેના માતાએ સગાઈ કરવાની ચોખ્ખી ના પાડી દેતા કરણ ઉશ્કેરાયો હતો. તે બાદ તેને કારખાનેથી ઉપાડી અને તે બાદ તેની સાથે આ કૃત્ય કર્યુ હતુુ. હાલમાં પોલીસે અમીત જીવરાજ ભાઈની ફરીયાદ પરથી આઈપીસી 302 અને 201 મુજબ કરણ શંકર સાદીયા તથા તેના સાગરીતો સામે ગુન્હો નોંધી વધુ તપાસ હાથ ધરી છે.


પુંચ-રાજૌરીમાં પાક. દ્વારા સતત યુદ્ધ વિરામનું ઉલ્લંઘન: રહેણાક વિસ્તારોમાં ભારે ગોળીબાર | Crop in Poonch-Rajouri Violation ofacontinuous war break by - Sambhaav News\nપુંચ-રાજૌરીમાં પાક. દ્વારા સતત યુદ્ધ વિરામનું ઉલ્લંઘન: રહેણાક વિસ્તારોમાં ભારે ગોળીબાર\n(એજન્સી) જમ્મુ: પુલવામા આતંકી હુમલા બાદ શાંતિ રાગ ગાવાનું નાટક કરી રહેલું પાકિસ્તાન સુધરવાનું નામ લેતું નથી. આજે વહેલી સવારે પાકિસ્તાને ફરી એક વખત લાઈન ઓફ કન્ટ્રોલ (એલઓસી) પર સીઝ ફાયર (યુદ્ધ વિરામ)નું ઉલ્લંઘન કર્યું છે. પૂંચ અને રાજૌરી સેક્ટરમાં પાકિસ્તાને આડેધડ ફાયરિંગ કરીને રહેણાક વિસ્તારોને ટાર્ગેટ બનાવ્યા\nહતા. ભારતે પણ વળતો જવાબ આપીને પાકિસ્તાનના જવાનો પર ફાયરિંગ કર્યું હતું.\nસોમવારે મોડી રાતથી સતત પાકિસ્તાન અંકુશ રેખા (એલઓસી) પર ફાયરિંગ કરી રહ્યું છે. સોમવારે મોડી રાતે પણ પાકિસ્તાની સેનાએ રાજૌરી સેક્ટરમાં આવેલા રહેણાક વિસ્તારો પર ગોળીબાર કર્યો હતો. ૧૪ ફેબ્રુઆરીએ પુલવામામાં થયેલા આતંકી હુમલા બાદ ભારત અને પાકિસ્તાન વચ્ચે તણાવની સ્થિતિ ઊભી થઈ છે. આ તણાવની સીધી અસર બોર્ડર પર પણ જોવા મળી છે. પાકિસ્તાને સતત યુદ્ધ વિરામનું ઉલ્લંઘન કરીને ફાયરિંગ શરૂ કરતાં બીએસએફ સહિતના સુરક્ષા દળો સતર્ક થઈ ગયાં છે.\nઉલ્લેખનીય છે કે, પાકિસ્તાને ગત સપ્તાહે પૂંચ, રાજૌરી સેક્ટરમાં યુદ્ધ વિરામનો ભંગ કર્યો હતો. એ વખતે પાકિસ્તાને સતત મોર્ટારમારો કરીને મોટું નુકસાન પહોંચાડ્યું હતું. સેનાના સૂત્રોનો દાવે છે કે, પાકિસ્તાન બોર્ડર પરથી આતંકીઓની ઘૂસણખોરી માટે આ પ્રકારનું સતત ફાયરિંગ કરવામાં આવે છે. ભારતીય સેના હાલ સરહદ પર એલર્ટ મોડમાં છે અને કોઈ પ્રકારની ઘૂસણખોરી ન થાય તેનું સતત ધ્યાન રાખી રહી છે.\nજમ્મુ કાશ્મીર વિધાનસભામાં ચાલુ રાષ્ટ્રગીતે પણ થતો રહ્યો હોબાળો\nપઠાણકોટ હૂમલાનાં ભેજાબાજોની ઓળખ : પાક કાર્યવાહી કરશે તો જ વાતચીતની ચીમકી


રકુલની ‘પ્રીત’ છતી થઇ – Gujaratmitra Daily Newspaper\nરકુલની ‘પ્રીત’ છતી થઇ\nવાત એકદમ તાજી છે. ફિલ્મ જગતમાં પ્રેમમાં પડનારા તો બહુ હોય છે પણ તેઓ જાહેરમાં કબૂલ નથી કરતા. સૌ પ્રથમ તો તેમને પોતાનામાં ને પછી એકબીજામાં વિશ્વાસ નથી હોતો. રિલેશન તો થઇ જાય પણ ટકી જાય ત્યારે રિલેશન. ગયા અઠવાડિયે 10મી ઓકટોબરે રકુલપ્રીત સીંઘ 31માં વર્ષમાં પ્રવેશી. તે દિવસે તે એકદમ ખુશ હતી અને તેનું કારણ જેકી ભગનાની સાથેનો પ્રેમસંબંધ છે. બંને એકબીજાને ડેટ કરતા હતા પણ પોતાના જન્મ દિવસે તેણે જાહેર કર્યું કે અમે પ્રેમમાં છીએ.\nતેણે જેકીને ખુલ્લામાં એટલે કે ઇન્સ્ટાગ્રામ પર પ્રેમથી ભરપૂર સંદેશ પાઠવ્યો કે ‘થેન્ક યુ માય લવ! યુ હેવ બીન માય બીગેસ્ટ ગીફટ ધીસ યર! થેન્ક યુ ફોર એડીંગ કલર ટુ માય લાઇફ. થેન્ક યુ ફોર મેકિંગ મી લાફ નોનસ્ટોપ. થેન્કયુ ફોર બીઇંગ યુ! (જો તમે યુવાન હો ને કોઇના પ્રેમમાં હો તો આ નોંધી રાખો, તેને લખવામાં કામ લાગશે) જેકી સાથેના પ્રેમની આ કબૂલાતપછી હવે એ પણ નક્કી કે તે હવે મુંબઇ નિવાસી થઇ જવાની. એ પણ નક્કી કે તમિલ, તેલુગુથી વધુ હિન્દી ફિલ્મોમાં કામ કરશે. જો કે અત્યરે પણ તેની પાસે છ ફિલ્મો હિન્દી અને બે ફિલ્મો તમિલ, એક તેલુગુ છે. મતલબ કે તે ઘણું ખરું શિફિટંગ તો કરી ચુકી છે. જેકી ભગનાની મુંબઇ હોય એટલે તે કરે પણ શું?\nરકુલ છે પંજાબી પણ દિલ્હીમાં જન્મીને મોટી થઇ છે એટલે હિન્દી ફિલ્મ તેના માટે હમજૂબાં કહી શકાય આમ છતાં તેણે તેલુગુ, તમિલમાં તડાકો બોલાવ્યો એ માટે દાદ દેવી જોઇએ. આર્મી ઓફીસરની દિકરી છે એટલે તે દરેક મોરચાને જીતવામાં માને છે. તેલુગુ, તમિલ ફિલ્મોના કારણે તેનું હૈદ્રાબાદમાં ઘર છે પણ મુંબઇમાં જામી ગયા પછી મુંબઇમાં ય ઘર લીધું છે. જેકી ભગનાની ઘરવાળી થશે તો ઓર એક ઘર થઇ જશે. જેકી જાણીતા નિર્માતા વાસુ ભગનાનીનો દિકરો છે. અભિનેતા તરીકે અગીયારેક ફિલ્મોની સાથે આઠ ફિલ્મોનો નિર્માતા છે. હમણાં જ તેની ‘બેલબોટમ’ ફિલ્મ રજૂ થઇ છે. અને ‘ગણપથ: પાર્ટ ૧’ અને ‘મહાવીર કર્ણ’ બનાવી રહ્યો છે. તમે હવે કહી શકો કે હિન્દી ફિલ્મોમાં ફરી સિંધીઓ જાણીતા થઇ રહ્યા છે. રણવીર સીંઘ તો છે જ જેકી પણ છે. 18 વર્ષની ઉંમરથી મોડલીંગ શરૂ કરનાર રકુલે કન્નડ ફિલ્મથી આરંભ કર્યો હતો અને ત્યારે તો તેની ઇચ્છા પોકેટમની પૂરતું કામ કરવાની જ હતી.\nએને એમ કે સાઉથની ફિલ્મો વળી શું આપશે? પણ જોતજોતામાં તે સફળ ગઇ અને અઢળક કમાણી કરતી થઇ ગઇ. સામાન્યપણે ‘મિસ ઇન્ડિયા’ બન્યા પછી ફિલ્મોમાં આવનાર ઘણી છે પણ રકુલ ફિલ્મોમાં આવ્યા પછી મિસ ઇન્ડિયા પેજન્ટ બની હતી. આમ થવાના કારણે ફિલ્મો મળવાની સંખ્યા વધી ગઇ. તેણે હિન્દીમાં કામ કરવું હતું પણ ઠેઠ 2014માં ‘યારીયાં’એ તેને તક આપી. પણ અજય દેવગણ સાથેની ‘દે દે પ્યાર દે’થી તે વધારે સ્વીકૃત બની અને પછી ‘મરજાવાં’ આવી. હવે તે અર્જૂન કપૂર સાથે ‘સરદાર કા ગ્રાન્ડસન’, જોહ્‌ન અેબ્રાહમ સાથે ‘એટેકે’ (જેમાં જેકલીન ફર્નાન્ડિસ પણ છે) ઇન્દ્રકુમારની ‘થેન્ક ગોડ’, ‘અજય દેવગણ નિર્મીત અભિનીત ‘મે-ડે’ જેમાં અમિતાભ પણ છે.\nઆયુષ્યમાન ખુરાના સાથેની ‘ડોકટર જી’ ઉપરાંમ ‘મિશન સિન્ડ્રેલા’ છે તેની આ પાછલી બંને ફિલ્મો બનીને તૈયાર છે. રકુલે જાહેરમાં પ્રેમની કબૂલાત કરી લીધી તેથી તેની પર વિશ્વાસ વધી ગયો છે. તેણે કોઇ પરિણીત હીરો યા નિર્માતા સાથે પ્રેમ નથી કર્યો એટલે વિવાદો ય નથી ઊભા કર્યા. તેની પાસેની જે ફિલ્મો છે તે તેની અભિનેત્રી તરીકે સાખ વધારે એવી છે એટલે એકાદ વર્ષમાં તેની ફિલ્મો વડે વધારે ગાજશે. તમે હવે કહી શકો કે વધુ એક દિલ્હી-પંજાબી એકટ્રેસ મુંબઇની થઇ જશે.\nમહુધા નજીક ટ્રક અને કાર વચ્ચે અકસ્માત : ૪ મોત\nન સલમાન, ન રીતિક આ દિવાળી તો અક્ષયની જ


એવિએટર ડાઉનલોડ કરો | પૈસા માટે રમત એવિએટરનું મોબાઇલ સંસ્કરણ\n1WIN પર એવિએટર રમો\n1xBet પર એવિએટર (ક્રેશ) રમો\nપિન-અપ પર એવિએટર રમો\nમોસ્ટબેટ પર એવિએટર રમો\nFairSpin પર એવિએટર રમો\nSlottica ખાતે એવિએટર રમો\nવલ્કન વેગાસ ખાતે એવિએટર રમો\nઓલરાઈટ પર એવિએટર રમો\nકેવી રીતે જીતવું\nરોકડ અથવા ક્રેશ ગેમ\nજેટ લકી ગેમ\nલકી7ગેમ\nલકી જેટ ગેમ\nપૈસા માટે એવિએટર ગેમ ડાઉનલોડ કરો\nએવિએટર એ એક લોકપ્રિય જુગારની રમત છે જેમાં ટૂંકા ગાળામાં મોટી જીતની સંભાવના છે. વિકાસકર્તાએ એન્ડ્રોઇડ, આઇફોન, વિન્ડોઝ અને મેક ઓએસ પર ઑનલાઇન ગેમ ઇન્સ્ટોલ કરવાનું શક્ય બનાવ્યું છે. આ રમત પ્રદાતાની અધિકૃત વેબસાઇટ પર અને ઑનલાઇન કેસિનો પર મફતમાં ડાઉનલોડ કરી શકાય છે.\nવાસ્તવિક પૈસા માટે રમો\nસપોર્ટેડ ઓપરેટિંગ સિસ્ટમ્સ\nએવિએટર ગેમ ઓપરેટિંગ સિસ્ટમ્સને સપોર્ટ કરતા ઉપકરણો પર ડાઉનલોડ કરી શકાય છે:\nપૈસા માટે રમવા માટે Android માટે Aviator ને મફતમાં ડાઉનલોડ કરો અને સ્થળ અને સમયના સંદર્ભ વિના ડેમો સંસ્કરણમાં. આવું કરવા માટે, તમારે આ કરવાની જરૂર છે:\nવિકાસકર્તાની અધિકૃત વેબસાઇટ પર જાઓ, BK અથવા ઑનલાઇન કેસિનો;\nસોફ્ટવેર વિભાગ પર જાઓ અને "ડાઉનલોડ" પર ક્લિક કરો;\nઅજાણ્યા સ્ત્રોતોમાંથી ઇન્સ્ટોલેશનની મંજૂરી આપો;\nAPK ફાઇલ ડાઉનલોડ કરવા અને ઇન્સ્ટોલેશન ચલાવવા માટે રાહ જુઓ.\nએવિએટર ઓનલાઈન ગેમ એપ ડાઉનલોડ કરવા માટે, તમારે અજાણ્યા સ્ત્રોતમાંથી સોફ્ટવેર ડાઉનલોડ કરવાની પરવાનગી આપવાની જરૂર નથી. ફક્ત પસંદ કરેલ ઓનલાઈન કેસિનોની વેબસાઈટ પરથી એપ સ્ટોર પર જાઓ, “ડાઉનલોડ” પર ક્લિક કરો અને ઈન્સ્ટોલેશન પૂર્ણ થવાની રાહ જુઓ.\nપીસી પર એવિએટર એપ ડાઉનલોડ કરવી તમારા ફોન પર જેટલી જ સરળ છે. તે તમારા ફોન પર એવિએટર એપ્લિકેશન ડાઉનલોડ કરવા જેટલું સરળ છે:\nકોઈપણ સર્ચ એન્જિન પર જાઓ;\n"એવિએટર ગેમ ડાઉનલોડ કરો" ક્વેરીનો ઉલ્લેખ કરો;\nવિશ્વસનીય સંસાધન પર જાઓ અને રમત ડાઉનલોડ કરો.\nતમે ઓપરેટિંગ સિસ્ટમના કોઈપણ સંસ્કરણ સાથે તમારા કમ્પ્યુટર પર એવિએટર ડાઉનલોડ કરી શકો છો. ઇન્સ્ટોલેશન પ્રક્રિયા માત્ર થોડી મિનિટો લે છે. તમારે એપ સ્ટોરમાં લિંકને અનુસરવાની અને ડાઉનલોડની પુષ્ટિ કરવાની જરૂર પડશે. એકવાર પ્રક્રિયા પૂર્ણ થઈ જાય, એવિએટર ગેમ આઇકોન તમારા ડેસ્કટોપ પર દેખાશે.\nતમે વાસ્તવિક પૈસા માટે અથવા ડેમો સંસ્કરણમાં રમવા માટે એવિએટર એપ્લિકેશન ડાઉનલોડ કરી શકો છો. બીજા કિસ્સામાં, તમારે ઑનલાઇન કેસિનોમાં નોંધણી કરાવવાની જરૂર નથી. એવિએટર ગેમ વર્ચ્યુઅલ એકાઉન્ટ સાથે લોન્ચ કરવામાં આવી છે. ડેમો સંસ્કરણમાં તમે કાર્યક્ષમતાથી પોતાને પરિચિત કરી શકો છો, મફત બેટ્સ બનાવી શકો છો અને વ્યૂહરચના પરીક્ષણ કરી શકો છો.\n© કૉપિરાઇટ 2022 એવિએટર ગેમ\nક્રેશ જુગાર રમતો\n1win એરોપ્લેન ક્રેશ\nAviator ગેમ વિશ્લેષણ


અસામાન્ય લોકોના અસામાન્ય મોત: કભી અલવિદા ના કહેના – બોમ્બે સમાચાર\nજૂન 11, 2022 adminLeaveaComment on અસામાન્ય લોકોના અસામાન્ય મોત: કભી અલવિદા ના કહેના\nટાઇટલ્સ: જીવન અને મોત એક સિક્કસની બે બાજુ છે (છેલવાણી)\nહમણાં લોકપ્રિય ગાયક કેકેનાં અચાનક મોતથી ભલભલા સંગીતચાહકો હલી ગયા. બધી રીતે હેલ્ધી અને સ્વસ્થ કેકે અચાનક કોલકત્તાના એક હોલમાં પરસેવે રેબઝેબ થઇને ગૂંગળાવા માંડ્યો, બેચેની થવા માંડી પછી તરત હોટેલ પર લઇ જવાયો અને ત્યાં એનું મૃત્યુ થયું. આને આમ તો હાર્ટ એટેક કે કાર્ડીએક એરેસ્ટ કહેવાય પણ માત્ર ૫૩ વરસે કોઇ બીમારી કે વ્યસન વિના આમ ચાલી જવું મોતનો અણધાર્યો એટેક કહેવો પડે પણ આપણે આજે બીજી જાતના મોત વિશે વાત કરીશું… જિનિયસ લોકોના અસાધારાણ મોત વિશે થોડું જાણીશું.\nગાંધીજીના વિચારો પરથી શબ્દ બન્યો ‘ગાંધીઇઝમ’, કાર્લ માર્કસના વિચારો પરથી શબ્દ બન્યો ‘માર્કસીઝમ’. એ જ રીતે એક અદ્ભુત ક્રાંતિકારી કવિ પરથી શબ્દ બન્યો: ‘યેસેસીનીઝમ.’\nએક રશિયન કવિ હતો યેસેનીન. એણે આપઘાત કરેલો મરતી વખતે કવિતા લખવા માટે એની પાસે કલમ નહોતી. તેણે છરીથી લોહી કાઢ્યું અને પોતાના લોહીથી વિદાય ગીત લખ્યું અને વિદાય લીધી. એના નામ પરથી, કોઈ નિરાશ વ્યક્તિ રંગરાગ અને દારૂના રવાડે ચડી જાય અને આપઘાત કરે તો, એની આ સ્થિતિને દર્શાવવા રશિયામાં એક શબ્દ વપરાય છે- યેસેસીનીઝમ. રશિયન ભાષા એ આ શબ્દ દ્વારા કવિને અંજલિ આપી અમર બનાવ્યો છે. (આપણે ત્યાં કોઈ અભિનેતા આપઘાત કરે તો તે ‘સુશાંત-સિન્ડ્રોમ’ કહી શકાય?) યેસેનીન ગ્રામ્ય કવિ હતો- આપણા રાવજી પટેલ જેવો. ગ્રામ્યજીવનનાં ગીતોથી લોકપ્રિય બન્યો. એટલામાં રશિયન ક્રાંતિ આવી, પણ એ ક્રાંતિનાં ગીતો ન લખી શક્યો. એને સરકારી પ્રચારક નહોતું બનવું, એટલે નાતબહાર મુકાયો. પછી જાણિતી અભિનેત્રી ઈસાડોરા ડંકન સાથે જોડાયો પણ ત્યાં એનું એકાન્ત વહેંચાયું નહીં, પણ વધ્યું. ઘણી અભિનેત્રીઓને કવિઓ-લેખકો પ્રત્યે અદમ્ય આકર્ષણ હોય છે.\nજેમ કે- મેરલિન મનરો નાટ્યલકાર આર્થર મિલરને પરણી હતી (કાશ, આપણે ત્યાં પણ એવા દિવસો આવે!) પણ ઇસાડોરાની સાથે ય યેસેનીનને ના જામ્યું. છેવટે ૧૯૨૫ના ડિસેમ્બરની ૨૪ તારીખે એ લેનિનગ્રાન્ડ આવ્યો ને હોટલમાં રહ્યો. મિત્રોને મળવા પ્રયત્નો કર્યા પણ કોઈ ન મળ્યું. ત્રણ દિવસ પછી તેણે પોતાના હાથ પર ઘા કર્યા અને લોહીથી લખ્યું કે “મરવામાં કંઈ જ નવું નથી જીવવામાં યે શું નવું છે? ને તેણે બગાવત કરી, જીવન સામે અને મૃત્યુની ગોદમાં વિરામ લીધો.\nઆપણા મહાન કવિ કલાપીએ લખ્યું હતું કે- નથી નથી મુજ તત્ત્વો વિશ્ર્વ સાથે મેળ લેતાં, હૃદય મમ ઘડાયું, અન્ય કો વિશ્વ માટે!\nનીંદ તો દર્દ કે બિસ્તર પર ભી આ જાતી હૈ\nઉસ કે સિરહાને સર રખના ઝરુરી તો નહીં\nજો કે વધુ સંવેદનશીલ વ્યક્તિની આ જ નિયતી હોય છે. થોડા સમય પહેલાં ગુજરાતીના ભાષાશાસ્ત્રી , વિદ્વાન પ્રોફેસરે પોતાની પત્ની સાથે આત્મહત્યા કરી. એવું તે શું કારણ હશે જે કવિઓને – સર્જકોને – વિચારકોને ચિંતકોને આત્મહત્યા તરફ દોરી જાય છે? (ગુજરાતી ચિંતકો આ બાબતે સુખી છે) મોતનું એવું તે કયું આકર્ષણ છે, જે મેધાવી વ્યક્તિઓને પોતાની તરફ આકર્ષે છે? કે પછી જિંદગી પ્રત્યે એવી તે કેવી નફરત થઈ જાય છે કે માનવી મોતના ખોળામાં શાંતિ શોધવા જઈ પહોંચે છે?\nમોટાભાગના સર્જકોનું, મહાન પુરૂષોનું મોત એમનાં જીવન જેટલું ભવ્ય નથી હોતું. ભગવાન રામે સરયુ નદીમાં જલસમાધિ લીધેલી. શ્રીકૃષ્ણને એક સામાન્ય પારધિ એ બાણ માર્યું. ભગવાન બુદ્ધને ફૂડ પોઇઝનિંગ થઇ ગયેલું. મહાત્મા ગાંધી ગોળીએ દેવાયા. સોક્રેટીસ ને ઝેર પાયું. ઈસુ ખ્રિસ્તને ખીલ્લાથી જડી દીધા. કેટલાય સર્જકોએ પોતાના જીવન ટૂંકાવવાનો પોતાનો અબાધિત અધિકાર સાબિત કરી બતાવ્યો છે. ગુરૂદત્ત જેવા સંવેદનશીલ ફિલ્મ દિગ્દર્શકને એમની એકલતા ને ડિપ્રેશનને શેર કરવા એક રાતે કોઈ ના મળ્યું તો એમણે નીંદની ગોળીથી મોતને આમંત્રણ આપ્યું. શું કારણ હોય છે આવી કરુણાંતિકાનું? થોડું વિચારીએ.\nજે વિરલ પ્રતિભાઓ હોય છે, તે નિતાંત એકલી હોય છે. જિનીયસ વ્યક્તિને સમજીને તેની\nસાથે વાત કરી શકે કે રહી શકે કે તેને પ્રેમ કરી શકે, એવી વ્યક્તિ જવલ્લે જ મળતી હોય છે. એટલે પોતાની સર્જકતા સાથેના યુદ્ધમાં કે જાત સાથે કે સમાજ સાથેના મુકાબલામાં આવી વ્યક્તિએ એકલા હાથે જ લડવું પડતું હોય છે. ને એનો થાક ઉતારવા માટે પણ કોઈનો ખોળો કે આંસુ સારવા કોઈનો ખભો મળતો નથી. વળી એમના મૂડ પણ એટલા સ્વિંગ કે તરંગિત થતા રહેતા હોય છે કે એને સમજવાનું સામાન્ય જનનું ગજું નથી હોતું. આવા સર્જકો સમાજનાં બદલાતાં મૂલ્યો સાથે સહમત નથી થઈ શકતા. તે જાતને બદલી નથી શકતા ને છેવટે સમાજ સાથે સમજોતા કરવાને બદલે બગાવત રૂપે આ દુનિયા છોડીને ચાલી નીકળતા હોય છે. આજે આવા જ એક રશિયન કવિની વાત કરવી છે.\nપેલા જિનિયસ રશિયન કવિ યેસેનીનને પણ જો પ્રેમભર્યો સાથ મળ્યો હોત તો તે કદાચ જીવી ગયો હોત. જો કે વધુ સંવેદનશીલ વ્યક્તિની આ જ નિયતી હોય છે. કબીરજીએ કહ્યું છે ને કે-\nસુખીયા સબ સંસાર હૈ, ખાવે ઔર સોવે\nદુખીયા દાસ કબીર હૈ, જાગે ઔર રોવૈ.\nજે જાગે છે એના ભાગે જ પીડા આવતી હોય છે એણે જ સહન કરવું પડતું હોય છે. ઉંઘનારાઓની જમાત સુખી હોય છે. તો મળે છે એટલી શિયાળાની ઉંઘ માણી લો!\nઇવ: તું સૂઈ ગયો?\nઆદમ : હા , ક્યારનોય !\nરિસેશનથી રિકવરીની યાત્રા પડકારજનક: યુએસ ક્યાં અને ભારત ક્યાં?


અમદાવાદ: ATMમાંથી લાખોની ઉઠાંતરી, ચોરોએ અપનાવી નવી રીત | Ahmedabad: Thieves have found new modus operandi for ATM - Gujarati Oneindia\n28 min ago અયોધ્યા કેસમાં સુન્ની વક્ફ બોર્ડના વકીલે કરી સેટલમેન્ટની પુષ્ટિ, જાણો શું કહ્યુ\n43 min ago Amazon Pay નો ઉપયોગ કરો છો, તો પછી તરત જ કરો આ કામ\n55 min ago 1400 રૂપિયાની નાનકડી બચતથી તમારા બાળકને બનાવો કરોડપતિ\nઅમદાવાદ: ATMમાંથી લાખોની ઉઠાંતરી, ચોરોએ અપનાવી નવી રીત\nઅમદાવાદ ક્રાઈમ બ્રાંચમાં એક નવી મોડસ ઓપરેન્ડી દ્વારા એડીસી(અમદાવાદ ડિસ્ટ્રીક્ટ કો-ઓપરેટીવ) બેંકના એટીએમમાંથી કોઇ ચોરીના એટીએમની મદદથી પૈસા કાઢી, એટીએમનો પાવર કટ કરવાની ઘટના સામે આવી છે. આ રીતે પૈસાની ઉઠાંતરી કરનાર ગેંગના માણસો એટીએમમાંથી પૈસા બહાર આવે એટલે તરત જ એટીએમનો પાવર કટ કરી નાંખે છે, જેથી બેંક એકાઉન્ટમાંથી નાણાં ઉપાડ્યાની એન્ટ્રી કાયદેસરની થતી નથી. જો કે, એટીએમમાં કાર્ડ લોગ થયાની વિગતો મળતા આ ચોંકાવનારી ઘટના બહાર આવી હતી. એડીસી બેંકના અધિકારી વિપુલભાઇ નાયકે ફરિયાદ નોંધાવી છે કે, એડીસી બેંકના અમદાવાદ સ્થિત કેટલાંક એટીએમમાંથી એટીએમ કાર્ડથી નાણાં ઉપાડવામાં આવ્યા હતા. પરંતુ જે કાર્ડથી નાણાં ઉપાડવામાં આવ્યા તે એકાઉન્ટમાંથી નાણાં ઉપાડની એન્ટ્રી ન પડી. જો કે એટીએમમાંથી નાણાં ઓછા થઇ ગયા હતા.\nઆ અંગે એડીસીની ટેકનીકલ ટીમને જાણ થતા તપાસ કરવામાં આવી હતી, જેમાં ખબર પડી તે આ રીતે લાખો રૂપિયા ઉપડી ગયા હતા. આ પૈસાના ઉપાડ માટે સ્ટેટ બેંક ઓફ ઇન્ડિયાના ચાર એટીએમ કાર્ડ, આઇઓબી (ઇન્ડીયન ઓવરસીઝ બેંક) અને એક્સીઝ બેંકના એટીએમ કાર્ડનો ઉપયોગ થયો હતો. આ નાણાં તા. 29મી સપ્ટેબર 2017થી તા.6નવેમ્બર 2017 દરમિયાન ઉપાડવામાં આવ્યા હતા. ક્રાઇમ બ્રાંચના એડીશનલ ડીસીપી રાજદીપસિંહ ઝાલાએ જણાવ્યું કે, આ પ્રકારની નવી મોડસ ઓપરેન્ડી આવી છે, જેથી અમે તપાસ શરૂ કરી છે. અમે એડીસીના એટીએમની ટીમ સાથે મળીને તપાસ કરીશુ. સાથોસાથ અમારી પાસે એટીએમ લોગ કર્યાની વિગતો છે, જેથી મૂળ સુધી પહોંચી શકીશુ. આ કામમાં કોઇ આંતર રાજ્ય ગેંગ પણ સંડોવાયેલી હોઇ શકે છે. ત્યારે ઉપયોગ થયેલા કાર્ડ ચોરીના છે કે કાર્ડના માલિક દ્વારા કૃત્ય કરવામાં આવ્યું છે, તે બાબતે તપાસ કરવામાં આવશે.\nahmedabad crime branch atm crime અમદાવાદ ક્રાઇમ બ્રાંચ એટીએમ ગુનો\nAhmedabad crime branch has found that thieves are following new modus operandi for ATM.


પાકિસ્તાનના મોહમ્મદ આમિરે 27 વર્ષની વયે ક્રિકેટમાંથી સંન્યાસ કેમ લીધો? - BBC News ગુજરાતી\nપાકિસ્તાનના મોહમ્મદ આમિરે 27 વર્ષની વયે ક્રિકેટમાંથી સંન્યાસ કેમ લીધો?\nપાકિસ્તાનના ફાસ્ટ બૉલર મોહમ્મદ આમિરે 27 વર્ષની વયે ટેસ્ટ ક્રિકેટમાંથી સંન્યાસ લઈ લીધો છે અને આ અંગે ઘણા ક્રિકેટ સાથે સંકળાયેલા લોકોએ આશ્ચર્ય વ્યક્ત કર્યું છે.\nશુક્રવારે પાકિસ્તાન ક્રિકેટ કંટ્રોલ બોર્ડ (પીસીબી) દ્વારા જણાવાયું હતું કે મોહમ્મદ આમિર ટેસ્ટ ક્રિકેટમાંથી સંન્યાસ લઈ રહ્યા છે કેમ કે તેઓ મર્યાદિત ઓવરની રમત પર ફોકસ કરવા માગે છે.\nજોકે પાકિસ્તાનના કેટલાક મીડિયા રિપોર્ટ્સમાં દાવો કરાયો છે કે મોહમ્મદ આમિર બ્રિટનની નાગરિકતા મેળવવા માટે પ્રયત્ન કરી રહ્યા છે.\nશું કહે છે પૂર્વ ખેલાડી અને ઍક્સપર્ટ?\nપાકિસ્તાનના પૂર્વ કૅપ્તન વસીમ અકરમે ટ્વિટર પર લખ્યું, "આમિરના આ નિર્ણયથી મને આશ્ચર્ય થયું કેમકે 27-28 વર્ષની વયે ચરમ સ્થિતિ હોય છે. ટેસ્ટ ક્રિકેટમાં જ સર્વશ્રેષ્ઠ સામે પરીક્ષા થાય છ અને સર્વશ્રેષ્ઠ ફૉર્મૅટ છે."\n"પાકિસ્તાનને ઑસ્ટ્રેલિયા સામેની બે અને ઇંગ્લ‌ૅન્ડ સામેની ત્રણ ટેસ્ટ મૅચમાં તેમની જરૂર પડશે."\nપાકિસ્તાનના પૂર્વ ફાસ્ટ બૉલર શોએબ અખ્તરે પણ આમિરના સંન્યાસ અંગે ચિંતા વ્યક્ત કરી હતી.\nતેમણે કહ્યું, હું સમજી નથી શકતો કે પાકિસ્તાની ટીમને શું થયું છે. આમિર 27 વર્ષની વયે સંન્યાસ કેવી રીતે લઈ શકે. પાકિસ્તાને તેમના માટે ઘણું રોકાણ કર્યું છે. ફિક્સિંગ બાદ ટીમમાં તેઓ પરત આવ્યા અને અત્યારે સારા ફૉર્મમાં છે ત્યારે તેમણે સંન્યાસની જાહેરાત કરી છે."


ગ્રહણ ના લીધે આ6રાશિના લોકોનું ચમકશે નસીબ, મળશે ધન લાભ તો આ2રાશિના લોકોને થઈ શકે છે નુકસાન - Jan Avaj News\nમેષ : આજે મહેનતનું ફળ સંપૂર્ણપણે પ્રાપ્ત થશે . યાત્રા લાભદાયી રહેશે. સામાજિક પ્રતિષ્ઠા વધશે. મિત્રોની મદદ કરી શકશે. મહાન કાર્ય કરવા તત્પર રહેશે. પરિવારનો સહયોગ મળશે. આવકમાં વધારો થશે. ભાગ્ય સાનુકૂળ રહેશે. અટકેલું કામ પૂર્ણ થશે.\nવૃષભ : આજે વિવાદને પ્રોત્સાહન ન આપો. વ્યક્તિના વર્તનથી આત્મસન્માનને ઠેસ પહોંચી શકે છે. તમને દુ:ખદ સમાચાર મળી શકે છે. નકામી વસ્તુઓ પર ધ્યાન ન આપો. વધુ ધસારો થશે. નોકરીમાં ગૌણ અધિકારીઓનો સહકાર ઓછો મળશે. કામની વિપુલતા રહેશે. કોઈ ઉતાવળ નથી.\nમિથુન : આજે રચનાત્મક કાર્ય પૂર્ણ અને સફળ રહેશે. પાર્ટી અને પિકનિકનું આયોજન કરવામાં આવશે. આવકમાં વધારો થશે. તમને પરીક્ષા અને ઇન્ટરવ્યૂમાં સફળતા મળશે. વ્યસ્ત રહેશે. સ્વાદિષ્ટ વાનગીઓનો આનંદ માણો. વેપાર-ધંધામાં લાભ થશે. ઘરની બહાર બધી બાજુથી સફળતા અને ખુશીઓ રહેશે.\nકર્ક : આજે સ્થાયી સંપત્તિમાં વધારો થઈ શકે છે. પ્રોપર્ટીની કામગીરી ભારે નફો આપી શકે છે. રોકાણ સારું રહેશે. નોકરીમાં તમને પ્રશંસા મળશે. તમને રોજગાર મળશે. પ્રગતિનો માર્ગ મોકળો થશે. ભાગીદારો સાથે મતભેદો દૂર થશે. ઉતાવળમાં કોઈ નિર્ણય ન લો. સ્વાસ્થ્ય નબળું રહી શકે છે. બેદરકાર ન બનો.\nસિંહ : આજે સ્વાસ્થ્યનું ધ્યાન રાખો. વધારે ઉત્સાહ અને વ્યસ્તતા રહેશે. રાજકીય અડચણો દૂર થશે. વેપાર સારો ચાલશે. મહત્વના નિર્ણયો લેવામાં ઉતાવળ ન કરો. લાભની તકો આવશે. ભાગ્ય અનુકૂળ છે, લાભ લો. ઘર અને બહાર બધી બાજુથી સહકાર પ્રાપ્ત થશે. સુખ મળશે.\nકન્યા : આજે યોજના ફળદાયી રહેશે. કાર્યસ્થળ પર પરિવર્તન શક્ય છે. સામાજિક પ્રતિષ્ઠા વધશે. મિત્રોની મદદ કરી શકશે. રોકાણ સારું રહેશે. નોકરીમાં કામનો બોજ અને સત્તા બંને વધી શકે છે. બહાર જવાનો પ્લાન બનશે. દુશ્મનોનો પરાજય થશે. ઘરની બહાર ખુશીઓ રહેશે.\nતુલા : આજે કાયદાકીય અડચણ દૂર કર્યા બાદ પરિસ્થિતિ અનુકૂળ રહેશે. વ્યવસાયમાં વૃદ્ધિની સંભાવનાઓ છે. પૈસા મેળવવાનું સરળ રહેશે. નોકરીમાં શાંતિ રહેશે. લાંબા સમયથી અટકેલા કામમાં ગતિ આવશે. ધાર્મિક વિધિઓમાં ભાગ લેવાની તક મળી શકે છે. તમને સત્સંગનો લાભ મળશે. કોઈ ઉતાવળ નથી. વ્યાપાર ઠીક રહેશે.\nવૃશ્ચિક : આજે ખરાબ સમાચાર મળી શકે છે, ધીરજ રાખો. સ્વાસ્થ્ય નબળું રહેશે. કામ કરવા માંગતા નથી. વિવાદના કારણે સંઘર્ષ શક્ય છે. કાર્યમાં અવરોધો આવશે. મહેનત વધુ થશે અને નફો ઓછો થશે. નોકરીમાં કામનો બોજ રહેશે. ઘરમાં તણાવ રહી શકે છે. અન્ય લોકો તમારી પાસેથી વધુ અપેક્ષા રાખશે.\nધનુ : આજે તમને ખોવાયેલા પૈસા મળી શકે છે, પ્રયત્ન કરો. વ્યવસાયિક સફર સફળ રહેશે. રોકાણ અનુકૂળ લાભ આપશે. નોકરીમાં અસર વધશે. વેપારમાં નફો વધશે. કેટલાક શુભ કાર્યમાં ભાગ લેવાની તક મળી શકે છે. પરિવારનો સહયોગ મળશે.\nમકર : આજે વિવાદને પ્રોત્સાહન ન આપો. નકામા ખર્ચ પર નિયંત્રણ રાખો. મેળ ન ખાતો ટાળો. પરિવાર માટે ચિંતા રહેશે. સારી સ્થિતિમાં રહો. કોઈ પણ વ્યક્તિની ઉશ્કેરણીનો શિકાર ન બનો. જોખમ અને કોલેટરલનું કામ ટાળો. આવક જળવાઈ રહેશે. વ્યાપાર ઠીક રહેશે.\nકુંભ : આજે તમને પ્રોત્સાહક માહિતી મળશે. તમે ભૂલી ગયેલા મિત્રોને મળશો. વ્યર્થ ખર્ચ થશે. મહાન કાર્ય કરવા તત્પર રહેશે. વેપારમાં લાભ થશે. શેરબજાર અને મ્યુચ્યુઅલ ફંડ વગેરે અનુકૂળ લાભ આપશે. ભાઈઓનો સહયોગ મળશે. આત્મસન્માન જળવાઈ રહેશે. સારી સ્થિતિમાં રહો.\nમીન : ઈજા અને રોગને કારણે વિઘ્નો શક્ય છે. મુશ્કેલીમાં ન પડશો. દુષ્ટ લોકો નુકસાન પહોંચાડી શકે છે. યાત્રા લાભદાયી રહેશે. ભેટ અને ભેટ પ્રાપ્ત થશે. વેપારમાં વધારો થશે. રોજગાર મેળવવાના પ્રયત્નો સફળ થશે. સમય અનુકૂળ છે, લાભ લો. લાલચમાં ન આવો. ભાગીદારોનો સહયોગ મળશે. સુખ મળશે.\n← આ ચાર રાશિવાળાને ધની બનતા કોઈ નઈ રોકી શકે, બધેથી લાભ મળતા બનશે ધની અને દિવસો રહેશે શુભ\n72 , કલાકમાં બનશે મહા યોગ, જેના થી પ્રભાવિત થશે આ7રાશિ ના લોકો,બનશે સુખનો નવો સુર →


Bachchan Paandey Box Office Collection Day2Akshay Kumar starrer The film earned less on the second day - બીજા દિવસે 'બચ્ચન પાંડે' સુસ્ત રહી, જાણો કેટલું રહ્યું કલેક્શન – News18 Gujarati\nBachchan Paandey BO Collection Day 2: બીજા દિવસે 'બચ્ચન પાંડે' સુસ્ત રહી, જાણો કેટલું રહ્યું કલેક્શન\nબચ્ચન પાંડે ફિલ્મની બીજા દિવસની કમાણી\nBachchan Paandey Box Office Collection Day2: અન્ય ફિલ્મોની જેમ, બચ્ચન પાંડે (Bachchan Paandey) પણ શરૂઆતના દિવસોમાં જ કાશ્મીર ફાઇલ્સ સામે ધીમી પડી રહી છે. હવે રવિવારની કમાણી પર બધાની નજર રહેશે, નિર્માતાઓને ફિલ્મ પાસેથી ઘણી આશાઓ છે.\nLast Updated : March 20, 2022, 14:20 IST\nBachchan Paandey Box Office Collection Day2: અક્ષય કુમાર (Akshay Kumar), જેકલીન ફર્નાન્ડીઝ (Jacqueline Fernandez) અને કૃતિ સેનન (Kriti Sanon) ની ફિલ્મ બચ્ચન પાંડેએ (Bachchan Paandey) હોળીના અવસરે સિનેમાઘરોમાં ધમાલ મચાવી હતી. અક્ષય કુમારના ફેન્સ લાંબા સમયથી તેની ફિલ્મની રિલીઝની રાહ જોઈ રહ્યા હતા, જે હવે રિલીઝ થઈ ગઈ છે. પરંતુ, અક્ષય કુમારની 'બચ્ચન પાંડે' એવા સમયે રિલીઝ થઈ છે જ્યારે વિવેક અગ્નિહોત્રી દ્વારા નિર્દેશિત 'ધ કાશ્મીર ફાઇલ્સ'એ સર્વત્ર ધૂમ મચાવી છે. આલિયા ભટ્ટની 'ગંગુબાઈ કાઠિયાવાડી' અને સુપરસ્ટાર પ્રભાસની 'રાધે-શ્યામ' આ ફિલ્મ પહેલાથી જ પ્રભાવિત થઈ ચૂકી છે અને હવે અક્ષય કુમારની 'બચ્ચન પાંડે' પર પણ તેની અસર જોવા મળી રહી છે.\nએવી આશા હતી કે, ફિલ્મ રિલીઝના પહેલા દિવસે 15 કરોડથી વધુનો બિઝનેસ કરશે. પરંતુ, શરૂઆતના દિવસે બચ્ચન પાંડેએ લગભગ 13.25 કરોડનો બિઝનેસ કર્યો હતો. પરંતુ, તેની રિલીઝના બીજા દિવસે તો, બચ્ચન પાંડેએ પ્રથમ દિવસ કરતા પણ ઓછી કમાણી કરી છે. ફિલ્મે રિલીઝના બીજા દિવસે 11 કરોડની કમાણી કરી છે. આ પ્રમાણે 'બચ્ચન પાંડે'એ2દિવસમાં 23 કરોડથી વધુની કમાણી કરી લીધી છે. તો, હવે રવિવારની કમાણી પર બધાની નજર રહેશે, નિર્માતાઓને ફિલ્મ પાસેથી ઘણી આશાઓ છે.\nશુક્રવારની સરખામણીમાં બચ્ચન પાંડેની કમાણીમાં શનીવારે ઘટાડો જોવા મળ્યો હતો, જ્યારે કાશ્મીર ફાઇલ્સ કમાણીની દ્રષ્ટિએ 9મા દિવસે પણ પ્રગતિ કરતી દેખાય છે. કાશ્મીર ફાઇલ્સ કમાણીની બાબતમાં રોજેરોજ નવા રેકોર્ડ બનાવી રહી છે. આવી સ્થિતિમાં, અન્ય ફિલ્મોની જેમ, બચ્ચન પાંડે પણ શરૂઆતના દિવસોમાં જ કાશ્મીર ફાઇલ્સ સામે ધીમી પડી રહી છે.\nટ્રેડ એનાલિસ્ટ તરણ આદર્શે બચ્ચન પાંડેની કમાણી વિશે એક ટ્વિટ કર્યું છે. જેની સાથે તેણે જણાવ્યું છે કે, ફિલ્મે બીજા દિવસે 11 કરોડનું કલેક્શન કર્યું છે. બીજી તરફ, કાશ્મીર ફાઇલ્સે શુક્રવારે 19.15 કરોડ અને શનિવારે 24.80 કરોડની કમાણી કરી હતી. માત્ર 14 કરોડમાં બનેલી આ ફિલ્મ રોજ નવા રેકોર્ડ બનાવી રહી છે. ફિલ્મમાં પલ્લવી જોશી, મિથુન ચક્રવર્તી, દર્શન કુમાર અને અનુપમ ખેરે મહત્વની ભૂમિકાઓ ભજવી છે.\nTags: Akshay Kumar News, Bollywood Latest News, Bollywood News in Gujarati, Box Office, Box office Collection, Jacqueline Fernandez, Kriti sanon


શું તમારો મોબાઈલ પાણીમાં પડી ગયો છે ? તો શું કરશો ? - જાણવા\nHome / ટેક્નોલોજી / શું તમારો મોબાઈલ પાણીમાં પડી ગયો છે ? તો શું કરશો ?\nઆજ-કાલ ફોન આપણી જિંદગીનો એક અગત્યનો હિસ્સો બની ચુક્યો છે. ફોન વગર ભાગ્યે જ કોઈ રહી શકતા હશે. જો ભૂલથી પણ ફોન પાણીમાં પડી જાય તો ઘણી મોટી મુશ્કેલી સર્જાઈ શકે છે. ટેકનોલોજી ના આ જમાનામાં ફોન વોટરપ્રૂફ તેમજ વોટર રેજીસ્ટીંગ ની સાથે પણ આવે છે જે ઘણાં મોંઘા અને ખર્ચાળ હોય છે. જો ફોન પાણીમાં પડી જાય તો આ ઉપાય અપનાવી શકાય છે.\nફોન પાણીમાં પડી જાય તો તેને ચાલુ કરવાની કોશિષ બિલકુલ ન કરવી. જો ફોન ચાલુ હોય તો તેને સ્વીચ ઓફ કરી દેવો. પાણી ની એક બુંદ પણ અંદર ચાલી જાય તો ચિપમાં આપસમાં સરકીટ થવાથી ખરાબ થઇ શકે છે. તેમજ ફોનમાં સ્પારકીંગ પણ થઇ શકે છે. આના સિવાય જો ફોનમાં અન્ય કોઈ એસેસરીજ લગાવી હોય તો તેને હટાવી દો.\nમોબાઈલ સંપૂર્ણ રીતે સુકાઈ જાય પછી જ બીજી એસેસરીજ જેવી કે મેમરીકાર્ડ, બેટરી, સીમ, બેક-કવર વગેરે નાંખવા. ફોન ની બેટરી અને એસેસરીજ કાઢ્યા પછી તેને એક સ્વચ્છ કપડાથી સાફ કરી લેવું. ફોન ના અંદરનું પાણી સુકાવવાનો સૌથી સારો રસ્તો એક ચોખા ભરેલી કટોરીમાં તેને ઉભો રાખો અને તેને તડકામાં રાખો. ચોખાથી અંદરનું તાપમાન વધે છે જે ફોનની અંદરનું પાણી સુકવી નાંખે છે. સીધો ફોન તડકામાં રાખવાથી તે ખરાબ પણ થઇ શકે છે.\nજો ફોનમાં વધુ પાણી ચાલ્યું ગયું હોય તો તેને સાવધાનીપૂર્વક વેક્યુમ ક્લીનર વડે પાણી ને બહાર પણ ખેંચી શકો છો. જયારે પણ કોઈ નવી બોટલ કે ખાવા સંબંધી કોઈ ડબ્બો લેવામાં આવે છે તો તેની સાથે એક નાનું પેકેટ પણ આવે છે. જે સિલિકા જેલ નું પાઉચ હોય છે. જે બોક્સ ની અંદર કોઈ પણ પ્રકારની નમી આવવા દેતું નથી. તેને તમે બજારમાંથી ખરીદી ૧ હપ્તા માટે કટોરામાં રાખીને ફોનમાં પણ છોડી શકો છો.\nઆજે તો jio ને કારણે મારો રેકોર્ડ તૂટી ગયો.... ....


રક્ષાબંધનના દિવસે પૂજાની થાળીમાં જરૂર રાખવી જોઈએ આ7ચીજો, ચમકે છે ભાઈ-બહેનનું નસીબ – Online88Media\nરક્ષાબંધનના દિવસે પૂજાની થાળીમાં જરૂર રાખવી જોઈએ આ7ચીજો, ચમકે છે ભાઈ-બહેનનું નસીબ\nરક્ષાબંધનનો તહેવાર સમગ્ર ભારતમાં ઉજવવામાં આવે છે અને આ વર્ષે આ તહેવાર 22 ઓગસ્ટના રોજ આવી રહ્યો છે. રક્ષાબંધનના દિવસે બહેન પોતાના ભાઈના કાંડા પર રાખડી બાંધે છે અને ભાઈના લાંબા આયુષ્ય માટે પ્રાર્થના કરે છે. રક્ષાબંધનનો તહેવાર હિન્દુ ઉપરાંત શીખ ધર્મ, જૈન ધર્મના લોકો પણ ઉજવે છે અને રક્ષાબંધનનો તહેવાર નેપાળ દેશમાં પણ ખૂબ ધૂમધામથી ઉજવવામાં આવે છે.\nઆ વર્ષનું શુભ મુહૂર્ત: રક્ષાબંધનના દિવસે શુભ સમય દરમિયાન જ પોતાના ભાઈને રાખડી બાંધવી જોઈએ. આ વખતે રક્ષાબંધનના દિવસે ‘ગજ કસરી યોગ’ બની રહ્યો છે. તેથી તમે આ વખતે આખો દિવસ રાખડી બાંધી શકો છો. શુભ મુહૂર્તમાં તમારા ભાઈને રાખડી બાંધવાથી તમને વિશેષ ફળ મળશે.\nપૂજાની થાળીમાં જરૂર રાખો આ ચીજો: રક્ષાબંધનના દિવસે તમે પૂજાની થાળીમાં નીચે જણાવેલી સાત ચીજો જરૂર રાખો. આ ચીજોને થાળીમાં રાખ્યા પછી જ તમે પોતાના ભાઈને રાખડી બાંધો. ચાલો જાણીએ તે7ચીજો વિશે.\nરાખડી: રક્ષાબંધનની થાળી તૈયાર કરતી વખતે તમે સૌથી પહેલા તેમાં રાખડી જરૂર રાખો. તમે જ્યારે પણ રાખડી ખરીદો ત્યારે આ વાતનું ધ્યાન રાખો કે રાખડીનો રંગ લાલ અથવા પીળો જ હોય. સાથે જ રાખડીનો દોરો મોલી કે રેશમનો હોવો જોઈએ. આ ઉપરાંત તમે મોતી વાળી જ રાખડી ખરીદો. કારણ કે આજે બજારમાં અનેક પ્રકારની ધાતુથી બનેલી રાખડી પણ વેચાય છે અને આ ધાતુ ત્વચા માટે યોગ્ય માનવામાં આવતી નથી.\nતિલક અથવા કુંકુ: પૂજાની થાળીમાં જે આગળની ચીજ હોવી ખૂબ જ જરૂરી છે તે છે તિલક અથવા કંકુ. કુંકુ ઉપરાંત તમે થાળીમાં હળદર અને ચોખા પણ રાખો અને જ્યારે તમે પોતાના ભાઈને તિલક લગાવો તો આ3ચીજોને પાણીની મદદથી મિક્સ કરી દો અને પછી આ તિલક પોતાના ભાઈને માથા પર લગાવો.\nરૂમાલ: ભાઈને તિલક લગાવતા પહેલા તેનું માથું જરૂર ઢાંકવામાં આવે છે. તેથી તમે તમારી થાળીમાં રૂમાલ રાખી દો અને તિલક લગાવતા પહેલા પોતાના ભાઈનું માથું જરૂર ઢાંકો.\nમીઠાઈ: રક્ષાબંધનની થાળીની અંદર મીઠાઈ રાખવી પણ ખૂબ જ જરૂરી છે. જો કે તહેવારો દરમિયાન બજારોમાં ઘણી મીઠાઈઓ મળે છે. તેથી જો શક્ય હોય તો તમે પોતે જ ઘરે મીઠાઈ બનાવો અને આ મીઠાઈને થાળીમાં રાખો.\nગિફ્ટ: બહેનો દ્વારા પણ રક્ષાબંધનના દિવસે ભાઈને ગિફ્ટ આપવામાં આવે છે. તેથી તમે થાળીમાં ગિફ્ટ પણ જરૂર રાખો.\nનાળિયેર: કોઈપણ પ્રકારની પૂજા કરતી વખતે નાળિયેર જરૂર રાખવામાં આવે છે અને રક્ષાબંધનના દિવસે દરેક બહેન તેના ભાઈની આરતી કરે છે. તેથી તમે રક્ષાબંધની થાળીમાં નાળિયેર પણ જરૂર રાખો.\nદીવો: રક્ષાબંધનની થાળી તૈયાર કરતી વખતે તમે થાળીમાં ઘીનો દીવો પણ રાખો અને રાખડી બાંધ્યા પછી આ દીવાથી પોતાના ભાઈની આરતી ઉતારો.


દમ મારો દમનું કાઉન્ટર કલ્ચર - Sandesh\nદમ મારો દમનું કાઉન્ટર કલ્ચર\nઆરડીએ ‘ફૂલો કા તારોં કા’ અને ‘રામ કા નામ બદનામ ના કરો’ જેવાં મધુર ગીતો તો બનાવ્યાં, પણ દેવને એક એવું ગીત જોઈતું હતું જે ‘રામ કા નામ બદનામ ન કરો’ પહેલાં આવે અને જે અધ્યાત્મના નામે ગાંજા-ચરસને ફિલોસોફિકલ રંગ આપે\nદેવ આનંદે 1971માં ‘હરે રામા હરે કૃષ્ણા’ ફ્લ્મિ બનાવી હતી, ત્યારે તેમને કલ્પના નહીં હોય કે તે 70ના દાયકાના સમાજમાં ડ્રગ્સના જે દૂષણ સામે આંગળી ચીંધતા હતા, એક દિવસ તેમની જ બોલિવૂડ બિરાદરી ‘દમ મારો દમ’ કરતી હશે. આજે કોઈ દેવ આનંદ હોય, તો તે નેપાળના કાઠમંડુની ડ્રગ્સ પાર્ટી પર ફ્લ્મિ ન બનાવે. ડ્રગ્સની એ સંસ્કૃતિ સરહદ ઓળંગીને આપણા મહાનગરની સંસ્કૃતિમાં એવી ભળી ગઈ છે કે એ બોલિવૂડ ખુદની વાર્તા પણ હોઈ શકે.\nએક વર્ષ પહેલાં, 1970માં મનોજ કુમારે ‘પૂરબ ઔર પિૃમ’માં ભારતીય યુવાપેઢીમાં પિૃમની સંસ્કૃતિના વધતા આકર્ષણ પર વ્યંગ કર્યો હતો. તેમાં મનોજ ‘ભારત’ કુમારનો અભિગમ બહુધા ઉપદેશાત્મક હતો. દેવ આનંદનો અભિગમ, તેમના વ્યક્તિત્વ મુજબ, ફ્લેમબોયંટ ને ગ્લેમરસ હતો.\n‘હરે રામા હરે કૃષ્ણા’ એ રીતે સીમાચિહ્ન રૂપ ફ્લ્મિ હતી. 70ના દાયકાના ભારતમાં પિૃમની પ્રતિ-સંસ્કૃતિ (કાઉન્ટર કલ્ચર)નો પ્રભાવ વધવા લાગ્યો હતો. પિૃમમાં ત્યારે પ્રવર્તમાન સામાજિક વ્યવસ્થા સામે નવી પેઢીનો એક વિદ્રોહ આવ્યો હતો. એ પેઢી એ બધું જ કરતી હતી, જેની તેને ના કહેવામાં આવતી હતી.\nભારતમાં એ વખતની શહેરી યુવાપેઢીને પહેલી વાર ‘જિન્સ’ પેન્ટનો પરિચય થયો હતો અને તે સરળતાથી અહીં મળતાં ન હતાં. વિદેશી પ્રવાસીઓની ચીજવસ્તુઓ સ્થાનિક યુવાનોમાં લોકપ્રિય હતી. અમેરિકામાં હિપ્પી યુવાનોનું કાઉન્ટર-કલ્ચર શરૂ થયું હતું. ભૌતિક સુખથી ઉબાઈ ગયેલી આ પેઢીના લોકો આંતરિક સુખ અને શાંતિની તલાશમાં ભારત જેવા પૌરાણિક દેશો તરફ્ વળ્યા હતા.\nતેમના માટે ગાંજો ફ્ૂંકતા બાવાઓ આધ્યાત્મિક તાકાતનું પ્રતીક હતા. હિપ્પીઓ તેમની સાથે ડ્રગ્સ લેતા આવ્યા હતા. દેવ આનંદે આ વિષય પર હરે રામા હરે કૃષ્ણ ફિલ્મ બનાવી હતી. મૂળે તે 1968ની અમેરિકન ફ્લ્મિ ‘સાઈક-આઉટ’થી પ્રેરિત હતી. એ ફ્લ્મિમાં જેની નામની એક બહેરી છોકરી તેના ગુમ થઇ ગયેલા ભાઈની શોધમાં, સાન ફ્રાંસિસ્કોના હિપ્પીઓથી ભરેલી એક જગ્યાએ જઈ ચઢે છે અને ડ્રગ્સ ફ્ૂંકતી મ્યુઝિક બેન્ડની સભ્ય બની જાય છે.\nદેવ આનંદે આ વાર્તાને ઉલટાવી દીધી. તેમણે મોન્ટ્રીયલથી ઘર છોડીને હિપ્પીઓ સાથે નેપાળ ભાગી ગયેલી છોકરી જસબીર ઉફ્ર્ે જાનિસ (ઝિનત અમાન)ની શોધમાં નીકળેલા તેના ભાઈ પ્રશાંત પર વાર્તા બનાવી. દેવ આનંદના કહેવા પ્રમાણે તેઓ નેપાળ ગયા હતા ત્યારે હિપ્પીઓના એક અડ્ડામાં એક ઘઉંવર્ણી છોકરીને જોઈ હતી. ગોરા હિપ્પીઓ વચ્ચે એક ભારતીય છોકરીને જોઇને તેમને આૃર્ય થયું હતું અને તેમની હોટેલના એક બારમેનની મદદથી છોકરીનો પત્તો લગાવ્યો હતો.\nતેમની આત્મકથામાં દેવ લખે છે કે તેનું નામ જસબીર હતું. મોન્ટ્રીયલમાં તેનાં માતા-પિતા છૂટાં પડી ગયાં હતાં. તેની માતા મોન્ટ્રીયલમાં રહેતી હતી અને તેનો પિતા પંજાબમાં હતો. જસબીર વિદ્રોહી હતી. તે માના ઘરમાંથી ચોરી કરીને હિપ્પીઓની ટોળીમાં સામેલ થઇ ગઈ હતી અને ગાંજો ફ્ૂંકતી જાનિસ બની ગઈ હતી.\nદેવ આનંદને જસબીરમાંથી જાનિસ બનવાની આ વાર્તામાં ફ્લ્મિનો પ્લોટ દેખાયો. તેમણે મનોમન ટાઈટલ પણ નક્કી કરી નાખ્યું હતું; હરે રામા હરે કૃષ્ણા, કારણ કે આ બધા હિપ્પીઓ ઈશ્વરને યાદ કરીને ગાંજો ફ્ૂંકતા હતા. કાઠમંડુમાં છેલ્લા દિવસે દેવ રાજા મહેન્દ્રને મળવા ગયા હતા અને વાતવાતમાં કહ્યું કે મારા મનમાં એક વાર્તા રમે છે, તમે કાઠમંડુમાં શૂટિંગ કરવાની પરવાનગી આપવાના હો તો હું તૈયારી કરું.\nરાજાએ મદદ કરવાની હા પાડી એટલે દેવ આનંદે યોજના આગળ વધારી. દેવની જ ફ્લ્મિ ‘હમ દોનોં’ના નિર્દેશક અમરજિતની એક પાર્ટીમાં તેમને ‘જાનિસ’ મળી. ઝિનત અમાન ત્યારે મિસ એશિયા બની હતી અને બોલિવૂડમાં ચક્કર કાપતી હતી. પાર્ટીમાં તેણે જે રીતે સિગારેટ સળગાવી હતી તે જોઈને દેવે મન બનાવ્યું કે આ જ મારી હિરોઈન છે.\nદેવ લખે છે, ‘હું સિગારેટ ક્વચિત્ જ પીતો હતો, પણ તે દિવસે ઝિનતે મને ઓફ્ર કરી અને મેં મોઢામાં સિગારેટ મૂકી. હું તેને તાકી રહ્યો હતો અને તેણે ચપટી વગાડતી હોય તેમ લાઈટર સળગાવ્યું અને મારી આંખોમાં આંખો નાખીને કહ્યુંઃ ‘આઈ એમ યોર જાનિસ, દેવ.’\nઝિનતને પસંદ કરવાનું એક કારણ એ હતું કે દેવ આનંદની બહેનની ભૂમિકા કરવા કોઈ મોટી હિરોઈન તૈયાર ન હતી. મુમતાઝને તેનો અફ્સોસ કાયમ રહી ગયો, કારણ કે તેણે જાનિસની ભૂમિકા માટે ના પાડીને શાંતિ (જે ટેક્નિકલી ફ્લ્મિની હિરોઈન છે)ની ભૂમિકા સ્વીકારી હતી. ઝિનત મુમતાઝ જ નહીં, બધી હિરોઈનો પર ભારે પડી. ભારતીય સિનેમાપ્રેમીઓએ આવી ગ્લેમરસ અને બિન્ધાસ્ત હિરોઈન પહેલાં જોઈ ન હતી. ઝિનત જાણે તેમના સપનાંની દેવી હતી અને તેનું ‘દમ મારો દમ…’ ગીત જાણે ભજન હતું! ઝિનત અને એ ગીત રાતોરાત યુવાપેઢી પર છવાઈ ગયું.\n‘હરે રામા હરે કૃષ્ણા’ની સફ્ળતામાં બીજો મોટો હાથ તેના સંગીતનો હતો. પાંચે-પાંચ ગીતો અત્યંત કર્ણપ્રિય હતાં. ‘કાંચી રે કાંચી રે…’ એકદમ નેપાળી ટયૂનનું નવતર ગીત હતું. ‘ફ્ૂલો કા તારોં કા’ ભાઈ-બહેનના રાષ્ટ્રગાનસમાન હતું અને રક્ષાબંધન પર આજેય એટલું જ વાગે છે. એ બધામાં મુગટ સમાન હતું ‘દમ મારો દમ…’\nએવું કહેવાય છે કે દેવ આનંદે ફ્લ્મિ માટે સચિન દેવ બર્મનનો સંપર્ક કર્યો હતો. બર્મન’દાને પહેલાં એવું લાગ્યું કે આ કોઈ પૌરાણિક ર્ધાિમક ફ્લ્મિ છે. દેવ આનંદની નવકેતન ફ્લ્મ્સિમાં પણ ઘણા લોકોને એવું લાગ્યું હતું. દેવ આનંદે જ્યારે વિષય સમજાવ્યો તો બર્મન’દાનો સંસ્કારી આત્મા કકળી ઊઠયો. ‘હરે રામા હરે કૃષ્ણા’ની શરૂઆતના પ્લોટમાં એવી વાર્તા હતી કે પ્રશાંત (દેવ આનંદ) જાનિસ નામની હિપ્પી છોકરીના પ્રેમમાં પડે છે અને પાછળથી તેને જાણ થાય છે કે આ તો તેની જ ગાયબ થઇ ગયેલી બહેન છે.\nબર્મન’દા આવા કૌટુંબિક વ્યભિચારના આઈડિયાથી નારાજ થઇ ગયા. દેવ આનંદે તેમના સંતોષ માટે કહ્યું કે હું શાંતિ (મુમતાઝ) નામની છોકરીને વાર્તામાં લાવીશ અને હીરો તેને રોમાન્સ કરશે, પણ બર્મન’દાને ડ્રગ્સ અને ભાઈ-બહેનનો આખો વિષય જ માફ્ક ન આવ્યો. એવું કહેવાય છે સિનિયર બર્મને પછી દીકરા આર.ડી.બર્મનનું નામ સૂચવ્યું. બર્મન’દાને જે વિષય ગમ્યો ન હોય તેના માટે તેમણે દીકરા પાસે સંગીત કરાવવાનું કેવી રીતે સૂચવ્યું હશે તે વિચારવા જેવો પ્રશ્ન છે, પરંતુ આરડીએ ‘ગંદી’ ફ્લ્મિનું સંગીત આપવામાં જરાય કચાશ ન છોડી.\nઆરડીએ ફ્ૂલો કા તારો કા… અને રામ કા નામ બદનામ ના કરો…જેવાં મધુર ગીતો તો બનાવ્યાં, પણ દેવને એક એવું ગીત જોઈતું હતું જે રામ કા નામ બદનામ ન કરો… પહેલાં આવે અને જે અધ્યાત્મના નામે ગાંજા-ચરસને ફ્લિોસોફિકલ રંગ આપે.\nબર્મને ગીતકાર આનંદ બક્ષીને કહ્યું કે રામ કા નામ બદનામ ના કરો… શરૂ કરવા માટે એકાદ લાઈન આપો. બક્ષીએ ત્યારે બોલચાલની ભાષામાંથી ‘દમ મારો દમ મીટ જાયે ગમ…’ શબ્દો એમાં જોડયા. બર્મને એની ધૂન એવી બનાવી કે તેણે દેવ આનંદને અલગથી આખું ગીત રચવાનું કહ્યું. દેવ આનંદને શરૂઆતમાં આ ગીત પસંદ આવ્યું ન હતું, કારણ કે ગીત હળવુંફ્ૂલ હતું અને બીજો ડર વિવાદ થવાનો પણ હતો, પરંતુ બર્મન અને બક્ષીને વિશ્વાસ હતો કે ગીત હિટ જશે.\nફ્લ્મિમાં દેવ આનંદે આખું ગીત શૂટ નથી કર્યું. અડધું ગીત ઝિનત પર છે અને અડધા ભાગમાં ‘દેખો ઓ દીવાનોં’ ખુદના પર છે. જોકે, લોંગ પ્લે રેકોર્ડમાં આખું ગીત મૂકવામાં આવ્યું હતું. આર. ડી. બર્મન પરના પુસ્તક ‘ધ મેન, ધ મ્યુઝિક’માં લખ્યા પ્રમાણે બહેન ગીત ગાતી હોય ત્યારે જ ભાઈનો પ્રવેશ થાય છે એટલે ‘દમ મારો દમ’ ટૂંકાવ્યું હતું.\nશરૂઆતમાં આ ગીત ઉષા ઉથુપ્પ અને લતા મંગેશકર ગાવાનાં હતાં. ઉષા બગડી ગયેલી છોકરી માટે ગાય અને લતા સારી છોકરી માટે! કદાચ પંચમ સાથેની દોસ્તી કારણ હોય કે લતાના અવાજ અંગે પુર્નિવચાર થયો હોય, છેવટે આખું ગીત આશા ભોસલેએ ગાયું. ગીતના કોરસમાં ઉષાનો અવાજ છે.\nબર્મન’દાને ભારતની યુવાપેઢીને ઘેલું લગાડનાર એમના દીકરાનું આ સૌથી લોકપ્રિય ગીત કેવું લાગ્યું હતું? ‘એસ.ડી. બર્મનઃ ધ વર્લ્ડ ઓફ્ હિઝ મ્યુઝિક’ પુસ્તકમાં લેખક ખંગેશ દેવ બર્મન લખે છે, ‘સ્ટુડિયોમાં દમ મારો દમનું રેર્કોિંડગ સાંભળીને એ દિગ્મૂઢ થઇ ગયા હતા. તેઓ નિરાશ થઇ ગયા હતા. તેમને લાગ્યું હતું કે જે દીકરાને તેમણે બાળપણથી સંગીત શિખવાડયું હતું અને જે તેમની વિરાસત આગળ ધપાવાનો હતો તેણે બાપને ત્યજી દીધો હતો. એ ગીતમાં સાંસ્કૃતિક વિરાસતનો ત્યાગ હતો? એમાં બાપનો અસ્વીકાર હતો? રાહુલે તેના પિતાને સ્ટુડિયોની બહાર ધીમે ધીમે ચાલતાં જતાં જોયા. તેમનું માથું ઝૂકેલું હતું. એવી લાગતું હતું જાણે એક પરાજિત રાજા યુદ્ધમાંથી પારોઠનાં પગલાં ભરી રહ્યો હતો.’


નિસર્ગ: અસરગ્રસ્તોને મદદ કરવા આગળ આવ્યા સોનુ સુદ, 28 હજાર લોકો માટે બન્યા મસિહા | Nisarga: Sonu Sud came forward to help the affected - Gujarati Oneindia\n2 min ago PM મોદીએ લૉન્ચ કરેલ આયુષ્માન ભારત ડિજિટલ મિશન શું છે? કેવી રીતે બનશે યુનિક હેલ્થ આઈડી?\n16 min ago Business News : શેરબજારમાં 255 પોઈન્ટનો ઉછાળો, સેન્સેક્સ નવા રેકોર્ડ સ્તરે ખુલ્યો\n19 min ago 'અડધી રાતે જ્યારે આંખ ખુલી તો મારા શરીર પર કપડાં નહોતા', મહિલા એરફોર્સ અધિકારીનો સીનિયર પર રેપનો આરોપ\n50 min ago Happy Birthday Google : આ ખાસ ડૂડલ વડે જન્મદિવસની ઉજવણી, ગૂગલ આજે 23 વર્ષનું થયું\n| Published: Thursday, June 4, 2020, 20:48 [IST]\nબોલિવૂડ એક્ટર સોનુ સૂદ તેમની ટીમ સાથે રાત-દિવસ મજૂરોની મદદ માટે કામ કરે છે. જેના કારણે હવે લોકો તેને મજૂરોનો મસીહા કહેવા લાગ્યા છે. કોરોના રોગચાળા વચ્ચે બુધવારે મહારાષ્ટ્રમાં નિસર્ગ વાવાઝોડા વિનાશ પહોંચાડ્યો હતો. આ સમય દરમિયાન સેંકડો લોકોને ઘરમાંથી કાઢી રાહત શિબિરમાં ખસેડવામાં આવ્યા હતા. લોકોની મદદ માટે સોનુ સૂદ પણ ત્યાં પહોંચ્યો હતો. આ દરમિયાન તેણે 28 હજાર લોકોને ભોજન અને આવશ્યક ચીજો પૂરા પાડ્યા હતા.\nરાહત શિબિરમાં શિફ્ટ કરાયા\nતોફાન પ્રભાવિતને મદદ કર્યા પછી સોનુ સૂદે કહ્યું કે આજે આપણે બધા મુશ્કેલ સમયનો સામનો કરી રહ્યા છીએ. આવી સ્થિતિમાં, મુશ્કેલીઓ સામે લડવા માટે અમારે મજબૂત સપોર્ટ સિસ્ટમની જરૂર છે. તેમણે પોતાની ટીમ સાથે મળીને મુંબઈના દરિયાકાંઠાના વિસ્તારોમાં 28 હજાર લોકોને ભોજન પૂરું પાડ્યું છે. આ સાથે, તેમણે અસરગ્રસ્ત લોકોને શાળાઓમાં રાહત શિબિરમાં ખસેડવામાં મદદ કરી. તેમણે કહ્યું કે તોફાન દરમિયાન અમે સુનિશ્ચિત કર્યું કે દરેક જણ સલામત છે.\nઅસમમાં 200 મજુરોની મદદ\nમુંબઈમાં એવા પણ ઘણા મજૂરો છે કે જેમની પાસે રહેવા માટે ઘર નથી. આવી સ્થિતિમાં તોફાન દરમિયાન મુશ્કેલીઓ તેમના માટે મોટી બની ગઈ હતી. જેના પર સોનુ સૂદ તેમની મદદ માટે આગળ આવ્યા હતા. આ દરમિયાન, તેમણે તેમની ટીમ સાથે આસામથી 200 બેઘર લોકોને આશ્રયસ્થાનમાં મોકલ્યા. આસામના કામદારો ત્યાં સુધી રોકાશે જ્યાં સુધી ઘરે જવાની જોગવાઈ ન થાય.\nમજુરો માટે ટ્રેનની વ્યવસ્થા\nવડા પ્રધાન નરેન્દ્ર મોદીએ કોરોનાના વધતા સંક્રમણને ધ્યાનમાં રાખીને 25 માર્ચે લોકડાઉનની જાહેરાત કરી હતી. આ લોકડાઉનથી કામદારોને સૌથી વધુ અસર થઈ હતી. જેમની પાસે ખાવા માટે પૈસા નહોતા અથવા તો ઘરે જવું નથી. આ મુશ્કેલ સમયમાં સોનુ સૂદ કામદારોના મસિહા તરીકે ઉભરી આવ્યો. સૌ પ્રથમ, તેમણે યુપી-બિહારના મજૂર માટે બસ બુક કરવાનું અને તેમને ઘરે લાવવાની કામગીરી શરૂ કરી. આ પછી, તેણે મજૂરો માટે ટ્રેન બુક કરાવી. તે જ સમયે, જ્યારે કેરળમાં ફસાયેલી મહિલાઓએ સોનુ સૂદની મદદ માંગી, ત્યારે તેઓએ તેમના માટે વિમાન બુક કરાવ્યું હતું.\nટ્વીટર પર આપે છે જબરજસ્ત જવાબ\nમજૂરોની મદદ ઉપરાંત સોનુ સૂદ પણ ટ્વિટર પર ખૂબ સક્રિય છે. જલદી કોઈ વપરાશકર્તા તેમને ટેગ કરે છે અને કંઈક લખે છે, સોનુ તરત જ તેનો જવાબ આપે છે. તાજેતરમાં જ એક ટ્વિટર યુઝરે સોનુને પૂછ્યું કે તે થાકતો નથી, જેના માટે તેણે ખૂબ જ સખત જવાબ આપ્યો છે. સોનુ સૂદે લખ્યું કે એકવાર મજૂરો ઘેર પહોંચ્યા પછી તેઓ શાંતિથી આરામ કરશે. સોનુ સૂદ આ દિવસોમાં તેમની ઉદારતાને કારણે સોશિયલ મીડિયા પર ખૂબ જ છે. તે જ સમયે, બિહારના પરપ્રાંતિય મજૂરો સોનુ સૂદની પ્રતિમા બનાવવાની યોજના બનાવી રહ્યા છે.\nઆ પણ વાંચો: માખી પર રિસર્ચ કરતી વડોદરાની વૈજ્ઞાનિક યુવતી સર્જરી દરમિયાન કોમામાં જતી રહી\nbollywood night sonu sood coronavirus labour બોલિવુડ મજુર\nNisarga: Sonu Sud came forward to help the affected\nStory first published: Thursday, June 4, 2020, 20:48 [IST]


ઝુબેર કુરેશી – Page2– Gujarati Vishwakosh – ગુજરાતી વિશ્વકોશ\nઇબ્નુલ અરબી (જ. 1165, મુરસિયા (સ્પેન); અ. 1240, દમાસ્કસ) : જાણીતા અરબી વિદ્વાન શેખ અબૂ બક્ર મુહયિઉદ્દીન મુહમ્મદ બિન અલી. તેઓ ‘ઇબ્નુલ અરબી’ના ઉપનામથી વધારે જાણીતા છે. એમને ‘અશ્-શયખુલ અકબર’ (સૌથી મહાન વિદ્વાન) પણ કહે છે. વતનમાંથી તેઓ ઇશ્બીલિયા આવતા રહ્યા અને 30 વર્ષ વિદ્યાપ્રાપ્તિમાં ગાળ્યાં. ત્યાંથી તેઓ 38 વર્ષની…


Facebook Messenger Lite surpasses 50 million downloads on Play Store- Gujarati Gizbot\nફેસબુક મેસેન્જર લાઇટ પ્લે સ્ટોર પર 50 મિલિયન ડાઉનલોડ્સને પાર કર્યું\nફેસબુક મેસેન્જર લાઈટ એપ્લિકેશન ભારતમાં મધ્ય જુલાઇમાં શરૂ કરવામાં આવી હતી. ફેસબુક લાઇટ એપ્લિકેશનની જેમ, મેસેન્જર લાઇટનો ઉપયોગ તે એવા વપરાશકર્તાઓને કરવાનો છે જે એન્ટ્રી-લેવલ સ્માર્ટફોન્સનો ઉપયોગ કરે છે અને નેટવર્ક કનેક્ટિવિટી અને સ્પીડ ઇશ્યૂનો સામનો કરે છે.\nતેના લોન્ચ ના છ અઠવાડિયામાં, ફેસબુક મેસેન્જર લાઈટ એપ્લિકેશનએ ગૂગલ પ્લે સ્ટોર પર 50 મિલિયન ડાઉનલોડ માર્કને ઓળંગી દીધું છે, એન્ડ્રોઇડ પોલીસ દ્વારા એક અહેવાલનો દાવો કરે છે. જ્યારે જુલાઇમાં ભારતીય બજાર ફેસબુક મેસેન્જર લાઇટ એપ્લિકેશન પ્રાપ્ત કરે છે, ત્યારે આ જ વૈશ્વિક લોન્ચિંગ ગયા વર્ષે થયું હતું. હાલમાં, આ એપ્લિકેશન સમગ્ર વિશ્વમાં 100 થી વધુ દેશોમાં ઉપલબ્ધ છે.\nફેસબુક મેસેન્જર લાઇટ માત્ર 10 એમબીનું કદ ધરાવે છે અને એન્ડ્રોઇડ 2.3 જીંબરબ્રેડ અને તેના ઉપરના ઉપકરણો પર ચાલે છે. જ્યારે મેસેન્જર લાઇટ એપ્લિકેશનની કાર્યાલયો આવે છે, ત્યારે તે વપરાશકર્તાઓને ટેક્સ્ટ, ફોટા, ઇમોજીસ, લિંક્સ તેમજ સ્ટિકર્સ મોકલવાની મંજૂરી આપે છે.\nGoogle Chrome સંભવિત વેબસાઇટ્સની સ્થાયી મ્યૂટિંગની તપાસ કરી રહ્યું છે\nઆ સામાન્ય સુવિધાઓ ઉપરાંત, એપ્લિકેશનમાં વૉઇસ કૉલિંગ સપોર્ટ પણ છે. Messenger Lite માં 'સક્રિય હવે' સુવિધા તેમજ જૂથમાં સભ્યોને જોવા, દૂર કરવા અને ઉમેરવાની ક્ષમતા છે.\nફેસબુક મેસેન્જરનું નિયમિત વર્ઝન એ ભારે એપ્લિકેશન છે જે ઘણી સુવિધાઓ સાથે લોડ થયેલ છે. તે ફેસબુકની બહાર મેસેજિંગ માટે એક એપ્લિકેશન તરીકે સ્વતંત્ર રીતે કામ કરે છે.\nઅમે કહીએ છીએ કે તે ભારે છે કારણ કે તે 40MB નું માપ રાખે છે જ્યારે મેસેજિંગ લાઇટ માત્ર 10MB નું માપ લે છે. જો ફેસબુક મેસેન્જર એપ્લિકેશન સતત ઘણા નવા લક્ષણો પ્રાપ્ત કરવામાં આવી છે, તેમ છતાં, એપ્લિકેશનની લાઇટ વર્ઝન ઉપર જણાવેલી ઘણી સુવિધાઓ સાથે સ્વચ્છ રહે છે.\nThe Facebook Messenger Lite app has surpassed the 50 million download mark on the Google Play Store.


ભાજપમાં આંતરિક ધૂમાડા વચ્ચે આખરે હાર્દિક પટેલનો પ્રવેશ થયો | Avadhtimes\nHome તંત્રી લેખ ભાજપમાં આંતરિક ધૂમાડા વચ્ચે આખરે હાર્દિક પટેલનો પ્રવેશ થયો\nભાજપમાં આંતરિક ધૂમાડા વચ્ચે આખરે હાર્દિક પટેલનો પ્રવેશ થયો\nઅંતે હાર્દિક પટેલ ભાજપમાં જોડાઈ ગયો. કૉંગ્રેસના કાર્યકારી પ્રમુખ પદેથી રાજીનામું આપ્યા બાદ હાર્દિક પટેલે ભાજપનાં વખાણ કરવા માંડેલાં તેથી એ ભાજપમાં જોડાશે એ નક્કી જ હતું પણ દિલ્હીથી ભાજપ હાઈકમાન્ડની લીલી ઝંડી મળે તેની રાહ જોવાતી હતી. બે દિવસ પહેલાં લીલી ઝંડી મળ્યા પછી પણ ભાજપે સત્તાવાર રીતે હાર્દિક ભાજપમાં જોડાશે એવી જાહેરાત નહોતી કરી પણ ભાજપના નેતાઓએ પેપર ફોડી નાંખેલું.\nભાજપે તો બુધવારે સાંજે મોકલેલી પ્રેસ નોટમાં પણ હાર્દિક પટેલ ભાજપમાં જોડાશે એવું લખ્યું નહોતું. તેના બદલે બે ટોચના નેતા ભાજપમાં જોડાશે એવું લખેલું. અલબત્ત આ બે નેતામાંથી એક હાર્દિક છે એવી બધાંને ખબર હતી તેથી તેની જોરશોરથી ચર્ચા ચાલુ જ થઈ ગયેલી.\nહાર્દિકને આવકારવા કોણ કોણ હાજર રહેશે ત્યાંથી માંડીને હાર્દિકને ભાજપમાં શું અપાશે ત્યાં સુધીની ચોવટ જોરશોરથી ચાલુ થઈ ગયેલી. હાર્દિક પટેલને ભાજપના મુખ્યાલય કમલમ ખાતે ઉમંગને તોરણે પોંખવા માટે મુખ્યમંત્રી ભૂપેન્દ્ર પટેલ ઉપરાંત કેન્દ્રીય મંત્રીઓ હાજર રહેશે એવી વાતો પણ વહેતી થયેલી. હાર્દિકની ભાજપમાં એન્ટ્રી વખતે જોરદાર શક્તિપ્રદર્શન કરાશે એવું પણ ચર્ચાતું હતું પણ એવું કશુ ના થયું. હાર્દિક પટેલે વિજય મુહૂર્તમાં કેસરિયો ખેસ ધારણ કર્યો ત્યારે તેમને પોંખવા ભાજપના પ્રદેશ પ્રમુખ સી.આર. પાટીલ અને તેમના અડુકિયા-દડુકિયાઓ જેવા પાંચ-સાત નેતા સિવાય કોઈ હાજર નહોતું.\nહાર્દિકના પ્રવેશ સામે ભાજપમાં અણગમો નથી એવું બતાવવા વખારમાંથી કાઢીને નીતિન પટેલને હાજર રખાયા પણ એ સિવાય ભાજપમાંથી બીજું કોઈ મોટું માથું હાજર નહોતું. નીતિન પટેલે હાર્દિકને ખેસ પહેરાવ્યો ને પાટીલે ટોપી પહેરાવીને હાર્દિકનો વિધિવત રીતે ભાજપમાં પ્રવેશ કરાવ્યો પછી ચાલતી પકડી. હાર્દિકે એ પછી કરેલી પત્રકાર પરિષદમાં પણ ભાજપના કોઈ નેતા હાજર ન રહ્યા. ભાજપના પ્રવક્તાઓએ હાર્દિકની સાથે બેસવાની ઔપચારિકતા નિભાવી પણ પ્રદેશ પ્રમુખ પાટીલે પોતે હાર્દિક સાથે હાજરી આપવાનું ટાળ્યું.\nમજાની વાત એ છે કે, હાર્દિકના ભાજપ પ્રવેશના કલાક પહેલાં જ અમદાવાદમાં યુવા નેતા શ્ર્વેતા બ્રહ્મભટ્ટ ભાજપમાં જોડાયેલાં. શ્ર્વેતા બ્રહ્મભટ્ટ પણ પહેલાં કૉંગ્રેસમાં જ હતાં ને હાર્દિક કૉંગ્રેસમાં ગયાં એ પહેલાં કૉંગ્રેસ પ્રવેશ કરેલો. હાર્દિક તો ૨૦૧૯માં કૉંગ્રેસમાં આવ્યો જ્યારે શ્ર્વેતા તો ૨૦૧૭ની વિધાનસભા ચૂંટણીમાં કૉંગ્રેસની ટિકિટ પર અમદાવાદની મણિનગર વિધાનસભા બેઠક પરથી ચૂંટણી લડેલાં. મોદી મુખ્યમંત્રી હતા ત્યારે જે બેઠક પરથી ચૂંટાતા એ બેઠક પરથી શ્ર્વેતા લડેલાં ને એ વખતે મોદીએ મણિનગરનો વિકાસ કરવા કંઈ ન કર્યું એવા આક્ષેપો કરતાં હતાં.\nઆ શ્ર્વેતા બ્રહ્મભટ્ટને આવકારવા સી.આર. પાટીલ પોતે તો હાજર હતા જ પણ સંગઠનના બીજા કેટલાક નેતા પણ હાજર હતા. મહત્ત્વની વાત એ છે કે, શ્ર્વેતાને ભાજપમાં પ્રવેશ પછી ભાજપના કાર્યકરોને સંબોધવાની તક અપાઈ. એ વખતે પણ પાટીલ હાજર હતા જ્યારે હાર્દિક પટેલને તો ભાજપના કાર્યકરોને સંબોધવાની તક પણ ના અપાઈ. શ્ર્વેતાએ મીડિયાને સંબોધન કર્યું ત્યારે પણ પાટીલ હાજર હતા જ્યારે હાર્દિકની પત્રકાર પરિષદથી પાટીલ સાવ અળગા રહ્યા. ભાજપના પ્રદેશ પ્રમુખ તરીકે હાર્દિકને ભાજપમાં પ્રવેશ અપાવવાની ઔપચારિકતા નિભાવવાની હોય એટલે એ આવ્યા ખરા પણ મનથી નહીં, કમને કામ પતાવીને નિકળી ગયા.\nશ્ર્વેતા બ્રહ્મભટ્ટની સરખામણીમાં હાર્દિક બહુ મોટો નેતા કહેવાય. રાજકીય સમીકરણોને ધ્યાનમાં લો તો હાર્દિકનો ભાજપમાં પ્રવેશ ભાજપ માટે પણ શ્ર્વેતાના ભાજપ પ્રવેશ કરતાં વધારે ફાયદાકારક સાબિત થવાનો જ છે.\nછતાં ભાજપે શ્ર્વેતાના પક્ષમાં પ્રવેશમાં ભારે હરખ બતાવ્યો જ્યારે હાર્દિક પટેલને કમને આવકારતા હોય એવો દેખાવ કર્યો તેના પરથી સ્પષ્ટ છે કે, હાર્દિકને લેવા મુદ્દે ભાજપમાં તડાં છે જ. ભાજપનો એક મોટો વર્ગ હાર્દિકને લેવાના મતનો નથી ને ભાજપની ટોચની નેતાગીરી પણ હાર્દિકને બહુ મહત્ત્વ આપવા નથી માંગતી એ સ્પષ્ટ થઈ ગયું. હાર્દિક સામેથી ભાજપમાં આવી રહ્યો છે તો તેને લઈ લો, બાકી તેને માથે ચડાવીને બહુ ચગાવવાનો નથી એવી સ્પષ્ટ સૂચના ઉપરથી આવી હોય એ રીતે ભાજપ વર્ત્યો છે.\nભાજપના આ વર્તનનું કારણ ભાજપની જૂથબંધી મનાય છે. ગુજરાત ભાજપમાં આનંદીબેન પટેલ અને અમિત શાહ વચ્ચે વર્ચસ્વ માટે વરસોથી લડાઈ ચાલે છે. નરેન્દ્ર મોદી મુખ્યમંત્રી હતા ત્યારથી આ જંગ ચાલે છે. મોદી વડા પ્રધાન બન્યા પછી આ જંગ ઉગ્ર બન્યો છે કેમ કે હવે જે પણ ફાવે તેના હાથમાં સીધી સત્તા આવે છે. મોદીના સ્થાને આનંદીબેનને મુખ્યમંત્રી બનાવાયાં તેથી પહેલા રાઉન્ડમાં આનંદીબેન જીતેલાં પણ પાટીદાર અનામત આંદોલનના કારણે આનંદીબેને રાજીનામું ધરવું પડ્યું પછી વિજય રૂપાણીને ગાદી પર બેસાડીને શાહે બદલો લીધેલો.\nરૂપાણીને સ્થાને ભૂપેન્દ્ર પટેલને બેસાડીને આનંદીબેને ત્રીજો રાઉન્ડ જીતેલો. હવે પાંચ મહિના પછી વિધાનસભાની ચૂંટણી છે ત્યારે ચૂંટણીમાં ટિકિટોની વહેંચણીથી માંડીને પ્રચાર સુધીની બાબતોમાં પોતાનો હાથ ઉપર રહે એ માટે ફરી જંગ શરૂ થઈ ગયો છે.\nતેના ભાગરૂપે અમિત શાહ હાર્દિક પટેલને લઈ આવ્યા હોવાનું કહેવાય છે. આનંદીબેનનો તેની સામે વિરોધ હતો પણ હાર્દિકના કારણે પાટીદારોના મત મળે તેમ હોવાથી હાર્દિકનો ભાજપ પ્રવેશ સરળ બન્યો. હાર્દિકની એન્ટ્રીને મંજૂરી આપીને શાહને સાચવી લેવાયા પણ બહુ તામઝામ નહીં કરીને આનંદીબેનની નારાજગી થોડીક ઓછી કરી દેવાઈ. ભાજપના વર્તન પરથી સ્પષ્ટ છે કે, હાર્દિક માટે ભાજપમાં કપરાં ચઢાણ છે ને તેણે ભાજપમાં પણ સામે વહેણે તરવાનું જ છે. સામે ભાજપમાં જવાનો નિર્ણય લઈને હાર્દિકે પણ બહુ મોટો જુગાર ખેલ્યો છે. હાર્દિકે પાટીદાર અનામત આંદોલન વખતે ભાજપ સામે બાખડી બાંધીને પોતે છાતીવાળો છે એ સાબિત કરેલું. નવ મહિના જેલમાં રહીને પણ તેણે શરણાગતિ નહોતી સ્વીકારી. એ પછી કૉંગ્રેસમાં જઈને તેણે સામા વહેણે તરવાની હિંમત દાખવી હતી. હવે ભાજપમાં આટલા ઉગ્ર વિરોધ છતાં જોડાવાની હિંમત કરીને હાર્દિકે ફરી એ જ વાત સાબિત કરી છે. હાર્દિક ભાજપમાં ટકશે કે કેમ એ જોવાનું છે. આ નિર્ણય હાર્દિકનું રાજકીય ભાવિ નક્કી કરશે.


શું ખરેખર નરેન્દ્ર મોદી દ્વારા રામાયણની ટિકિટનું વિમોચન કરાયું....? જાણો શું છે સત્ય... - FactCrescendo | The leading fact-checking website in India\nJuly 29, 2020 January 13, 2022 Yogesh Karia\nHarish Thakrar નામના ફેસબુક યુઝર દ્વારા તારીખ 26 જૂલાઈ 2020ના એક પોસ્ટ શેર કરવામાં આવી હતી. “આજે શ્રી નરેન્દ્ર મોદીને હાથે રામાયણ સ્ટેમ્પનું વિમોચન.” શીર્ષક હેઠળ શેર કરવામાં આવેલી આ પોસ્ટ પર 45 લોકોએ તેમના મંતવ્યો જણાવ્યા હતા. તેમજ4લોકોએ તેમના મંતવ્યો જણાવ્યા હતા. તેમજ2લોકો દ્વારા આ પોસ્ટને શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “નરેન્દ્ર મોદી દ્વારા રામાયણ આધારિત ટિકિટનું વિમોચન કરવામાં આવ્યુ.”\nઉપરોક્ત પરિણામો પરથી અમને 24 સપ્ટેમ્બર 2017નો એનડીટીવીનો એક અહેવાલ પ્રાપ્ત થયો હતો જેમાં જણાવવામાં આવ્યુ હતુ કે, વારાણસીના તુલસી માનસ મંદિરમાં વડાપ્રધાન નરેન્દ્ર મોદી દ્વારા રામાયણ આધારિત પોસ્ટ સ્ટેમ્પનું અનાવરણ કરવામાં આવ્યુ હતુ.\nત્યારબાદ અમે ગૂગલ પર જૂદા-જૂદા કીવર્ડ સાથે સર્ચ કરતા અમને એબીપી ન્યુઝનો તારીખ 22 સપ્ટેમ્બર 2017નો એક અહેવાલ પ્રાપ્ત થયો હતો. જેમાં સ્પષ્ટ દેખાઈ છે કે, વડાપ્રધાન નરેન્દ્ર મોદી દ્વારા રામાયણ આધારિત સ્ટેમ્પ પોસ્ટનું અનાવરણ કરવામાં આવી રહ્યુ છે.\nભારતીય ટપાલ વિભાગની સત્તાવાર વેબસાઇટ અનુસાર, 22 સપ્ટેમ્બર, 2017ના રોજ રામાયણ પર આધારિત કુલ 11 ટપાલ ટિકિટ જારી કરવામાં આવી હતી. તેમાંથી 10 સ્ટેમ્પ્સ ટિકિટની કિંમત5રૂપિયા છે અને એક સ્ટેમ્પની કિંમત 15 રૂપિયા છે.\nભારતીય ટપાલ વિભાગ\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, રામાયણ પર આધારીત આ ટપાલ ટિકિટો ત્રણ વર્ષ જુની છે. તે તાજેતરમાં પ્રકાશિત કરવામાં આવી નથી. નરેન્દ્ર મોદીએ તાજેતરમાં રામાયણ પર આધારિત ટપાલ ટિકિટ જારી કરી હોવાનો દાવો અસત્ય છે.\nTitle:શું ખરેખર નરેન્દ્ર મોદી દ્વારા રામાયણની ટિકિટનું વિમોચન કરાયું….? જાણો શું છે સત્ય…\nTagged Postal stampsRamayanaરામાયણસ્ટેમ્પ


નરેશ પટેલના રાજકીય ભાવિનો આધાર પ્રશાંત કિશોર સાથેની બેઠક પર નરેશ પટેલના રાજકીય ભાવિનો આધાર પ્રશાંત કિશોર સાથેની બેઠક પર\nનરેશ પટેલના રાજકીય ભાવિનો આધાર પ્રશાંત કિશોર સાથેની બેઠક પર\nTeam VoI | Updated: April 23, 2022 10:30 am\nનવી દિલ્હીઃ ખોડલધામ પ્રમુખ નરેશ પટેલના રાજકારણના પ્રવેશનો આધાર આજે હવે કોંગ્રેસના મુખ્ય ચૂંટણી વ્યૂહબાજ પ્રશાંત કિશોર સાથેની બેઠક પર છે. છેલ્લા કેટલાક સમયથી કોંગ્રેસ અને નરેશ પટેલ સાથે વાટાઘાટ ચાલી રહી છે, પણ હજી સુધી વાટ અટકેલી છે. વાત સાવ ત્યાં સુધી છે કે કોંગ્રેસમાં હાર્દિક પટેલે કહેવું પડ્યું કે કોંગ્રેસ અનિર્ણાયકતાનો ભોગ બનેલી છે. તે કોઈપણ વાતે ઝડપથી નિર્ણય લઈ શકતી નથી.\nકોંગ્રેસ નરેશ પટેલને આવકારવા તો તૈયાર છે, પરંતુ નરેશ પટેલ સીધા મુખ્યમંત્રી પદના ઉમેદવાર બનવાની વાત કરે છે. આ વાત હાઇકમાન્ડને ગળે ઉતરતી નથી, તેઓને ડર છે કે ક્યાંક નરેશ પટેલને જો સીધા મુખ્યમંત્રી પદના ઉમેદવાર બનાવવામાં આવે તો પછી કોંગ્રેસના બાકી રહી ગયેલા અને અત્યાર સુધી કોંગ્રેસને વફાદાર રહેલી વોટબેન્કમાં મોટું ગાબડું પડી શકે છે. વાત બસ આ મુદ્દે અટવાયેલી છે.\nછતાં પણ કોંગ્રેસ નરેશ પટેલ જેવા મોટા માથાને જવા દેવા પણ માંગતી નથી. આ મુદ્દે હવે કોંગ્રેસે સમગ્ર બાજી તેના ચૂંટણી વ્યૂહકાર પ્રશાંત કિશોરના હાથમાં સોંપી છે. તાજેતરમાં ઇન્દ્રનીલ રાજ્યગુરુના સ્વરૂપમાં મોટુ માથુ આપમા ભળતા કોંગ્રેસને સૌરાષ્ટ્રમાં આમ પણ મોટો ફટકો પડ્યો છે. સૌરાષ્ટ્રમાં હવે વધુ મોટો ફટકો કોંગ્રેસ સહન કરવા માંગતું નથી.\nઆજે નરેશ પટેલ અને કોંગ્રેસના આ વ્યૂહકાર પ્રશાંત કિશોર વચ્ચેની બેઠક પર નરેશ પટેલના રાજકીય ભાવિનો આધાર છે. પ્રશાંત કિશોર માટે પણ મોટો પડકાર છે કે તેઓ કોંગ્રેસના નેતૃત્વની લાઇન પર રહીને નરેશ પટેલ જેવા મોટામાથાને પક્ષમાં લાવવા કેટલી હદ સુધી મનાવી શકે છે. જ્યારે નરેશ પટેલ માટે પણ તે મહત્ત્વની વાત છે કે તે પોતાની માંગને લઈને કોંગ્રેસ મોવડીમંડળને કેટલી હદ સુધી સંમત કરી શકે છે. કોંગ્રેસ મોવડીમંડળ પાસે તે તેમની માંગ કેટલી હદ સુધી મનાવી શકે છે તે આ બેઠકનું પરિણામ નક્કી કરી આપશે. આજનો દિવસ કોંગ્રેસની ગુજરાતની ચૂંટણીની ભાવિ દિશા અને નરેશ પટેલના રાજકીય ભાવિ બંને માટે મહત્વનો રહેશે.\nઆમ આજના દિવસમાં યોજાનારી આ બેઠકનું જે પણ પરિણામ હશે તે ગુજરાત વિધાનસભાની આગામી ચૂંટણીમાં સમગ્ર ગુજરાત પર તો નહી પણ મોટાભાગે સૌરાષ્ટ્રમાં તેનો ફેર પડી શકે છે. ભાજપના આગેવાન દિલીપ સંઘાણીએ તો કહી દીધું છે કે નરેશ પટેલની ઇચ્છા હોય ત્યાં જાય તેમને કોઈ ફેર પડતો નથી. તેમનો કહેવાનું તાત્પર્ય એ હતું કે જેનું જે ગોત્ર હોય તે ત્યાં જાય. અમને અમારા કામ પર વિશ્વાસ છે.\nRelated Tags: CONGRESS Naresh patel Political future Prashank kishor


મોદીજીને પસંદ છે આ ૫ વસ્તુઓ - જે આખા દેશમાં લગભગ બીજા કોઈ પાસે નહિ જ હોય - mojemoj.com મોદીજીને પસંદ છે આ ૫ વસ્તુઓ - જે આખા દેશમાં લગભગ બીજા કોઈ પાસે નહિ જ હોય - mojemoj.com\nદોસ્તો ! આપણે સૌ કોઈ જાણીએ છીએ કે, આપણાં પ્રધાનમંત્રી મોદીજી બધા માટે આદર્શ બની ગયા છે. નાના-નાના છોકરા પણ મોદીજીનાં ફેન્સ બની ચુક્યા છે. વર્ષ 2014માં ભારતની જનતાએ મોદીજીને PMનાં રૂપમાં પસંદ કર્યા હતાં. આજે આખી દુનિયા મોદીજીને ઓળખે છે પણ આજે અમે તમને મોદીજીની કેટલીક એવી વસ્તુઓ વિશે જણાવવાના છીએ કે જે એમને ખૂબ પસંદ છે. તો ચાલો જાણીએ આ કઈ-કઈ વસ્તુ છે અને મોદીજીને આ વસ્તુ કેમ પસંદ છે?\nમોદીજીનાં ચશ્મા અને ડ્રેસ :\nબધા જાણે છે કે, મોદીજી હંમેશા ચશ્મા પહેરે છે. આપણા પ્રધાનમંત્રી એટલા લોકપ્રિય છે કે હવે લોકો એ પણ જાણવા માંગે છે કે, મોદીજી કઈ બ્રાન્ડનાં ચશ્મા પહેરે છે? તમને જણાવી દઈએ કે, મોદીજીને ચશ્મા પહેરવા ખૂબ ગમે છે. તેઓ જ્યાં પણ જાય ચશ્મા પહેરેલા જ રાખે છે. તેઓ ક્યારેક જ ચશ્મા કાઢતા હશે. મોદીજી બુલ્ગરી બ્રાન્ડનાં ચશ્મા પહેરે છે. જેની કિંમત જાણીને તમારા હોંશ ઉડી જશે. તમને જણાવી દઈએ કે, આ ચશ્માની માર્કેટ કિંમત 30 હજાર રૂપિયાથી શરૂ થાય છે અને તે લાખો સુધી હોય શકે.\nમોદીજીનાં કપડાંથી તો સૌ કોઈ પ્રભાવિત છે. ખાસ કરીને મોદી જેકેટ. આજકાલ બધા લોકો મોદી સૂટ સિવડાવે છે. મોદીજીનાં ડ્રેસની ચર્ચા તો દેશ-વિદેશમાં થાય છે. કોલેજીયન છોકરાઓ પણ મોદીજીની સ્ટાઈલને ફોલો કરે છે. તમારી જાણકારી માટે કહી દઈએ કે, મોદીજી ફક્ત એક જ દુકાને કપડાં સિવડાવે છે અને આ દુકાન અમદાવાદમાં છે. જી હાં, PM મોદી ભલે આખી દુનિયામાં હરે-ફરે પણ તેઓ પોતાના કપડાં તો અમદાવાદમાં જ સિવડાવે છે. વર્ષ 1989 થી જ મોદીજી જીતેન્દ્ર ચૌહાણ નામના દરજી પાસે કપડાં સિવડાવે છે. પહેલા એમની ટેઈલરની દુકાન ખૂબ નાની હતી પરંતુ આજે આ દુકાન ખૂબ જ પ્રસિદ્ધ છે.\nPM મોદીની પેન :\nતમારી જાણકારી માટે જણાવી દઈએ કે, જે રીતે પ્રધાનમંત્રી નરેન્દ્ર મોદીને ચશ્મા પહેરવા ગમે છે એવી જ રીતે એમને પેનથી લખવું પણ ખૂબ પસંદ છે. એમના હાથ અથવા ખિસ્સામાં હંમેશા એક પેન રહે છે. પરંતુ કોઈ નથી જાણતું કે, આ પેનનું નામ શું છે અને એની કિંમત કેટલી છે? મોદીજી જે પેનનો ઉપયોગ કરે છે એ પેનની કિંમત 1 લાખ 30 હજાર રૂપિયા છે. આ પેન ખાસ મોદીજી માટે મંગાવવામાં આવે છે.\nPM મોદીનો મોબાઈલ અને સિમ :\nહવે વાત કરીએ મોદીજીનાં મોબાઈલની, તો તેઓ એપલનો સ્માર્ટફોન યુઝ કરે છે અને આ ઉપરાંત એક બીજો ફોન પણ સાથે રાખે છે. મોદીજી વોડાફોનનું સિમ વાપરે છે અને આ સિમ ઘણું જૂનું છે. એમની પાસે બે ફોન છે અને બંનેમાં વોડાફોનનું સિમ રાખે છે.\nતમે જોયું જ હશે કે, મોદીજી હંમેશા હસતા રહે છે. તેઓ આ ઉંમરે પણ ઘણા ફિટ છે. એમની આ ફિટનેસનું રહસ્ય બધા લોકો જાણવા માંગે છે. તો અમે તમને જણાવી દઈએ કે, તેઓ પોષણયુક્ત સમતોલ આહાર લે છે. કઢી-ખીચડી એમની ફેવરિટ છે. તેઓ પૂરતું પાણી પીવે છે. તેઓ સવારે વહેલા ઉઠીને કસરત કરે છે. સવારે હળવો નાસ્તો પણ કરે છે.


મેરાન્યૂઝ નેટવર્ક.જામનગરઃ તમામ પ્રોફેસનમાં એક ભૂલ કદાચ સામાન્ય ઘણી શકાય પણ તબીબી પ્રોફેસનમાં એક ભૂલથી કોઈના સુખી પરિવારની બલી ચઢી જતી હોય છે. આવી જ એક ઘટના જામનગર ખાતે બનવા પામી છે જ્યાં એક માતા પોતાના બાળકનું મોંઢું જુએ તે પહેલા જ તેની આંખો મીચાઈ ગઈ છે અને કરમની કઠણાઈ તો એવી છે કે આ મહિલા પોતે પોલીસ કોન્સ્ટેબલ હોવા છતાં પણ પોલીસ દ્વારા કોઈ પગલા ન લેવાયાના આક્ષેપ સાથે પરિવારના આંસુ નથી સુકાતા. પોલીસ જ પોલીસને ન્યાય નથી અપાવી શકતી તો સામાન્ય જનતાને શું અપાવવાની તેવા સવાલો અને મહેણાં લોકોના મોંઢે સાંભળવા મળી રહ્યા છે.\nવાત એમ છે કે, જામનગર સીટી બી ડિવિઝન પોલીસ મથકે મહિલા કોન્સ્ટેબલ તરીકે ફરજ બજાવતા કોમલબેન દામજીભાઈ નકુમ (ઉં.વ, 29)ને પ્રસુતિ માટે ટાઉનહોલ પાસે આવેલી સંકલ્પ હોસ્પિટલમાં દાખલ કરાયા હતા. તેમની સિઝેરિયનથી પ્રસુતિ કરવામાં આવી હતી. પ્રસુતિના ઓપરેશન વખતે તેમનું લોહી અત્યંત વધારે વહી ગયું હતું અને તેમની હાલત વધુ બગડતાં ત્યાંના તબીબો સમજી ગયા હતા કે કેસ હવે તેમના હાથનો રહ્યો નથી. તેમને બાદમાં સરકારી જીજી હોસ્પિટલમાં ખસેડવામાં આવ્યા જ્યાં સારવાર દરમિયાન તેમનું 20મી સપ્ટેમ્બરે મોત થયું હતું. આ અંગે હોસ્પિટલ પર આક્ષેપો થયા હતા. જેને પગલે તેમનું પેનલ પોસ્ટ મોર્ટમ કરવામાં આવ્યું હતું.\nપોસ્ટ મોર્ટમમાં જ પ્રારંભીક ધોરણે તબીબી બેદરકારી હોવાનું સામે આવ્યું હોવાની વિગતો મળી છે. સિઝેરિયન દરમિયાન ડીઆઈસી (લોહી વહન કરતી નસ) કપાઈ ગઈ હતી. તેના કારણે મહિલા કોન્સ્ટેબલનું લોહી વહી ગયું હતું. આ ભૂલને કારણે તબીબોને ખ્યાલ આવી ગયો હતો કે હવે કેસ પોતાની અક્કલ બહાર જતો રહ્યો છે. હવે જો આ દર્દી પોતાની હોસ્પિટલમાં મૃ્ત્યુ પામે તો હોસ્પિટલનું નામ ખરાબ થાય તેથી થોડી વધુ અક્કલ લગાવી દર્દીને સરકારી જીજી હોસ્પિટલમાં ખસેડ્યા હતા જ્યાં તેમનું મોત થયું અને પરિવાર આખો તુટીને વિખેરાઈ ગયો હતો. કરુણતા તો ત્યાં થઈ ગઈ જ્યારે મહિલા પોલીસ કોન્સ્ટેબલ માટે તેમના જ ડિપાર્ટમેન્ટની સહાનુભૂતિ જોવા ન મળી. અહીં સુધી કે પોલીસે પોસ્ટમોર્ટમ માટે અગત્યનું કહેવાય તેવું શોર્ટ પોસ્ટમોર્ટમ રિપોર્ટ માગ્યો જ નથી. એક તબક્કે મજુરી કરતા લોકોમાં વધુ લાગણી હોય કે જરૂર પડે સંગઠીત તો થઈ એક બીજાના પડખે રહે, જ્યારે અહીં એવું કાંઈ જ જોવા ન મળ્યું હોવાની લોકોમાં વાતો થવા લાગી હતી અને પોલીસ ડિપાર્ટમેન્ટની થું થું થઈ રહી છે. ખુદ પોલીસ બેડામાં પણ આ અંગેનો અસંતોષ જોવા મળી રહ્યો છે.\nકોમલબેનના પતિ રોહિતભાઈનું કહેવું છે કે, હાલ હું કાંઈ જ વિચારી શકતો નથી, મારી માનસિક સ્થિતિ જ સારી નથી. હું પત્નીના રુમ સામે જોવું તો ય મને ચક્કર આવી જાય છે. તેમની વાત પરથી જ અંદાજ આવી શકે છે કે તેઓ પત્નીના મોતના દસ દિવસ બાદ પણ કેટલા ડિસ્ટર્બ છે. તેઓ પોતે મજુરી કામ કરે છે અને આર્થિક સ્થિતિ તેમની સારી નથી. તેમના પત્ની જ્યારે પોલીસમાં નોકરીએ લાગ્યા ત્યારે તેઓ અત્યંત ગર્વ અનુભવતા હતા. તેમને હતું બસ હવે જીંદગી પાટે ચઢી ગઈ. પણ આ તમામ સપનાઓ ઠાલા સાબિત થયા જ્યારે એક તબીબી શસ્ત્રક્રિયામાં પત્નીનું મોત થયું.\nJamnagar woman died operation in hospital child Police Gujarat Police Police constable woman police


હાથની આંગળીઓને જોઇને જાણો મહિલાઓનો સ્વભાવ | Hand Fingers women personality aangdi thi jano mahilao no nature - Gujarati Oneindia\nહાથની આંગળીઓને જોઇને જાણો મહિલાઓનો સ્વભાવ\nPublished: Friday, May 6, 2016, 12:22 [IST]\nકહેવાય છે કે માણસના હાથમાં તેનું નસીબ લખેલુ હોય છે. પણ ખૂબ જ ઓછા લોકોને તે વાતની જાણ છે કે હાથની આંગળીઓ અને તેમનો આકાર પણ વ્યક્તિના સ્વભાવ વિષે અનેક મહત્વપૂર્ણ વાતો કહી જાય છે. વળી તે પણ કહેવાય છે કે મહિલાઓને સમજવી લોઢાના ચણા ચાવવા જેવી વાત છે. અને તેમના સ્વભાવને ખુદ ભગવાન પણ સમજી નથી શકતા. ત્યારે આજે અમે તમને મહિલાઓના સ્વભાવને સમજવા માટે કેટલીક ટિપ્સ આપીશું\nઆજે અમે તમને મહિલાઓના હાથની આંગળીઓ દ્વારા તેમના સ્વભાવની જાણકારી આપશું. કહેવાય છે કે જે મહિલાઓ પોતાના હાથની ખૂબ જ કાળજી રાખે છે અને વારંવાર નેલપેન્ટ બદલતી રહેતી હોય છે તે ખૂબ જ ફેશનપરસ્ત અને ખર્ચાય હોય છે. ત્યારે આવી જ કેટલીક અન્ય રસપ્રદ જાણકારી વાંચો નીચેના આ ફોટોસ્લાઇડરમાં...\nલાંબી અને પતળી આંગળીઓ\nલાંબી અને પતળી આંગળીઓ વાળી મહિલાઓ ખૂબ જ ક્રિએટીવ હોય છે. તે પ્રેમિકા, પત્ની અને મિત્ર જેવા તમામ સંબંધોમાં પરફેક્ટ હોય છે. વળી આવી સ્ત્રીઓ મોટાભાગે સુંદર પણ હોય છે.\nજાડી અને નાની આંગળીઓ\nઆવી મહિલાઓ નિજાનંદી હોય છે. અને તે કામ પ્રતિ એટલી સિરીયસ નથી હોતી. સાથે જ હસમુખો સ્વભાવ ધરાવે છે.\nભરાવદાર આંગળીઓ વાળી સ્ત્રીઓ ખૂબ જ ગંભીર વ્યક્તિત્વ ધરાવે છે. અને ખર્ચાળ પણ હોય છે.\nનાની અને પતળી આંગળીઓ\nનાની અને પતળી આંગળીઓ વાળી મહિલાઓ કંજૂસ અને થોડી ગુસ્સાવાળા સ્વભાવની હોય છે.\nમધ્યમ લાંબી અને પતળી આંગળીઓ\nઆવી મહિલાઓ ખૂબ જ આકર્ષક વ્યક્તિત્વની માલિક હોય છે. અને તે ખૂબ જ રોમાન્ટિક હોય છે.\nastrology personality interesting future zodiac sign જ્યોતિષ રાશિફળ ભવિષ્ય વ્યક્તિત્વ રસપ્રદ\nStory first published: Friday, May 6, 2016, 12:22 [IST]\nLength of Fingers and Personality are inter-linked along with intelligence ofaperson. here are full explanation, havealook.


શિયાળામાં ચોમાસું: રાજ્યમાં છેલ્લા બે દિવસથી વાતાવરણમાં પલટો, છેલ્લા 24 કલાકમાં 122 તાલુકાઓમાં માવઠું - GSTV\nરાજ્યમાં છેલ્લા બે દિવસથી વાતાવરણમાં પલટો જોવા મળી રહ્યો છે. હવામાન વિભાગની આગાહીને લીધે આવી પડેલા માવઠાએ ખેડૂતોની મુશ્કેલી વધારી છે. રાજ્યમાં છેલ્લા 24 કલાકમાં 122 તાલુકાઓમાં નોંધપાત્ર માવઠું નોંધાયું છે. તો રાજ્યના 24 તાલુકામાં બે ઈંચથી વધુ વરસાદ નોંધાયો છે.\nરાજ્યમાં 24 કલાકમાં સૌથી વધુ સુરતના ઉમરપાડા તાલુકામાં છ ઈંચ વરસાદ ખાબક્યો હતો. તો દક્ષિણ ગુજરાતના 24 તાલુકાઓમાં બે ઈંચથી ઈંચ સુધી નોંધાયો છે. અધૂરામાં પૂરું રાજ્યમાં હજુ આજે પણ હવામાન વિભાગે માવઠાની આગાહી કરી છે. રાજ્યમાં વણનોતરેલા માવઠાને લીધે રવી પાકને ભારે નુકસાન થવાની ભીતિ છે.\nભરૂચ શહેર અને જિલ્લામાં માવઠાને લીધે એલઆરડી અને પીએસઆઈની શારીરિક કસોટીની પરીક્ષા મોકૂફ રાખવામાં આવી છે. ભરૂચના પોલીસ હેડ કવાર્ટરમાં વરસાદી પાણી ભરાયા છે. જેથી ઉમેદવારોને હાલાકી વેઠવી પડતી હોવાથી પરીક્ષા મોકૂફ રાખવી પડી હતી. પરીક્ષાની તારીખ હવે પછી જાહેર કરવામાં આવશે.\nભાવનગર શહેર અને જિલ્લામાં પણ વરસાદી માહોલ છવાયો છે. ભાવનગર શહેરમાં ગત રાત્રી વરસાદની સાથે જોરદાર પવન ફૂંકાયો હતો…ભાવનગર શહેરના વાઘાવાડી રોડ, માધવ, કાળાનાળા, ભાવનગર રાજકોટ હાઈવે ઘોઘા રોડ સહિતના વિસ્તારોમાં હોર્ડિંગ્સ ઉડવાની ઘટનાઓ બની હતી. જોકે સદનસીબે કોઈ પણ પ્રકારની જાનહાની થઈ નથી..વડલા વિસ્તારોમાં ઓવરબ્રિજના કામ માટે રોડ પર આડસ કરેલા પતરા પણ ઢળી પડ્યા હતા.\nસુરેન્દ્રનગર જિલ્લામાં વરસાદી માહોલ વચ્ચે સાયલામાં વરસાદી છાંટા પડયા હતા. સાયલામાં દિવસભર આકાશ વાદળોથી ગોરંભાયેલું રહ્યું. આ દરમિયાન વરસાદી છાંટાનો અવિરત પ્રવાહ ચાલુ રહ્યો હતો.\nવેસ્ટર્ન ડિસ્ટર્બન્સના કારણે છેલ્લા બે દિવસથી સુરત શહેરમાં કમોસમી વરસાદી માહોલ જામ્યો છે. ગત રોજ પડેલા વરસાદના કારણે સુરત શહેરમાં દોઢ ઇંચ જેટલો વરસાદ નોંધાયો છે. ત્યારે આજે બીજા દિવસે પણ સુરત સહિત જિલ્લામાં વરસાદ પડ્યો છે. વરસાદ સાથે શહેરમાં ઠંડા પવન પણ ફૂકાયા જેથી લોકો ઠંડીમાં ઠુંઠવાયા હતા. પરંતુ વાતાવરણમાં આવેલા એકાએક પલટાના પગલે ખેડૂતોની ચિંતામાં વધારો થયો છે.\nપંચમહાલ જિલ્લામાં સતત બીજા દિવસે વરસાદી માહોલ જોવા મળ્યો છે. જિલ્લાના શહેરા અને મોરવા હડફ સહિતના તાલુકામાં માવઠું થયું છે. જેથી ઠંડીનું જોર વધ્યું છે. તો બીજી તરફ કમોસમી વરસાદના કારણે ખેડૂતોની ચિંતામાં પણ વધારો થયો છે.


વરસાદની બીજી ઈનિંગ હજુ બાકી છે, ગુજરાતના આ વિસ્તારોમાં5દિવસ ભારે વરસાદની આગાહી | monsoon 2020 rain in Gujarat weather forecast for 10th to 15th July heavy rain\nmonsoon 2020 rain in Gujarat weather forecast for 10th to 15th July heavy rain\nહવામાન / વરસાદની બીજી ઈનિંગ હજુ બાકી છે, ગુજરાતના આ વિસ્તારોમાં5દિવસ ભારે વરસાદની આગાહી\nTeam VTV 02:27 PM, 10 Jul 20\nરાજ્યમાં વરસાદી સિસ્ટમ ફંટાઈ જતા વરસાદનું જોર ઓછુ પડ્યુ હતુ. પરંતુ ફરીથી આવનારા પાંચ દિવસ ગુજરાતના અમુક વિસ્તારોમાં ભારેથી મધ્યમ વરસાદની હવામાન વિભાગ દ્વારા આગાહી કરવામાં આવી છે. માછીમારોને દરિયો ન ખેડવા માટે સૂચના આપી દેવામાં આવી છે.\n12 અને 13 જુલાઈએ ભારે વરસાદની શક્યતા\nસૌરાષ્ટ્રમાં ભારે વરસાદની આગાહી\nબે દિવસ સામાન્ય વરસાદવી શક્યતા\nરાજ્યમાં આગામી5દિવસ સુધી વરસાદી માહોલ રહેશે. જ્યારે આજે અને આવતીકાલે રાજ્યમાં સામાન્યથી મધ્યમ વરસાદ થઈ શકે છે.\nરાજ્યમાં વરસાદને લઈને હવામાન વિભાગે આગાહી કરી છે. આગામી 12 અને 13 જુલાઈએ ભારે વરસાદ થાય તેવી શક્યતા છે. દક્ષિણ ગુજરાત અને સૌરાષ્ટ્રમા ભારે વરસાદની આગાહી છે. નવસારી, દમણ, દાદરા નગર હવેલી, ગીર સોમનાથ, જૂનાગઢમાં ભારે વરસાદની શક્યતા છે.\nમાછીમારોને દરિયો ન ખેડવા સૂચના આપવામાં આવી\nરાજ્ય પરથી વરસાદી સિસ્ટમ ફંટાઇ ગઇ છે. રાજ્યમાં વરસાદનું જોર ઘટ્યું છે. આગામી5દિવસ સામાન્યથી મધ્યમ વરસાદ રહેશે. અમદાવાદમાં સામાન્યથી મધ્યમ વરસાદની આગાહી કરવામાં આવી છે.b સૌરાષ્ટ્રમાં સામાન્ય કરતા વધુ વરસાદ પડશે. તો માછીમારોને દરિયો ન ખેડવા સૂચના આપવામાં આવી છે. રાજ્યમાં સરેરાશ 28 ટકા વરસાદ નોંધાયો છે.\nweather Forecast rain in gujarat હવામાન વિભાગ હવામાન આગાહી વરસાદ ચોમાસું monsoon 2020


પેઇન્ટિંગનું બ્રશ પકડેલી સહેજ ધ્રૂજતી હાથની આંગળીઓ કેનવાસ પાસે પહોંચતાની સાથે સ્થિર થઇ જાય છે. ૧૦૨ વર્ષનાં ઇઝરાયેલી દાદીમા તોવા બર્નલિંસ્કી નવા સોલો એક્ઝિબિશન માટે સજ્જ થઇ ગયાં છે. વીસ વર્ષના ગાળા પછી થઇ રહેલા પહેલા પ્રદર્શનની તૈયારી વખતે તેમના ચહેરા પર ઉત્સાહ અને થનગનાટ જોવા મળે છે. તેમના મુખ્ય ચિત્રોમાં ગ્રે અને બ્લૅક ફૂલો છે જેનું સૌંદર્ય પ્રકાશના કિરણો દ્વારા વ્યક્ત કરવામાં તેમણે સફળતા મેળવી છે. તેમના પેઇન્ટિંગ્સમાં ઇઝરાયલના વિસ્તારો અવાવરુ અને વેરાન દેખાય છે. ખાલી ખુરશીઓ જીવનનો ખાલીપો વ્યક્ત કરે છે. તેમના પોર્ટે્રટ્સમાં પરિવારનાં સભ્યો ઝાંખા દેખાય છે અને એનું કારણ આપતા દાદીમા કહે છે કે ‘હવે એમાંનું કોઇ નથી રહ્યું. બસ, હું ને મારી સ્મૃતિઓ જીવીએ છીએ.’\n૧૯૧૫માં પોલૅન્ડમાં જન્મેલાં આ દાદીમાએ જીવનમાં ઘણી યાતનાઓનો સામનો કર્યો છે. મિસ તોવા લગ્ન પછી તરત પોલૅન્ડ છોડીને ૧૯૩૮માં એ સમયે પેલેસ્ટાઇન તરીકે ઓળખાતા વિસ્તારમાં પતિ સાથે જઇને વસ્યા. જોકે, બીજે જ વર્ષે નાઝીના અત્યાચાર અને સંહારની યાતના ભોગવવાનો વખત આવ્યો. એટલે તેમના મોટા ભાગના પેઇન્ટિંગ્સમાં જીવનમાં અનુભવાતા ખોટ અને દરદ દેખાય છે. યુવાન વયે આઇસક્રીમની લિજ્જત માણી હતી એ ક્ષણોના ચિત્રોમાં ચમક અને મોહક રંગો ધ્યાન ખેંચે છે. એપ્રિલમાં તેમની ૧૦૨મી વરસગાંઠ નિમિત્તે દોરેલા ચિત્રમાં ભૂરું આકાશ, લીલાછમ ઘાસની હરિયાળી અને રણપ્રદેશમાં રેલાતા સૂર્યકિરણોનો સુંદર સમન્વય જોવા મળે છે. એ સમયે તેમણે કહ્યું હતું કે ‘અચાનક જ રંગ મારી આંખોમાં પાછા ફર્યા.’ અત્યારે ચાલી રહેલા તેમના પ્રદર્શન માટે તેમને સાથ અને સહકાર મળ્યા છે. આ ઉંમરે તેમની સ્થિરતા માટે તેમને સલામ મારવી પડે.\n૭૪ વર્ષનાં દાદીમા શ્રીમતી માર્શ જે અકસ્માતમાંથી ઊગરી ગયાં એની તસવીર જોઇને તમે પણ બોલી ઊઠશો કે રામ રાખે એને કોણ ચાખે! આ વર્ષે મે મહિનામાં એક ગોઝારા અકસ્માતમાંથી ઉગરી ગયેલાં દાદીમા પ્રમાણિકપણે સ્વીકારે છે કે ‘એ તો નિર્વિવાદપણે ચમત્કાર જ હતો. કોઇ મારી રખેવાળીની ચિંતા કરી રહ્યું હતું અને એટલે જ આવા ભીષણ અકસ્માતમાંથી બચીને હું પાછી હરતીફરતી થઇ ગઇ.’ ટ્રાફિકમાં અટવાયેલી મિસિસ માર્શની કાર સાથે ૮૦ કિલોમીટરની ઝડપે આવી રહેલી સિમેન્ટ ભરેલી એક ટ્રક પાછળથી અથડાઇ અને કારનો કચ્ચરઘાણ વળી ગયો. દૃશ્ય જોનારા લોકોએ તો માની જ લીધું કે દાદીમા અવસાન પામ્યા હશે, પણ તેઓ ભાન ગુમાવી બેઠા હતા. તેમનો શ્ર્વાસ ચાલી રહ્યો હતો. એ ક્ષણ યાદ કરીને મિસિસ માર્શ કહે છે કે ‘કારના પાછલા દરવાજે કોઇએ ઠક ઠક કર્યંુ એટલું જ મને યાદ છે. મને ભાન આવ્યું ત્યારે હું ઍમ્બ્યુલન્સમાં હતી. ઍમ્બ્યુલન્સના ડ્રાઇવરે મને કહ્યું કે તમારો અકસ્માત થયો છે.’\nઉત્સાહ અને ઉમંગને ઉંમર સાથે સંબંધ નથી હોતો. ચંદીગઢના ચમત્કારી દાદીમાનું બિરુદ મેળવનારા ૧૦૧ વર્ષનાં મન કૌર ગયા મહિને ચીનમાં શરૂ થયેલી સ્પર્ધામાં આ વર્ષના પ્રારંભમાં ન્યુ ઝીલૅન્ડમાં મેળવેલી સિદ્ધિનું પુનરાવર્તન કરવા ઉત્સુક હતા, પણ નસીબ બે ડગલાં આગળ ચાલ્યું. આયોજકો તરફથી અંગત આમંત્રણ ન મળ્યું હોવાનું કારણ આપીને ચીને તેમનો વિઝા નકાર્યો છે. આ વર્ષે ન્યુ ઝીલૅન્ડના ઑકલૅન્ડ શહેરમાં યોજાયેલી ૧૦૦ મીટર રેસમાં વિજેતાપદ મેળવનારા આ દાદીમા તેમના ૭૯ વર્ષના પુત્ર ગુરદેવ સિંઘ સાથે ચીનના રુગાઓ શહેરમાં યોજાયેલી ૨૦મી એશિયા માસ્ટર્સ ઍથ્લેટિક્સ ચૅમ્પિયનશિપમાં ભાગ લઇ ૧૦૦ અને ૨૦૦ મીટરની રેસ તેમ જ ગોળા ફેંક અને ભાલા ફેંક સ્પર્ધામાં ભાગ લેવા માગતા હતા. જોકે, માજી નથી નિરાશ થયાં કે નથી નસીબને દોષ આપી નિ:સાસા નાખી રહ્યાં. બલકે આગામી રેસની તૈયારીમાં લાગી ગયાં છે. અત્યારે પતિયાલામાં ટ્રેઇનિંગ લઇ રહેલા આ દાદીમા કહે છે, ‘થોડી નિરાશા એટલા માટે થઇ કે દેશનું નામ રોશન કરવાની અને મેડલની સંખ્યા વધારવાની એક તક હાથમાંથી સરી ગઇ. ચીન જવા ન મળ્યું તો કંઇ નહીં. મને તો સ્પર્ધા માટે પ્રૅક્ટિસ કરવામાં કે એમાં ભાગ લેવામાં આનંદ આવે છે. હવે પછીની સ્પર્ધામાં શ્રેષ્ઠ દેખાવ કેમ કરી શકાય એ જ મારું લક્ષ્ય છે.’ મજાની વાત એ છે કે તાલીમ ઉપરાંત ડાયેટની કાળજી રાખીને ફિટનેસ જાળવવાને તેઓ પ્રાધાન્ય આપે છે.\n૯૩ વર્ષની ઉંમરે ઍથ્લેટિક્સમાં ભાગ લેવાનું શરૂ કરનારાં શ્રીમતી કૌરે આ વર્ષે ૨૪ એપ્રિલે ઑકલૅન્ડની સ્પર્ધા એક મિનિટ અને ૧૪ સેક્ધડમાં જીતી હતી. આ ઉપરાંત અમેરિકામાં યોજાયેલી માસ્ટર્સ સ્પર્ધામાં પણ ત્રણ ગોલ્ડ મેડલ મેળવીને અનેકો માટે તેઓ પ્રેરણારૂપ સાબિત થયાં હતાં.


પાંચ ઓક્સિજન ટેન્કર દિલ્હી માટે રવાના કરાયા\nરિલાયન્સનું મિશન ઓક્સિજન શરૂ : દેશમાં કોરોના સંક્રમણની ચેન તોડવામાં સરકાર ઉપરાંત અંગત સંસ્થાઓનું પણ યોગદાન મહત્વનું બની ગયું છે\nજામનગર,તા.૪ : દેશમાં કોરોના સંક્રમણની ચેન તોડવામાં સરકાર ઉપરાંત અંગત સંસ્થાઓનું પણ યોગદાન મહત્વનું બની ગયું છે. ઓક્સિજનની અછત દૂર કરવા માટે ટાટા, અદાણી જેવી કંપનીઓ બાદ હવે રિલાયન્સ કંપની પણ આગળ આવી છે. રિલાયન્સ ઈન્ડસ્ટ્રીઝ લિમિટેડે જામનગર રિફાઈનરીથી વિવિધ રાજ્યોમાં લિક્વિડ મેડિકલ ઓક્સિજન એટલે કે એલએમઓનું સપ્લાય તેજ બનાવ્યું છે. તો આજે રિલાયન્સ ફાઉન્ડેશન દ્વારા હાપા ગુડ્સ શેડથી ત્રીજી ઓક્સિજન એક્સપ્રેસ ટ્રેન રવાના થઈ છે.\nઆજે ૪ મે ૨૦૨૧ના રોજ રાજકોટ ડિવિઝનના હાપા ગુડ્સ શેડથી દિલ્હી કેન્ટ માટે ૫ ઓક્સિજન ટેક્નર માલગાડી ટ્રેનમાં રવાના કરાઈ છે. રિલાયન્સ ઇન્ડસ્ટ્રીઝ, જામનગર દ્વારા આ ઓક્સિજન ટેક્નરોમાં કુલ ૧૦૩.૬૪ ટન પ્રવાહી તબીબી ઓક્સિજન મોકલવામાં આવ્યું છે. આ ખાસ એક્સપ્રેસ ટ્રેન તેના અંતિમ મુકામ સુધી પહોંચવા માટે ૧૨૩૦ કિમીનું અંતર કાપશે.\nજામનગરથી રવાના કરાયેલ ઓક્સિજનને દિલ્હી અને આજુબાજુના વિસ્તારોમાં કોવિડ કેર હોસ્પિટલોના દર્દીઓ દ્વારા ઉપયોગ માટે આપવામાં આવશે. ઉલ્લેખનીય છે કે, દેશભરમાંથી ઓક્સિજનની અછતને પહોંચી વળવા હવે જામનગર તેલ રિફાઈનરીમાં દરરોજ ૧૦૦૦ સ્ થી વધુ મેડિકલ ગ્રેડ ઓક્સિજનનું ઉત્પાદન કરી રહ્યું છે. આ ઓક્સિજન કોવિડ ૧૯ થી ખરાબ રીતે પ્રભાવિત રાજ્યોને મફતમાં આપવામાં આવશે. રિલાયન્સ ઈન્ડસ્ટ્રીઝ લિમિટેડના ચેરમેન મુકેશ અંબાણી ખુદ સમગ્ર મામલામાં નજર રાખી રહ્યાં છે.\nરિફાઈનરીમાં ઓક્સિજન ઉત્પાદનથી લઈને તેના લેન્ડિંગ અને સપ્લાય પર મુકેશ અંબાણી નજર રાખી રહ્યાં છે. જામનગર રિલાયન્સ હાલ મિશન ઓક્સિજન પર કામ કરી રહ્યું છે. આ માટે ૧૦૦૦ એમટી ઓક્સિજન દર્દીઓ સુધી પહોંચાડવા ૨૪ ટેક્નર એરલિફ્ટ કરાયા છે. રિલાયન્સના મુકેશ અંબાણીના માર્ગદર્શન હેઠળ સમગ્ર પ્રક્રિયા હાથ ધરવામાં આવી રહી છે. જર્મની, નેધરલેન્ડ, બેલ્જિયમ, સાઉદી અરેબિયા અને થાઇલેન્ડથી ઓક્સિજન ટેક્નર એરલિફ્ટ કરાયા છે. ઓક્સિજન ટેક્નર એરલિફ્ટ કરવામાં ભારતીય વાયુસેનાની પણ મદદ લેવામાં આવી છે.


મળી ૯૨ ~ મેથ્યુ, ચિહ્ન, એલજે, 요한복음, અધિનિયમો, રોમન, ૧ કોરીંથી, ૨ કોરીંથી, ગલાટિયન, એફેસી, ફિલિપીયન, કોલોસીઅન્સ, ૧ થેસ્સાલોનીકી, ૨ થેસ્સાલોનીકી, ૧ તીમોથી, ૨ તીમોથી, ટાઇટસ, ફિલેમોન, હિબ્રૂ, જેમ્સ, ૧ પીટર, ૨ પીટર, ૧ જ્હોન, ૨ જ્હોન, ૩ જ્હોન, જુડ, પ્રકટીકરણ\nમાણસોમાં શાંતિ સ્થાપનારને ધન્ય છે; કારણ, ઈશ્વર તેમને પોતાના પુત્રો કહેશે.\nઈસુએ જવાબ આપ્યો, ઓ અલ્પ-વિશ્વાસીઓ, તમને શા માટે બીક લાગી? ત્યાર પછી તે ઊભા થયા અને પવન તથા મોજાંને હુકમ કર્યો અને ાઢ શાંતિ થઈ.\nજ્યારે તમે ઘરમાં જાઓ ત્યારે કહો, ’તમને શાંતિ થાઓ.’\nજો તે ઘરના લોકો શાંતિચાહક હોય, તો તમારી શાંતિની શુભેચ્છા તેમની સાથે રહેશે. પણ જો તેઓ શાંતિપાત્ર ન હોય, તો તમારી શાંતિની શુભેચ્છા પાછી આવશે.\nએમ ન માનશો કે હું પૃથ્વી પર શાંતિ સ્થાપવા આવ્યો છું. હું શાંતિ તો નહિ, પણ તલવાર ચલાવવા આવ્યો છું.\nએકાએક ઈસુ તેમને મળ્યા અને તેમણે કહ્યું, તમને શાંતિ થાઓ. તેઓ તેમની નજીક આવી અને તેમનાં ચરણોમાં નમી પડીને તેમનું ભજન કર્યું.\nઈસુએ ઊઠીને પવનને ધમકાવ્યો અને સરોવરને કહ્યું, “શાંત રહે, બંધ થા.” પવન બંધ થઈ ગયો, અને ગાઢ શાંતિ સ્થપાઈ.\nઈસુએ તેને કહ્યું, “મારી દીકરી, તારા વિશ્વાસને લીધે તું સાજી થઈ છે. શાંતિથી જા; તારું દર્દ તારાથી દૂર રહો.”\n“કારણ, દરેક જણની અગ્નિ દ્વારા પરીક્ષા થશે. મીઠું તો ઉપયોગી છે; પણ જો તે તેની ખારાશ ગુમાવે તો તેને કેવી રીતે ખારું કરી શકાય? તમારામાં મીઠું રાખો, અને એકબીજા સાથે શાંતિમાં રહો.”\nદૂતે તેની પાસે આવીને કહ્યું, “તને શાંતિ હો! ઈશ્વર તારી સાથે છે. અને તેમણે તને ઘણી જ આશિષ આપી છે!”\nમૃત્યુની ઘેરી છાયા હેઠળ વસનારાઓ પર પ્રકાશ પાડશે, અને આપણા પગને તે શાંતિને માર્ગે દોરી જશે.”\n“સર્વોચ્ચ આકાશમાં ઈશ્વરનો મહિમા થાઓ, અને પૃથ્વી પરના તેમના મનપસંદ માણસોને શાંતિ થાઓ.!”\n“હે પ્રભુ, હવે તમારા સેવકને તમારા વચન પ્રમાણે શાંતિથી જવા દો;\nપણ ઈસુએ તે સ્ત્રીને કહ્યું, “તારા વિશ્વાસને લીધે તું ઊગરી ગઈ છે. શાંતિથી જા.”\nશિષ્યોએ ઈસુની પાસે આવીને તેમને જગાડયા અને કહ્યું, “ગુરુજી, ગુરુજી, અમારું આવી બન્યું, અમે તો મરી ગયા!” ઈસુએ ઊઠીને પવનને તેમજ ઊછળતાં મોજાંને આજ્ઞા કરી. તે બંધ થઈ ગયાં અને ગાઢ શાંતિ થઈ.\nઈસુએ તેને કહ્યું, “મારી દીકરી, તારા વિશ્વાસને કારણે તું સાજી થઈ છે. શાંતિથી જા.” ઈસુ બોલતા હતા એવામાં અધિકારીના ઘેરથી એક માણસ આવ્યો.\nજે ઘરમાં તમે જાઓ ત્યાં સૌથી પ્રથમ કહો: ‘આ ઘર પર શાંતિ થાઓ.’\nજો કોઈ શાંતિપ્રિય માણસ ત્યાં રહેતો હશે તો તમારી શાંતિની શુભેચ્છા તેમના પર રહેશે; નહિ તો તમારી શાંતિની શુભેચ્છા તમારી પાસે પાછી આવશે.\nશું તમે એમ ધારો છો કે હું પૃથ્વી પર શાંતિ સ્થાપવા આવ્યો છું? હું તમને કહું છું કે શાંતિ સ્થાપવા તો નહિ, પણ પક્ષાપક્ષી ઊભી કરવા હું આવ્યો છું.\nજો તે સમર્થ ન હોય, તો પેલો રાજા હજુ તો ઘણો દૂર છે એવામાં શાંતિની શરતોની માગણી માટે તેની પાસે તે એલચીઓ નહિ મોકલે?”\n“પ્રભુને નામે જે રાજા આવે છે તેને ઈશ્વર આશિષ આપો! સ્વર્ગમાં શાંતિ અને ઉચ્ચસ્થાનોમાં જય હો!”\n“શાંતિ મેળવવા માટે શાની જરૂર છે એ તેં આજે જાણ્યું હોત તો કેવું સારું થાત! પણ હવે તું તે જોઈ શકતું નથી.\nતેઓ તેમને એ વાત કરતા હતા એવામાં પ્રભુ પોતે જ તેમની મયે એકાએક પ્રગટ થયા. અને તેમને કહ્યું, “તમને શાંતિ થાઓ.”\nઅને એમ આખા યહૂદિયા, ગાલીલ અને સમરૂનના પ્રદેશોમાંની મંડળીઓને શાંતિનો સમય મળ્યો. મંડળીના લોકો જેમ પ્રભુનો ડર રાખતા ગયા તેમ તેઓ પવિત્ર આત્માની સહાયથી સંગઠિત થતા ગયા અને સંખ્યામાં વૃદ્ધિ પામતા ગયા.\n“સૌના પ્રભુ એટલે ઈસુ ખ્રિસ્તની મારફતે શાંતિનો શુભસંદેશ જાહેર કરીને પોતાના ઇઝરાયલી લોકોને ઈશ્વરે જે સંદેશો આપ્યો તેની તમને ખબર છે.\nત્યાં કેટલોક સમય રહ્યા પછી ભાઈઓએ તેમને શાંતિથી વિદાય કર્યા એટલે તેઓ યરુશાલેમ પાછા ગયા.\nતેથી જેલના અધિકારીએ પાઉલને કહ્યું, “અધિકારીઓએ તમને અને સિલાસને છોડી મૂકવાનો હુકમ મોકલ્યો છે. તેથી હવે તમે જઈ શકો છો; શાંતિથી જાઓ.”\nતર્ટુલ્લસને બોલાવવામાં આવ્યો અને તેણે પાઉલ પર આ પ્રમાણે આરોપ મૂકવાનું શરૂ કર્યું: “માનવંત રાજ્યપાલશ્રી ફેલીક્ષ, આપના કુશળ વહીવટ નીચે લાંબા સમયથી અમે શાંતિ અનુભવી રહ્યા છીએ. અમારા દેશના ભલા માટે ઘણા જરૂરી સુધારાઓ કરવામાં આવી રહ્યા છે.\nમાટે તમે જેઓ ઈશ્વરને પ્રિય છો અને જેમને પવિત્ર થવા આમંત્રણ આપવામાં આવેલું છે, તેવા તમ રોમમાં રહેનારાઓને હું લખું છું. ઈશ્વર આપણા પિતા અને પ્રભુ ઈસુ ખ્રિસ્ત તમને કૃપા તથા શાંતિ આપો.\nસારાં ક્મ કર્યે રાખનાર દરેક વ્યક્તિને - પ્રથમ યહૂદીને અને પછી ગ્રીકને - મહિમા, માન તથા શાંતિ પ્રાપ્ત થશે.\nતેમણે શાંતિનો માર્ગ જાણ્યો નથી.\nઆમ, વિશ્વાસ કરવા દ્વારા ઈશ્વરની સાથે સુમેળભર્યા સંબંધમાં લવાવાથી આપણને આપણા પ્રભુ ઈસુ ખ્રિસ્તની મારફતે ઈશ્વર સાથે સુલેહશાંતિ થઈ છે.\nમાનવી સ્વભાવને આધીન થતાં મરણ આવે છે; જ્યારે આત્માને આધીન થતાં જીવન તથા શાંતિ મળે છે.\nબધાને ગમતું કરવાનો યત્ન કરો. બધાની સાથે શાંતિમાં રહેવાને તમારાથી બનતું બધું કરો.\nઆપણે હંમેશા શાંતિકારક અને એકબીજાની ઉન્‍નતિ કરનારી બાબતો કરવાનું યેય રાખવું જોઈએ.\nશાંતિદાતા ઈશ્વર તમ સર્વની સાથે રહો. આમીન.\nઈશ્વર, જે શાંતિનું મૂળ છે, તે ટૂંક સમયમાં શેતાનને તમારા પગ તળે છૂંદી નાખશે.\n૧ કોરીંથી ૧:૩\nઆપણા ઈશ્વરપિતા અને પ્રભુ ઈસુ ખ્રિસ્ત તમને કૃપા તથા શાંતિ બક્ષો.\n૧ કોરીંથી ૧૪:૩૩\nકારણ, આપણો ઈશ્વર અવ્યવસ્થાનો નહિ, પણ શાંતિનો ઈશ્વર છે.\n૨ કોરીંથી ૧:૨\nઆપણા ઈશ્વરપિતા અને પ્રભુ ઈસુ ખ્રિસ્ત તરફથી તમને કૃપા અને શાંતિ પ્રાપ્ત થાઓ.\n૨ કોરીંથી ૫:૨૦\nઆમ, અમે ખ્રિસ્તના રાજદૂત છીએ, અને ઈશ્વર અમારી મારફતે જાણે કે તમને અપીલ કરતા હોય તેમ અમે તમને વીનવણી કરીએ છીએ કે તમે ઈશ્વરની સાથે સલાહશાંતિમાં આવો.\n૨ કોરીંથી ૧૩:૧૧\nહવે, ભાઈઓ, આવજો! પરિપૂર્ણ થવાના પ્રયાસ જારી રાખો, મારી સલાહને ધ્યાનમાં લો, એક દિલના થાઓ, શાંતિમાં જીવન ગાળો, પ્રેમ તથા શાંતિના દાતા ઈશ્વર તમારી સાથે રહેશે.\nઈશ્વરપિતા અને પ્રભુ ઈસુ ખ્રિસ્ત તમને કૃપા અને શાંતિ બક્ષો.\nજેઓ આ સિદ્ધાંત પ્રમાણે જીવન જીવે છે, તેમની સાથે અને ઈશ્વરના સર્વ લોકની સાથે કૃપા તથા શાંતિ રહો!\nખ્રિસ્તે જાતે જ આપણા શાંતિ- સ્થાપક બનીને યહૂદીઓ અને બિનયહૂદીઓને એક માનવપ્રજા બનાવ્યા છે. જે દીવાલ તેમને એકબીજાથી જુદા પાડતી હતી અને દુશ્મનો બનાવતી હતી તેને ખ્રિસ્તે પોતાના શરીર દ્વારા તોડી પાડી છે.\nપોતાની સાથેના સંબંધ દ્વારા બંને પ્રજાઓમાંથી એક નવી પ્રજા બનાવવા અને એમ શાંતિ સ્થાપવા માટે તેમણે પોતાના શરીર દ્વારા યહૂદી નિયમશાસ્ત્રને તેની આજ્ઞાઓ અને તેના નિયમો સહિત રદ કર્યું છે.\nતમને સંગઠિત રાખનાર શાંતિ દ્વારા પવિત્ર આત્મા તરફથી મળતા ઐક્યને સાચવી રાખવાને પ્રયત્નશીલ રહો.\nતમારા પગના જોડા તરીકે શાંતિનો શુભસંદેશ જાહેર કરવાની તત્પરતા પહેરો.\nઈશ્વરપિતા અને પ્રભુ ઈસુ ખ્રિસ્ત સર્વ ભાઈઓને શાંતિ અને વિશ્વાસ સહિત પ્રેમ બક્ષો.\nઆપણા ઈશ્વરપિતા અને પ્રભુ ઈસુ ખ્રિસ્ત તમને કૃપા અને શાંતિ બક્ષો.\nમારા શબ્દો અને મારા કાર્યની મારફતે તમે જે મારી પાસેથી શીખ્યા ને મેળવ્યું તેને વ્યવહારમાં ઉતારો અને આપણને શાંતિ આપનાર ઈશ્વર તમારી સાથે રહેશે.\nકોલોસેમાંના ઈશ્વરના લોક જેઓ ખ્રિસ્ત પરના વિશ્વાસમાં આપણા ભાઈઓ છે તેમને આપણા ઈશ્વરપિતા કૃપા તથા શાંતિ બક્ષો.\nઅને ઈશ્વરે પુત્રની મારફતે જ સમગ્ર વિશ્વને પોતાની તરફ લાવવાનું નક્કી કર્યું છે. ઈશ્વરે તેમના પુત્રના ક્રૂસ પરના બલિદાનના રક્ત દ્વારા શાંતિ સ્થાપીને પૃથ્વી પરની અને આકાશમાંની સર્વ વસ્તુઓનું પોતાની સાથે સમાધાન કરાવ્યું છે.\nખ્રિસ્ત જે શાંતિ આપે છે તે તમારાં હૃદયોમાં રાજ કરે. કારણ, આ જ શાંતિને માટે ઈશ્વરે તમને એક શરીર તરીકે આમંત્રણ આપ્યું છે. વળી, આભારી બનો.\n૧ થેસ્સાલોનીકી ૧:૧\nઈશ્વરપિતા અને પ્રભુ ઈસુ ખ્રિસ્તના થેસ્સાલોનિકાની મંડળીમાંના લોકને લખનાર પાઉલ, સિલાસ અને તિમોથી તરફથી શુભેચ્છા. તમારા ઉપર કૃપા અને શાંતિ થાઓ.\n૧ થેસ્સાલોનીકી ૪:૧૧\nશાંતિમય જીવન જીવવાનું યેય રાખો. પોતાના કાર્યમાં રત રહો, અને અમે તમને અગાઉ જણાવ્યું તેમ તમે જાતમહેનતથી પોતાનું ભરણપોષણ કરો.\n૧ થેસ્સાલોનીકી ૫:૩\nજ્યારે લોકો “શાંતિ છે; શાંતિ છે” એમ કહેતા હશે, ત્યારે જેમ પ્રસૂતિની વેદના અચાનક ઊપડે છે તેમ તેમના પર એકાએક વિનાશ આવી પડશે અને બચાવનો કોઈ ઉપાય રહેશે નહિ.\n૧ થેસ્સાલોનીકી ૫:૨૩\nઆપણને શાંતિ આપનાર ઈશ્વર તમને સંપૂર્ણપણે પવિત્ર કરો અને આપણા પ્રભુ ઈસુ ખ્રિસ્તના આગમનના સમયે તમારા આત્મા, પ્રાણ અને શરીરને એટલે, તમારા સમગ્ર વ્યક્તિત્વને સર્વ પ્રકારે નિષ્કલંક રાખો.\n૨ થેસ્સાલોનીકી ૧:૨\nઈશ્વરપિતા અને પ્રભુ ઈસુ ખ્રિસ્ત, તમને કૃપા અને શાંતિ બક્ષો.\n૨ થેસ્સાલોનીકી ૨:૧૭\nઈશ્વર આપણા પિતા તમારાં હૃદયોને શાંતિ આપો અને સર્વ સારાં કાર્યો કરવામાં તથા સારું બોલવામાં તમને દૃઢ કરો.\n૨ થેસ્સાલોનીકી ૩:૧૨\nપ્રભુ ઈસુ ખ્રિસ્તના નામમાં એવા લોકોને અમે આજ્ઞા કરીએ છીએ અને ચેતવણી આપીએ છીએ કે, તેમણે શાંતિપૂર્વક જાતમહેનતથી પોતાનું ભરણપોષણ કરવું જોઈએ.\n૨ થેસ્સાલોનીકી ૩:૧૬\nશાંતિદાતા પ્રભુ પોતે તમને સર્વ સમયે અને દરેક રીતે શાંતિ બક્ષો. પ્રભુ તમ સર્વની સાથે રહો.\n૧ તીમોથી ૧:૨\nઈશ્વરપિતા અને આપણા પ્રભુ ઈસુ ખ્રિસ્ત તને કૃપા, દયા અને શાંતિ બક્ષો.\n૧ તીમોથી ૨:૧૧\nબોધ અપાતો હોય ત્યારે સ્ત્રીએ શાંતિથી અને પૂરી આધીનતાથી શીખવું જોઈએ.\n૧ તીમોથી ૩:૩\nદારૂડિયો કે મારપીટ કરનાર નહિ, પણ નમ્ર અને શાંતિપ્રિય હોવો જોઈએ. તે દ્રવ્યલોભી હોવો જોઈએ નહિ.\n૨ તીમોથી ૧:૨\nમારા પ્રિય પુત્ર તિમોથીને શુભેચ્છા. ઈશ્વરપિતા અને ખ્રિસ્ત ઈસુ આપણા પ્રભુ તને કૃપા, દયા અને શાંતિ બક્ષો.\n૨ તીમોથી ૧:૧૬\nઓનેસિફરસના કુટુંબને પ્રભુ શાંતિ બક્ષો. કારણ, ઘણી વખતે તેણે મને પ્રોત્સાહન આપ્યું છે. હું જેલમાં હતો તેને લીધે તે શરમાયો નહિ.\n૨ તીમોથી ૨:૨૨\nયૌવનની વાસનાથી દૂર રહે. શુદ્ધ દયથી પ્રભુની મદદ માગનારાઓ સાથે સદાચાર, વિશ્વાસ, પ્રેમ અને શાંતિ પ્રાપ્ત કરવાનો હેતુ રાખ.\nતિતસ, હું તને આ પત્ર પાઠવું છું. આપણે જે વિશ્વાસ ધરાવીએ છીએ, તેમાં તું મારો સાચો પુત્ર છે. ઈશ્વરપિતા અને આપણા ઉદ્ધારક ખ્રિસ્ત ઈસુ તને કૃપા અને શાંતિ બક્ષો.\nકોઈનું ભૂંડું બોલવું નહિ; પણ શાંતિચાહક અને મૈત્રીપૂર્ણ બનવું તથા સર્વ માણસો પ્રત્યે હંમેશાં નમ્ર વર્તન દાખવવું.\nઅબ્રાહામે મળેલી બધી લૂંટમાંથી તેને દશમો ભાગ આપ્યો. (મેલ્ખીસેદેકના નામનો મૂળ અર્થ “ન્યાયદક્ષ રાજા” થાય છે. વળી, તે શાલેમનો રાજા હતો તેથી તેના નામનો બીજો અર્થ “શાંતિનો રાજા” પણ થાય છે).\nબધાની સાથે શાંતિપૂર્વક રહેવાનો યત્ન કરો. વળી, પવિત્ર જીવન જીવવાનો યત્ન કરો.\nહવે શાંતિદાતા ઈશ્વર જેમણે ઘેટાંઓના મહાન પાલક આપણા પ્રભુ ઈસુને, સનાતન કરાર પાકો કરવા માટે પોતાનું રક્ત રેડવાને કારણે સજીવન કર્યા,\nપણ ઈશ્વર તરફથી આવતું જ્ઞાન સૌ પ્રથમ તો નિર્મળ છે; વળી, તે શાંતિદાયક, નમ્ર, મૈત્રીભાવી અને દયાપૂર્ણ હોય છે. તે સારાં કાર્યો નિપજાવે છે. તેમાં ભેદભાવ કે દંભ નથી.\nશાંતિ કરાવનારાઓ શાંતિનાં જે બીજ વાવે છે તેના ફળરૂપે સદ્ભાવના નીપજે છે.\n૧ પીટર ૧:૨\nઈસુ ખ્રિસ્તને આધીન થવા અને તેમના રક્તની મારફતે શુદ્ધ થવા માટે તમને ઈશ્વરપિતાના ઇરાદા પ્રમાણે પસંદ કરવામાં આવ્યા અને તેમના પવિત્ર આત્માની મારફતે પવિત્ર લોક બનાવવામાં આવ્યા. તમારા પર ઈશ્વરની કૃપા અને શાંતિ ભરપૂરપણે રહો!\n૧ પીટર ૩:૧૧\nતેણે ભૂંડાઈથી વિમુખ થવું અને ભલું કરવું, તેણે શાંતિ શોધવી અને ખંતથી તેનો પીછો કરવો.\n૧ પીટર ૫:૧૪\nખ્રિસ્તી પ્રતીકરૂપ ચુંબનથી એકબીજાને શુભેચ્છા પાઠવશો. તમે જેઓ ખ્રિસ્ત ઈસુના છો તેઓ સર્વને શાંતિ હો.\n૨ પીટર ૧:૨\nપ્રભુ ઈસુને અને ઈશ્વરને તમે ઓળખતા થયા છો તેથી તમને ભરપૂરપણે કૃપા અને શાંતિ પ્રાપ્ત થાઓ.\n૨ પીટર ૩:૧૪\nતેથી પ્રિયજનો, એ દિવસની રાહ જોતાં ઈશ્વરની દૃષ્ટિમાં શુદ્ધ અને કલંકરહિત થવાને તમારાથી બનતું બધું કરો અને તેમની સાથે શાંતિમાં રહો.\n૨ જ્હોન ૧:૩\nઈશ્વરપિતા અને તેમના પુત્ર ઈસુ ખ્રિસ્ત આપણને કૃપા, દયા અને શાંતિ બક્ષો અને સત્ય તથા પ્રેમમાં તે આપણા બની રહો.\n૩ જ્હોન ૧:૧૫\nતને શાંતિ થાઓ. સર્વ મિત્રો પણ તને શુભેચ્છા પાઠવે છે. ત્યાંના આપણા બધા મિત્રોને પણ વ્યક્તિગત શુભેચ્છા પાઠવજે.\nતમને દયા, શાંતિ અને પ્રેમ ભરપૂરપણે પ્રાપ્ત થાઓ.\nઅને વિશ્વાસુ સાક્ષી તથા મૂએલાંઓમાંથી સૌ પ્રથમ સજીવન કરાનાર અને પૃથ્વીના રાજાઓના અધિપતિ ઈસુ ખ્રિસ્ત તરફથી તમને કૃપા તથા શાંતિ થાઓ. જેમણે આપણા પર પ્રેમ કર્યો અને પોતાના રક્ત દ્વારા આપણને આપણા પાપમાંથી શુદ્ધ કર્યા,\nએટલે બીજો લાલ રંગનો ઘોડો આવ્યો. તેના સવારને પૃથ્વી પરથી શાંતિ લઈ લેવાની સત્તા આપવામાં આવી હતી; જેથી માણસો એકબીજાને મારી નાખે. તેને એક મોટી તલવાર આપવામાં આવી હતી.


હનુમાનજીની કૃપાથી બદલાશે આ4રાશિઓનું ભાગ્ય, થશે મોટો ફાયદો. - Gujju Desi\nHome/Rashifal/હનુમાનજીની કૃપાથી બદલાશે આ4રાશિઓનું ભાગ્ય, થશે મોટો ફાયદો.\nહનુમાનજીની કૃપાથી બદલાશે આ4રાશિઓનું ભાગ્ય, થશે મોટો ફાયદો.\nમેષઃ- આજનો દિવસ સામાન્ય રહેશે. વ્યવસાયિક પ્રવૃત્તિઓ માટે સારો સમય. વેપાર સારો ચાલશે અને લાભની સ્થિતિ રહેશે. પરિવારનું વાતાવરણ સારું રહેશે અને રોજિંદા કામમાંથી સમય કાઢીને આરામ અને મનોરંજનમાં દિવસ પસાર થશે.\nપરિવાર અને મિત્રો સાથે પિકનિક પર જઈ શકો છો. સામાજિક અને ધાર્મિક કાર્યો તરફ વલણ રહેશે. સમાજના કાર્યોમાં સક્રિયપણે ભાગ લેશો અને પરોપકારના કાર્યો કરશો, જેનાથી સમાજમાં માન-સન્માન વધશે. સ્વાસ્થ્ય પણ સારું રહેશે.\nવૃષભ રાશિઃ- આજનો દિવસ સારો રહેશે. વેપાર સારો ચાલશે અને લાભની સ્થિતિ રહેશે. કાર્યસ્થળ પર કામની પુષ્કળતા રહેશે, પરંતુ પરિવાર અને મિત્રોના સહયોગથી બધા કામ સફળ થશે. સામાજિક કાર્યોમાં સક્રિયપણે ભાગ લેશો.\nદાન-પુણ્ય-સેવા-દાન કાર્ય પણ કરી શકાય. તમે શારીરિક અને માનસિક રીતે થાક અનુભવશો. પારિવારિક વાતાવરણ સારું રહેશે. તમારા સ્વાસ્થ્યનું ધ્યાન રાખો અને વાહન ચલાવતી વખતે સાવચેત રહો.\nમિથુન રાશિ:- આજનો દિવસ શુભ રહેશે. કાર્યક્ષેત્રમાં અચાનક નાણાંકીય લાભ થવાની સંભાવના રહેશે. ધંધો સારો ચાલશે અને નોકરીમાં પ્રમોશનની તકો રહેશે. કાર્યમાં સફળતા મળવાથી મન પ્રસન્ન રહેશે અને આર્થિક સ્થિતિ મજબૂત રહેશે.\nતમે મિત્રો સાથે મુલાકાત કરશો, જે ફાયદાકારક રહેશે. પારિવારિક વાતાવરણ તમારા માટે અનુકૂળ રહેશે. વિદ્યાર્થીઓમાં વાંચન-લેખનમાં રસ વધશે. મહેનતથી ધાર્યું પરિણામ મળશે. સ્વાસ્થ્ય પ્રત્યે સાવધાન રહો.\nકન્યાઃ- તમને નાણાંકીય લાભ મળવાની પ્રબળ તકો દેખાઈ રહી છે. તમે ઘણા સ્રોતોમાંથી પૈસા મેળવી શકો છો. સ્વાસ્થ્ય સારું રહેશે. પરિવારમાં ખુશીનું વાતાવરણ રહેશે. તમે તમારા અટકેલા કામો પૂરા કરી શકશો. ખાસ લોકોના સહયોગથી તમે કરિયરના ક્ષેત્રમાં આગળ વધશો.\nવિવાહિત જીવનમાં ખુશીઓ આવશે. જીવનસાથી તમારી ભાવનાઓને સમજશે. કાર્યક્ષેત્રમાં સફળતા મળવાની પ્રબળ સંભાવના છે. સામાજિક ક્ષેત્રે તમારી લોકપ્રિયતા વધશે. ખાસ લોકો સાથે સંપર્ક થઈ શકે છે, જે તમને શ્રેષ્ઠ લાભ આપશે.\nગણપતિ બાપ્પાની કૃપાથી આ5રાશિના નક્ષત્ર બને છે બળવાન, સફળતા ચુંબન કરશે, તમને થશે ધનલાભ.


This page is printed from: http://akilanews.com/Main_news/Print_news/17-01-2021/238874\nરશિયાએ કોરોનાનો નવો સ્ટ્રેન સામે આવતાં ભારત સહિત બાકી દેશોની વિમાન સેવા પરના પ્રતિબંધને હઠાવી લીધો : ભારત, ફિનલેન્ડ, વિયેતનામ અને કતરની ફ્લાઈટો ફરી ઉડાન ભરવાની તૈયારીમાં\nમોસ્કોઃ રશિયા એ કોરોના વાયરસના નવા સ્ટ્રેન ના કારણે કેટલાંક દેશોનો હવાઈ ઉડાન એટલેકે, વિમાન સેવા પર રોક લગાવી દીધી હતી. જોકે, હવે રશિયન સરકારે આ પ્રતિબંધ હટાવી લેવાનો નિર્ણય લીધો છે. રશિયન સરકારે આ સંદર્ભમાં જણાવ્યુંછેકે, ભારત, ફિનલેન્ડ, વિયેતનામ અને કતરની ફ્લાઈટો આગામી 27 જાન્યુઆરીથી ફરી રાબેતા મુજબ શરૂ કરી દેવામાં આવશે. જોકે, તેના માટે કોવિડની તમામ ગાઈડલાઈન નું પાલન આવશ્યક રહેશે.\nકોરોના વાયરસ હેડક્વાર્ટરમાં શનિવારે રશિયા સરકારની એક મહત્ત્વપૂર્ણ મીટિંગ યોજાઈ. ત્યાર બાદ રશિયન સરકારના અધિકારીઓએ ઉડાન પર લગાવેલાં પ્રતિબંધને હટાવવાનો નિર્ણય લીધો. એક લાખની જનસંખ્યા સામે 40થી ઓછા કેસો સામે આવતા હોવાનું તારણ ભારત અને અન્ય દેશોના ડેટા પરથી સામે આવ્યું. ત્યાર બાદ રશિયાએ ફરી ભારત, ફિનલેન્ડ અને કતરની ફ્લાઈટ શરૂ કરવાની મંજૂરી આપી.\nકોરોના વાયરસ ના સંક્રમણ સામેની નિર્ણાયક લડાઈમાં ભારતે 16 જાન્યુઆરીથી દેશભરમાં રસીકરણ મહાઅભિયાન અંતર્ગત પહેલાં દિવસે જ 1,91,181 લોકોને વેક્સીન લગાવવામાં આવી.\nસ્વાસ્થ્ય મંત્રાલયએ આપેલાં આંકડાઓ મુજબ ભારતમાં બ્રિટન (Britain) થી શરૂ થયેલાં કોરોના વાયરસના નવા સ્ટ્રેનથી અત્યાર સુધીમાં 114 લોકો સંક્રમિત થયા છે. એનાથી એ વાત તો સ્પષ્ટ છેકે, બહારથી આવતા યાત્રીઓ પર સતત નજર રાખવામાં આવી રહી છે. બહારથી આવતા યાત્રીઓ પર ખાસ વોચ રાખવા માટે ભારત સરકાર તરફથી વિવિધ રાજ્યોને પણ સતત સુચનાઓ આપવામાં આવી રહી છે.


ચેન્નઈનો બેટર કોનવે આઉટ થતાં રિવ્યૂ ન લઈ શક્યો, સ્ટેડિયમમાં ટેક્નિકલ ખામીને કારણે થઈ જોવાજેવી | Chennai's Batter Conway could not take review due to out, due to technical defects in lighting - Divya Bhaskar\nChennai's Batter Conway Could Not Take Review Due To Out, Due To Technical Defects In Lighting\nચાલુ મેચમાં લાઈટ જતી રહી!:ચેન્નઈનો બેટર કોનવે આઉટ થતાં રિવ્યૂ ન લઈ શક્યો, સ્ટેડિયમમાં ટેક્નિકલ ખામીને કારણે થઈ જોવાજેવી\nIPL 2022માં ગુરુવારે ચેન્નઈ અને મુંબઈ વચ્ચે મેચ રમાઈ હતી. જેમાં મેદાનમાં ટેકનિકલ ખામીના કારણે ટોસમાં તો વિલંબ આવ્યો પરંતુ આની સાથે બેટર રિવ્યૂ પણ નહોતો લઈ શક્યો. સૌથી પહેલા તો બેડ લાઈટ્સના કારણે મેચ મોડી શરૂ થઈ અને પછી ચેન્નઈની બેટિંગ દરમિયાન લાઈટિંગમાં ટેકનિકલ ખામીના કારણે કોનવે આઉટ થતા DRSનો ઉપયોગ કરી શક્યો નહોતો. ચલો આપણે સમગ્ર ઘટના પર નજર ફેરવીએ...\nકોનવે આઉટ થયો, પરંતુ રિવ્યૂ ન લઈ શક્યો\nમુંબઈએ ટોસ જીતી પહેલા બોલિંગ પસંદ કરી હતી. ઈનિંગની પહેલી ઓવરમાં જ ચેન્નઈના બેટર ડેવોન કોનવે સામે LBW અપિલ કરાઈ હતી. જેમાં અમ્પાયરે તેને આઉટ જાહેર કરી દેતા CSKને પહેલો ફટકો પડ્યો હતો. પરંતુ આ દરમિયાન કોનવે અમ્પાયરના નિર્ણયને પડકારવા માગતો હતો અને રિવ્યૂ લેવા સજ્જ થઈ ગયો હતો.\nપરંતુ આ સમયે અમ્પાયરે રિવ્યૂ ઉપલબ્ધ ન હોવાનું જણાવ્યું હતું. મીડિયા રિપોર્ટ્સના આધારે મેદાનમાં લાઈટિંગની સહિત અન્ય ખરાબ ટેકનિકલ ખામીના કારણે ઘણી બધી સુવિધાઓ ઉપલબ્ધ નહોતી. જેમાંથી એક રિવ્યૂ સિસ્ટમની સુવિધા પણ હતી. તેવામાં કોનવેએ અમ્પાયરને વિનંતી કરી હોવા છતાં તે રિવ્યૂ લઈ શક્યો નહોતો.\nગણતરીના સમયમાં ટેક્નિકલ ખામી દૂર થઈ\nકોનવેની વિકેટ પછી ગણતરીની ઓવર્સમાં ટેકનિકલ ખામી દૂર થઈ ગઈ હતી. પરંતુ CSKને જ્યારે સૌથી વધારે DRSની જરૂર હતી ત્યારે તેનો ઉપયોગ ટીમ કરી શકી નહોતી. જોકે પાવરપ્લે સુધીમાં તો સ્ટેડિયમની અન્ય સુવિધાઓ એક્ટિવ થઈ ગઈ અને મેચ સામાન્યરીતે શરૂ થઈ ગઈ હતી.\nકોનવેની વિકેટનો વીડિયો જોવા અહીં ક્લિક કરો....\nબેડ લાઈટ્સને કારણે ટોસ મોડો થયો, પોલાર્ડ પ્લેઇંગ-11માંથી આઉટ\nમુંબઈ અને ચેન્નઈની મેચ પહેલા બેડ લાઈટ્સના કારણે ટોસ થોડો મોડો થયો હતો. આ દરમિયાન સ્ટેડિયમમાં લાઈટ્સ વધારે ચાલુ કરવામાં આવી હતી. જોકે ત્યારપછી મુંબઈએ ટોસ જીતી પહેલા બોલિંગ પસંદ કરી લીધી હતી. આ મેચમાં MIએ2ફેરફાર કર્યા છે જ્યારે ચેન્નઈએ એકપણ ફેરફાર કર્યો નથી. મુંબઈમાં કિરોન પોલાર્ડ અને મુરુગન અશ્વિનના સ્થાને ટ્રિસ્ટન સ્ટબ્સ અને રિતિક શોકીન પ્લેઇંગ-11માં પસંદ થયા છે.\nચેન્નઈનો ધબડકો, 97 રનમાં ઢેર\nIPL 2022ની 59મી મેચમાં ચેન્નઈ સુપર કિંગ્સની ટીમ 97 રનના સ્કોરમાં ઓલઆઉટ થઈ ગઈ હતી. જેથી મુંબઈ ઈન્ડિયન્સ સામે 98 રનનો ટાર્ગેટ હતો. આ દરમિયાન CSKના7બેટર સિંગલ ડિજિટ સ્કોરમાં પેવેલિયન ભેગા થયા હતા તો બીજી બાજુ મુંબઈના ડેનિયલ સેમ્સે3વિકેટ લીધી હતી.